\NormalFont\ShortTitle{Kaabakuuku}

{\MTB Ekitabo Ekiyitibwa

\par }{\MT Kaabakuuku



\par }\ChapOne{1}{\PP \VerseOne{1}Buno bwe bubaka bwa
{\ND{Mukama}}, Kaabakuuku nnabbi bwe yafuna.


\par }{\BB \par }
{\SH Kaabakuuku Yeemulugunya olw’Obutali Bwenkanya
\par }
{\Q \VS{2}Ayi
{\ND{Mukama}}, ndituusa ddi okukukaabirira

\par }{\QB naye nga tompuliriza?

\par }{\Q Lwaki nkukaabirira nti, “Ebikolwa eby’obukambwe bimpitiriddeko,”

\par }{\QB naye n’otonnyamba?


\par }{\Q \VS{3}Lwaki ondaga obutali bwenkanya

\par }{\QB era lwaki ogumiikiriza obukyamu?

\par }{\Q Kubanga okuzikiriza n’ebikolwa eby’obukambwe biri mu maaso gange,

\par }{\QB empaka n’ennyombo byeyongede.


\par }{\Q \VS{4}Amateeka kyegavudde gatagonderwa

\par }{\QB era n’obwenkanya ne butakolebwa.

\par }{\Q Ababi be basinga abatuukirivu obungi era babeebunguludde,

\par }{\QB n’obwenkanya ne bulinnyirirwa.


\par }{\SH Okuddamu kwa
{\ND{Mukama}}
\par }
{\Q \VS{5}“Mutunuulire amawanga, mwetegereze. Mwewuunyize ddala nnyo.

\par }{\Q Kubanga ŋŋenda kukola omulimu mu nnaku zammwe

\par }{\QB gwe mutalikkiriza

\par }{\QB newaakubadde nga mugubuuliddwa.


\par }{\Q \VS{6}Kubanga laba, nkuyimusiza Abakaludaaya,

\par }{\QB eggwanga eryo eririna ettima era ekkambwe,

\par }{\Q ababunye ensi eno n’eri

\par }{\QB nga bawamba amawanga agatali gaabwe.


\par }{\Q \VS{7}Ba ntiisa, batiibwa,

\par }{\QB be beetekera amateeka gaabwe era be bagassa mu nkola,

\par }{\QB nga balwanirira ekitiibwa kyabwe.


\par }{\Q \VS{8}Embalaasi zaabwe zidduka okukira engo,

\par }{\QB era mu bukambwe zikira emisege egy’ekiro.

\par }{\Q Abasajja abeebagala embalaasi bava mu nsi ey’ewala

\par }{\QB era bajja beesaasaanyizza

\par }{\Q ne banguwa okutuuka ng’ensega bw’erumba ky’eneerya.


\par }{\QB \VS{9}Bajja n’eryanyi bonna,

\par }{\Q ebibinja byabwe birumba ng’embuyaga ey’omu ddungu;

\par }{\QB ne balyoka bayoola abawambe abangi ng’omusenyu.


\par }{\Q \VS{10}Weewaawo, basekerera bakabaka

\par }{\QB ne baduulira n’abakungu.

\par }{\Q Basekerera buli kibuga ekiriko ekigo

\par }{\QB ne bakituumako ebifunfugu ne balinnyira okwo, ne bakiwamba.


\par }{\Q \VS{11}Awo ne bayita nga bakunta ng’embuyaga;

\par }{\QB abantu bano omusango be gwasinga, eryanyi lyabwe ye katonda waabwe.”


\par }{\SH Kaabakuuku Yeemulugunya Ogwokubiri
\par }
{\Q \VS{12}Ayi
{\ND{Mukama}} toli wa mirembe na mirembe,

\par }{\QB ggwe
{\ND{Mukama}} Katonda wange, si ggwe Mutukuvu wange? Tetulifa.

\par }{\Q Ayi
{\ND{Mukama}} ggwe wabateekawo n’obawa amaanyi batusalire emisango.

\par }{\QB Era ggwe Olwazi, wabateekawo kubonereza.


\par }{\Q \VS{13}Amaaso go gajjudde obulongoofu tegatunula ku kibi,

\par }{\QB so toyinza kugumiikiriza bukyamu.

\par }{\Q Kale lwaki ggwe ogumiikiriza ab’enkwe,

\par }{\QB n’osirika ng’omubi amalirawo ddala

\par }{\QB omuntu amusinga obutuukirivu?


\par }{\Q \VS{14}Kubanga abantu obafudde ng’ebyennyanja eby’omu nnyanja,

\par }{\QB ng’ebitonde eby’omu nnyanja ebitaliiko abifuga.


\par }{\Q \VS{15}Omulabe omubi abakwata bonna ng’eddobo,

\par }{\QB oluusi n’abawalula mu katimba ke,

\par }{\Q n’abakuŋŋaanya mu kiragala kye

\par }{\QB n’alyoka asanyuka n’ajaguza.


\par }{\Q \VS{16}Kyava awaayo ssaddaaka eri akatimba ke

\par }{\QB n’ayotereza n’ekiragala kye obubaane;

\par }{\Q akatimba ke kamuwa obulamu obw’okwejalabya,

\par }{\QB n’alya emmere ey’ekigagga.


\par }{\Q \VS{17}Kale, bwe batyo bwe banaalekebwa okutikkula obutimba bwabwe,

\par }{\QB n’okusaanyaawo amawanga awatali kusaasira?




\par }\Chap{2}{\SH Obulamu eri Abatuukirivu
\par }
{\Q \VerseOne{1}Kale ndiyimirira mu kifo kyange we ntera okubeera

\par }{\QB ntunule nga ndi waggulu eyo ku ggulumu

\par }{\Q nnindirire ky’aliŋŋamba,

\par }{\QB era ne kye ndimuddamu ekikwata ku kwemulugunya kw’abantu.


\par }{\PP \VS{2}Awo
{\ND{Mukama}} n’anziramu n’ayogera nti,

\par }{\Q “Wandiika okwolesebwa okwo ku bipande.

\par }{\QB Kuwandiike bulungi

\par }{\QB ate omubaka gwe banaatuma, akutwale bunnambiro.


\par }{\Q \VS{3}Kubanga okwolesebwa okwo kujja mu kiseera kyakwo ekigere.

\par }{\QB Kwogera ku by’enkomerero

\par }{\QB ate si kwa bulimba.

\par }{\Q Bwe kunaaba ng’okuluddewo, mukulindirire,

\par }{\QB kujja kutuukirira, tekugya kulwa.


\par }{\BB \par }
{\BB \par }
{\Q \VS{4}“Laba oyo ow’emmeeme eteri nnongoofu wa kugwa,

\par }{\QB naye omutuukirivu aliba mulamu olw’obwesigwa bwe.”


\par }{\SH Akabi eri Aboonoonyi
\par }
{\Q \VS{5}Weewaawo, omwenge mulimba

\par }{\QB guleetera omuntu amalala, ate taguwummulako.

\par }{\Q Ate olwokubanga gwa mululu ng’emagombe, mu butakkuta gufaanana okufa.

\par }{\QB Era okufaanana ng’olumbe, tegukkuta,

\par }{\Q amawanga gonna gugeekuŋŋanyizaako

\par }{\QB ne gugafuula abasibe.


\par }{\PP \VS{6}“Bano bonna si be balimugererako engero bamusekerere nga bagamba nti,

\par }{\Q “ ‘Zimusanze oyo eyeyongeza ebitali bibye!

\par }{\QB Oyo eyeetuumako obugagga obuva mu nguzi!’


\par }{\Q \VS{7}Abakubanja tebalikuyimukirako nga tomanyiridde,

\par }{\QB era tebalizuukuka ne bakweraliikiriza?

\par }{\QB Oliba togudde mu mikono gyabwe?


\par }{\Q \VS{8}Kubanga onyaze amawanga mangi,

\par }{\QB abantu abasigaddewo balikunyaga;

\par }{\Q Oyiye omusaayi gw’abantu,

\par }{\QB n’oyonoona ensi n’ebibuga n’abantu bonna ababibeeramu.”


\par }{\BB \par }
{\Q \VS{9}Zimusanze oyo azimbira amaka ge ku bikolwa ebibi,

\par }{\QB azimba ekisu kye waggulu,

\par }{\QB okwekuuma obutatuukwako kabi!


\par }{\Q \VS{10}Wategeka okuzikirira kw’abantu bangi,

\par }{\QB n’oswaza ennyumba yo ne weefiiriza obulamu bwo.


\par }{\Q \VS{11}Amayinja g’oku bbugwe galikaaba,

\par }{\QB n’emikiikiro gy’ebibajje girikyasanguza.


\par }{\BB \par }
{\Q \VS{12}Zimusanze oyo azimba ekibuga n’omusaayi,

\par }{\QB atandika ekibuga n’obutali butuukirivu.


\par }{\Q \VS{13}Tekyategekebwa
{\ND{Mukama}} ow’Eggye

\par }{\QB nti okutegana kw’abantu nku buku za muliro,

\par }{\QB n’amawanga geemalamu ensa olw’ebintu ebitaliimu?


\par }{\Q \VS{14}Kubanga ensi erijjula okumanya ekitiibwa kya
{\ND{Mukama}},

\par }{\QB ng’amazzi bwe ganjaala ku nnyanja.


\par }{\BB \par }
{\Q \VS{15}Zimusanze oyo awa baliraanwa be ekitamiiza

\par }{\QB n’akibafukira okuva mu kita n’abawa banywe okutuusa lwe batamiira

\par }{\QB asobole okutunuulira ensonyi zaabwe!


\par }{\Q \VS{16}Olijjuzibwa ensonyi mu kifo ky’ekitiibwa.

\par }{\QB Naawe olinywa n’oswala.

\par }{\Q Ekikompe eky’omu mukono gwa
{\ND{Mukama}} ogwa ddyo kirikyusibwa kidde gy’oli,

\par }{\QB n’ensonyi ez’obuwemu zisaanikire ekitiibwa kyo.


\par }{\Q \VS{17}Ebikolwa eby’obukambwe bye watuusa ku Lebanooni,

\par }{\QB n’okutta ensolo, birikutiisa.

\par }{\Q Osse abantu

\par }{\QB n’ozikkiriza ensi n’ebibuga n’abantu ababibeeramu.


\par }{\BB \par }
{\Q \VS{18}“Ekifaananyi ekyole kigasa ki? Anti kibajje bubazzi.

\par }{\QB Oba ekifaananyi eky’ekyuma, ekisomesa obulimba?

\par }{\Q Kubanga omuweesi yeesiga mirimu gya mikono gye

\par }{\QB nga akola ebifaananyi ebitayogera!


\par }{\Q \VS{19}Zimusanze oyo agamba omuti nti, ‘Lamuka;’

\par }{\QB agamba ejjinja nti, ‘Golokoka!’

\par }{\Q Kino kisobola okuluŋŋamya?

\par }{\QB Kibikiddwa zaabu ne ffeeza,

\par }{\QB so tekiriimu bulamu n’akatono.


\par }{\Q \VS{20}Naye
{\ND{Mukama}} ali mu yeekaalu ye entukuvu:

\par }{\QB ensi zonna zisiriikirire mu maaso ge.”




\par }\Chap{3}{\SH Okusaba kwa Kaabakuuku
\par }
{\D \VerseOne{1}Okusaba kwa nnabbi Kaabakuuku, okw’Ekisigiyonosi.

\par }
{\Q \VS{2}Ayi
{\ND{Mukama}}, mpulidde ebigambo byo;

\par }{\QB mpulidde ettutumu lyo Ayi
{\ND{Mukama}}, ne ntya.

\par }{\Q Bizze buggya mu nnaku zaffe,

\par }{\QB bimanyise mu biro bino,

\par }{\QB era mu busungu jjukira okusaasira.


\par }{\BB \par }
{\Q \VS{3}Katonda yajja ng’ava e Temani,

\par }{\QB Omutukuvu oyo ng’ava ku lusozi Palani.

\par }{\Q Ekitiibwa kye kyatimbibwa ku ggulu,

\par }{\QB ensi n’eryoka ejjula ettendo lye.


\par }{\Q \VS{4}Okumasamasa kwe ne kulyoka kubeera ng’enjuba evaayo.

\par }{\QB Ebimyanso byayakanga okuva mu mukono gwe,

\par }{\QB era omwo mwe mwasinziiranga amaanyi ge ag’ekitalo.


\par }{\Q \VS{5}Kawumpuli ye yakulembera,

\par }{\QB Endwadde endala zinaamutta ne zigoberera.


\par }{\Q \VS{6}Yayimirira n’anyeenyanyeenya ensi;

\par }{\QB Yatunula n’akankanya amawanga.

\par }{\Q Ensozi ez’edda za merenguka,

\par }{\QB obusozi obw’edda ne buggwaawo. Engeri ze, za mirembe na mirembe.


\par }{\Q \VS{7}Nalaba eweema z’e Kusani nga ziri mu nnaku:

\par }{\QB n’entimbe ez’ensi ya Midiyaani nga zijugumira.


\par }{\BB \par }
{\Q \VS{8}Ayi
{\ND{Mukama}}, wanyiigira emigga?

\par }{\QB Obusungu bwo bwali ku bugga obutono?

\par }{\Q Wanyiigira ennyanja

\par }{\QB bwe weebagala embalaasi zo,

\par }{\QB n’olinnya ku magaali go ag’obuwanguzi?


\par }{\Q \VS{9}Wasowolayo akasaale ko,

\par }{\QB wategeka okulasa obusaale;

\par }{\Q ensi n’ogyawulayawulamu n’emigga.


\par }{\QB \VS{10}Ensozi zaakulaba, ne zeenyogootola;

\par }{\Q Amataba ne gayitawo mbiro,

\par }{\QB obuziba bw’ennyanja ne buwuluguma,

\par }{\QB ne busitula amayengo gaayo waggulu.


\par }{\BB \par }
{\Q \VS{11}Enjuba n’omwezi ne biyimirira butengerera mu bifo byabyo,

\par }{\QB olw’okumyansa kw’obusaale bwo nga buwenyuka,

\par }{\QB n’olw’okumyansa kw’effumu lyo eritemagana.


\par }{\Q \VS{12}Watambula okuyita mu nsi ng’ojjudde ekiruyi,

\par }{\QB wasambirirasambirira amawanga mu busungu bwo.


\par }{\Q \VS{13}Wavaayo oleetere abantu bo obulokozi,

\par }{\QB olokole gwe wafukako amafuta;

\par }{\Q Wabetenta omukulembeze w’ensi ekola ebibi,

\par }{\QB ng’omwerulira ddala okuva ku mutwe okutuuka ku bigere.


\par }{\Q \VS{14}Wafumita omutwe gwe n’effumu lye ye,

\par }{\QB abalwanyi be bwe baavaayo okutugoba,

\par }{\Q nga bali ng’abanaatumalawo,

\par }{\QB ffe abaali baweddemu essuubi nga twekwese.


\par }{\Q \VS{15}Walinnyirira ennyanja n’embalaasi zo,

\par }{\QB n’otabangula amazzi amangi.


\par }{\SH Okusanyukira mu
{\ND{Mukama}}
\par }
{\Q \VS{16}Nawulira, n’omutima gwange ne gukankana

\par }{\QB n’emimwa gyange gijugumira olw’eddoboozi eryo;

\par }{\Q Obuvundu ne buyingira mu magumba gange,

\par }{\QB amagulu gange ne gakankana.

\par }{\Q Naye nnaalindirira n’obugumiikiriza olunaku olw’okulabiramu ennaku

\par }{\QB bwe lulijjira eggwanga eritulumba.


\par }{\Q \VS{17}Wadde omutiini tegutojjera,

\par }{\QB so n’emizabbibu nga tegiriiko bibala,

\par }{\Q amakungula g’emizeeyituuni ne gabula,

\par }{\QB ennimiro ne zitabala mmere n’akamu,

\par }{\Q endiga nga ziweddemu mu kisibo,

\par }{\QB nga n’ente tezikyalimu mu biraalo,


\par }{\Q \VS{18}kyokka ndijaguliza
{\ND{Mukama}},

\par }{\QB ne nsanyukira mu Katonda Omulokozi wange.


\par }{\BB \par }
{\Q \VS{19}{\ND{Mukama}} Katonda, ge maanyi gange;

\par }{\QB afuula ebigere byange okuba ng’eby’empeewo,

\par }{\QB era ansobozesa okutambulira mu bifo ebigulumivu.

\par }{\D Ya Mukulu wa Bayimbi, ku bivuga byange ebirina enkoba.
\par }
