\NormalFont\ShortTitle{Matayo}

{\MTB Enjiri nga bwe Yawandiikibwa

\par }{\MT Matayo



\par }\ChapOne{1}{\SH Ekitabo ky’Olulyo lwa Yesu Kristo
\par }
{\LID \VerseOne{1}Luno lwe lulyo lwa Yesu Kristo, omwana wa Dawudi omwana wa Ibulayimu:


\par }{\BB \par }
{\LI \VS{2}Ibulayimu yazaala Isaaka,

\par }{\LI Isaaka n’azaala Yakobo,

\par }{\LI Yakobo n’azaala Yuda ne baganda be.


\par }{\LI \VS{3}Yuda n’azaala Pereezi ne Zeera mu Tamali,

\par }{\LI Pereezi n’azaala Kezirooni,

\par }{\LI Kezirooni n’azaala Laamu.


\par }{\LI \VS{4}Laamu yazaala Aminadaabu,

\par }{\LI Aminadaabu n’azaala Nasoni,

\par }{\LI Nasoni n’azaala Salumooni.


\par }{\LI \VS{5}Salumooni yazaala Bowaazi mu Lakabu,

\par }{\LI Bowaazi n’azaala Obedi mu Luusi.

\par }{\LI Obedi n’azaala Yese.


\par }{\LI \VS{6}Yese yazaala Kabaka Dawudi.

\par }{\BB \par }
{\LI Dawudi n’azaala Sulemaani mu eyali muka Uliya.


\par }{\LI \VS{7}Sulemaani yazaala Lekobowaamu,

\par }{\LI Lekobowaamu n’azaala Abiya,

\par }{\LI Abiya n’azaala Asa.


\par }{\LI \VS{8}Asa n’azaala Yekosafaati,

\par }{\LI Yekosafaati n’azaala Yolaamu,

\par }{\LI Yolaamu n’azaala Uzziya.


\par }{\LI \VS{9}Uzziya n’azaala Yosamu,

\par }{\LI Yosamu n’azaala Akazi,

\par }{\LI Akazi n’azaala Keezeekiya.


\par }{\LI \VS{10}Keezeekiya n’azaala Manaase,

\par }{\LI Manaase n’azaala Amosi,

\par }{\LI Amosi n’azaala Yosiya.


\par }{\LI \VS{11}Yosiya n’azaala Yekoniya ne baganda be mu kiseera eky’okutwalibwa e Babulooni.


\par }{\BB \par }
{\LID \VS{12}Nga bamaze okutwalibwa e Babulooni:

\par }{\LI Yekoniya n’azaala Seyalutyeri,

\par }{\LI Seyalutyeri n’azaala Zerubbaberi.


\par }{\LI \VS{13}Zerubbaberi n’azaala Abiwuudi,

\par }{\LI Abiwuudi n’azaala Eriyakimu,

\par }{\LI Eriyakimu n’azaala Azoli.


\par }{\LI \VS{14}Azoli n’azaala Zadooki,

\par }{\LI Zadooki n’azaala Akimu,

\par }{\LI Akimu n’azaala Eriwuudi.


\par }{\LI \VS{15}Eriwuudi n’azaala Eriyazaali,

\par }{\LI Eriyazaali n’azaala Mataani,

\par }{\LI Mataani n’azaala Yakobo.


\par }{\LI \VS{16}Yakobo n’azaala Yusufu, oyo ye bba wa Maliyamu eyazaala Yesu ayitibwa Kristo.


\par }{\BB \par }
{\LID \VS{17}Noolwekyo emirembe gyonna okuva ku Ibulayimu okutuuka ku Dawudi gyali kkumi n’ena, era okuva ku Dawudi okutuuka ku kuwaŋŋaangusibwa e Babulooni, emirembe kkumi n’ena, era okuva ku kuwaŋŋaangusibwa e Babulooni okutuuka ku Kristo, nagyo emirembe kkumi n’ena.


\par }{\SH Okuzaalibwa kwa Yesu
\par }
{\PP \VS{18}Okuzaalibwa kwa Yesu Kristo kwali bwe kuti: Maliyamu nnyina bwe yali ng’akyayogerezebwa Yusufu, era nga tebanaba kufumbiriganwa n’alabika ng’ali lubuto ku bwa Mwoyo Omutukuvu.

\VS{19}Awo Yusufu eyali amwogereza, olwokubanga yali muntu mulungi n’asalawo mu mutima gwe okumuleka, naye ng’ayagala akikole mu kyama aleme kukwasa Maliyamu nsonyi.


\par }{\PP \VS{20}Naye bwe yali ng’agalamidde ku kitanda kye ng’akyabirowoozaako, n’afuna ekirooto; n’alaba malayika wa Mukama ng’ayimiridde w’ali, n’amugamba nti, “Yusufu, omwana wa Dawudi, totya kutwala Maliyamu okuba mukazi wo! Kubanga olubuto lw’alina yalufuna ku bwa Mwoyo Mutukuvu.

\VS{21}Era alizaala Omwana wabulenzi, olimutuuma erinnya Yesu, (amakulu nti, ‘Omulokozi’) kubanga y’alirokola abantu bonna mu bibi byabwe.”


\par }{\PP \VS{22}Bino byonna byabaawo kisobole okutuukirira ekyayogerwa Mukama ng’ayita mu nnabbi we ng’agamba nti,

\VS{23}“Laba omuwala atamanyi musajja aliba olubuto, alizaala omwana wabulenzi, era aliyitibwa Emmanweri.” Amakulu gaalyo nti, “Katonda ali naffe.”


\par }{\PP \VS{24}Yusufu bwe yazuukuka, n’akola nga Malayika bwe yamulagira, n’atwala Maliyamu okuba mukazi we.

\VS{25}Naye Yusufu n’atamumanya okutuusa lwe yamala okuzaala Omwana. Yusufu n’amutuuma erinnya Yesu.




\par }\Chap{2}{\SH Okukyala kw’Abagezigezi
\par }
{\PP \VerseOne{1}Yesu bwe yazaalibwa mu kibuga Besirekemu eky’omu Buyudaaya, ku mulembe gwa Kabaka Kerode, abasajja abagezigezi, abaava ebuvanjuba ne bajja mu Yerusaalemi, nga babuuza nti,

\VS{2}“Aliwa eyazaalibwa nga Kabaka w’Abayudaaya? Kubanga twalaba emmunyeenye ye nga tuli mu buvanjuba, era tuzze okumusinza.”


\par }{\PP \VS{3}Awo Kabaka Kerode bwe yabiwulira ne bimweraliikiriza nnyo, era ne bonna abaali mu Yerusaalemi.

\VS{4}N’ayita bakabona abakulu bonna n’abawandiisi b’amateeka n’abeebuuzaako ekifo Kristo gye yali agenda okuzaalibwa.

\VS{5}Ne bamuddamu nti, “Mu Besirekemu eky’omu Buyudaaya, kyawandiikibwa nnabbi nti,


\par }{\Q \VS{6}“ ‘Naawe Besirekemu ekya Yuda,

\par }{\QB toli mutono mu balangira ba Yuda,

\par }{\Q kubanga omufuzi aliva mu ggwe,

\par }{\QB alifuga abantu bange Isirayiri.’ ”


\par }{\PP \VS{7}Awo Kerode n’atumya Abagezigezi kyama, n’ababuuza ebiro emmunyeenye bye yalabikiramu.

\VS{8}N’abasindika e Besirekemu ng’agamba nti, “Mugende mubuulirize ebikwata ku mwana. Bwe mumulaba, mukomeewo muntegeeze, nange ŋŋende musinze!”


\par }{\PP \VS{9}Bwe baamala okuwulira Kabaka bye yabagamba ne bagenda. Bwe baafuluma, emmunyeenye eri gye baalaba ebuvanjuba n’eddamu okubalabikira n’okubakulembera, okutuusa lwe yayimirira waggulu Omwana w’ali.

\VS{10}Bwe baalaba emmunyeenye ng’eyimiridde, essanyu lyabwe ne libeera lingi nnyo!

\VS{11}Bwe baayingira mu nnyumba\FTNT{*}{{\FR 2:11 }{\FT{nnyumba: abasajja abagezi tebaakyalira Yesu mu kiraalo ky’ente ekiro lwe yazaalibwa. Bajja wayiseewo ebbanga, kyebaava bamusanga mu nnyumba ng’ali ne nnyina. Newaakubadde ng’ebirabo byali bisatu, tekitegeeza nti abasajja abagezi baali basatu oba nti baali bakabaka.}}} ne balaba Omwana ne Maliyamu nnyina ne bavuunama ne basinza Omwana. Ne basumulula ensawo zaabwe, ne bamutonera ebirabo, zaabu, n’obubaane n’omugavu.

\VS{12}Awo bwe baalabulibwa mu kirooto baleme kuddayo wa Kerode, bwe batyo ne baddayo ewaabwe nga bayita mu kkubo eddala.


\par }{\SH Okuddukira e Misiri
\par }
{\PP \VS{13}Awo abagezigezi bwe baamala okugenda, malayika wa Mukama n’alabikira Yusufu mu kirooto n’amugamba nti, “Golokoka oddusize Omwana ne nnyina e Misiri, mubeere eyo okutuusa lwe ndibalagira okudda. Kubanga Kerode ajja kunoonya Omwana ng’ayagala okumutta.”

\VS{14}Ekiro ekyo n’asituka n’atwala Omwana ne nnyina e Misiri.

\VS{15}Ne babeera eyo okutuusa Kerode bwe yafa. Mukama kye yayogerera mu nnabbi we ne kituukirira, bwe yagamba nti:

\par }{\Q “Nayita Omwana wange okuva mu Misiri.”


\par }{\SH Okutta Abaana Abato
\par }
{\PP \VS{16}Kerode bwe yalaba ng’Abagezigezi banyoomye ekiragiro kye, n’asunguwala nnyo, n’atuma abaserikale e Besirekemu ne mu byalo byakyo batte abaana bonna aboobulenzi ab’emyaka ebiri n’abatannagiweza, ng’asinziira ku bbanga abagezigezi lye baali bamutegeezeza mwe baalabira emmunyeenye.

\VS{17}Awo ekigambo nnabbi Yeremiya kye yayogera ne kiryoka kituukirira ng’agamba nti,


\par }{\Q \VS{18}“Eddoboozi lyawulirwa mu Laama,

\par }{\QB okukuba emiranga n’okukungubaga okunene,

\par }{\Q nga Laakeeri akaabira abaana be,

\par }{\QB nga tewakyali asobola kumuwooyawooya,

\par }{\QB kubanga bonna baweddewo.”


\par }{\SH Okuva e Misiri Okudda e Nazaaleesi
\par }
{\PP \VS{19}Kerode bwe yamala okufa malayika wa Mukama n’alabikira Yusufu mu kirooto e Misiri,

\VS{20}n’amugamba nti, “Golokoka ozzeeyo Omwana ne nnyina mu Isirayiri, kubanga abaali baagala okutta Omwana bafudde.”


\par }{\PP \VS{21}Yusufu n’asitukiramu n’azzaayo Omwana ne nnyina mu nsi ya Isirayiri.

\VS{22}Naye bwe yatuuka mu kkubo n’atya nnyo bwe yawulira nga Alukerawo\FTNT{†}{{\FR 2:22 }{\FQ{Alukerawo
}}{\FT{yali mutabani wa Kerode nga yafuga Buyudaaya ne Samaliya, era yafugira emyaka kkumi gyokka. Yali mukambwe nnyo ate nga wa ttima, kyeyava aggyibwa ku bufuzi, n’oluvannyuma ebitundu ebyo bye yafuganga, byafugibwa abaamasaza abaali balondeddwa Kayisaali.}}} mutabani wa Kerode ye yali alidde obwakabaka. Mukama n’amulabulira nate mu kirooto aleme kugenda Buyudaaya, bw’atyo n’alaga e Ggaliraaya

\VS{23}n’atuuka mu kibuga ky’e Nazaaleesi, ne babeera omwo. Ebigambo bya bannabbi bye baayogera biryoke bituukirire nga bagamba nti: “Aliyitibwa Munnazaaleesi.”




\par }\Chap{3}{\SH Yokaana Omubatiza Aluŋŋamya Ekkubo lya Mukama
\par }
{\PP \VerseOne{1}Mu nnaku ezo Yokaana Omubatiza n’ajja ng’abuulira mu ddungu ly’e Buyudaaya ng’agamba nti,

\VS{2}“Mwenenye, kubanga obwakabaka obw’omu ggulu bunaatera okutuuka.”

\VS{3}Oyo nnabbi Isaaya gwe yayogerako ng’agamba nti,

\par }{\Q “Mpulira eddoboozi ly’oyo ayogerera waggulu mu ddungu ng’agamba nti,

\par }{\Q ‘Mulongoose oluguudo lwa Mukama,

\par }{\QB muluŋŋamye amakubo ge!’ ”


\par }{\PP \VS{4}Ebyambalo bya Yokaana byakolebwa mu bwoya bwa ŋŋamira, era nga yeesibya lukoba lwa ddiba. N’emmere ye yali nzige na mubisi gwa njuki.

\VS{5}Abantu bangi ne bava mu Yerusaalemi ne mu Buyudaaya mwonna ne mu bifo ebiriraanye Yoludaani ne bajja mu ddungu okuwulira by’abuulira.

\VS{6}N’ababatiza mu mugga Yoludaani, nga baatula ebibi byabwe.


\par }{\PP \VS{7}Naye bwe yalaba Abafalisaayo bangi n’Abasaddukaayo nga bajja okubatizibwa n’abagamba nti, “Mmwe, abaana b’essalambwa, ani yabalabula okudduka obusungu bwa Katonda obugenda okujja?

\VS{8}Kale mubale ebibala ebiraga nti Mwenenyeza.

\VS{9}Temulowooza mu mitima gyammwe nti, ‘Tuli bulungi kubanga tuli Bayudaaya, abaana ba Ibulayimu, tetufaayo, tetulina kye twetaaga.’ Ekyo tekibasigula. Mbategeeza nti, Katonda ayinza okufuula amayinja gano abaana ba Ibulayimu!

\VS{10}Kaakano embazzi ya Katonda eteekeddwa ku buli kikolo kya muti, omuti ogutabala bibala birungi, gutemebwa gusuulibwe mu muliro.


\par }{\PP \VS{11}“Nze mbabatiza na mazzi okutuuka ku kwenenya, naye waliwo omulala ajja, oyo ye ansinga amaanyi era sisaanira na kukwata ngatto ze, oyo alibabatiza ne Mwoyo Mutukuvu n’omuliro.

\VS{12}Ekikuŋŋunta kiri mu mukono gwe, alirongoosa egguuliro lye. Eŋŋaano aligitereka mu tterekero lye, naye ebisusunku alibyokya mu muliro ogutazikira.”


\par }{\SH Okubatizibwa kwa Yesu
\par }
{\PP \VS{13}Awo Yesu n’ava e Ggaliraaya n’ajja ku mugga Yoludaani, abatizibwe Yokaana.

\VS{14}Naye Yokaana n’ayagala okugaana, n’agamba nti, “Nze neetaaga ggwe okumbatiza, naye ate gw’ojja gye ndi?”


\par }{\PP \VS{15}Yesu n’amuddamu nti,
{\WJ{“Kkiriza ombatize, kubanga kitugwanidde okutuukiriza obutuukirivu bwonna.”}} Awo Yokaana n’amukkiriza.


\par }{\PP \VS{16}Awo amangwago Yesu nga yakamala okubatizibwa nga yaakava mu mazzi, eggulu ne libikkuka n’alaba Omwoyo wa Katonda ng’amukkako mu kifaananyi ky’ejjiba.

\VS{17}Eddoboozi ne liva mu ggulu ne ligamba nti, “Ono ye Mwana wange omwagalwa gwe nsanyukira ennyo.”




\par }\Chap{4}{\SH Okukemebwa kwa Yesu
\par }
{\PP \VerseOne{1}Awo Yesu n’atwalibwa Mwoyo Mutukuvu mu ddungu okukemebwa Setaani.

\VS{2}N’amala ennaku amakumi ana ng’asiiba, nga talya, emisana n’ekiro, oluvannyuma enjala n’emuluma.

\VS{3}Setaani n’ajja gy’ali n’amugamba nti, “Obanga oli Mwana wa Katonda, lagira amayinja gano gafuuke emmere.”


\par }{\PP \VS{4}Naye Yesu n’amuddamu nti,
{\WJ{“Kyawandiikibwa nti: ‘Omuntu tabeera mulamu na mmere yokka, wabula na buli kigambo ekiva mu kamwa ka Katonda.’ ”}}


\par }{\PP \VS{5}Awo Setaani n’amutwala mu kibuga ekitukuvu n’amussa ku kitikkiro kya Yeekaalu.

\VS{6}N’amugamba nti,

\par }{\Q “Obanga oli Mwana wa Katonda weesuule wansi

\par }{\QB kubanga kyawandiikibwa nti, ‘Katonda aliweereza bamalayika be bakuwanirire mu mikono gyabwe

\par }{\Q oleme okwekoona ekigere kyo ku jjinja.’ ”


\par }{\PP \VS{7}Yesu n’addamu Setaani nti,
{\WJ{“Kyawandiikibwa nti, ‘Tokemanga Mukama Katonda wo.’ ”}}


\par }{\PP \VS{8}Ate Setaani n’amutwala ku lusozi oluwanvu n’amulengeza ensi zonna n’obwakabaka bwamu n’ekitiibwa kyabwo kyonna,

\VS{9}n’amugamba nti, “Bino byonna nnaabikuwa bw’onoovuunama n’onsinza.”


\par }{\PP \VS{10}Yesu n’addamu nti,
{\WJ{“Vvaawo, genda Setaani. Kyawandiikibwa nti, ‘Osinzanga Mukama Katonda wo yekka, era gw’oweerezanga.’ ”}}


\par }{\PP \VS{11}Setaani n’amuviira n’agenda. Bamalayika ne bajja ne bamuweereza.


\par }{\SH Yesu Atandika Okubuulira
\par }
{\PP \VS{12}Yesu bwe yawulira nga Yokaana bamusibye mu kkomera n’agenda e Ggaliraaya.

\VS{13}Bwe yava e Nazaaleesi n’agenda abeera e Kaperunawumu ekiri ku lubalama lw’ennyanja mu byalo by’e Zebbulooni n’e Nafutaali.

\VS{14}Kino ne kituukiriza ekyayogerwa nnabbi Isaaya ng’agamba nti,


\par }{\Q \VS{15}“Ensi ya Zebbulooni n’ensi ya Nafutaali, okuliraana ennyanja,

\par }{\QB n’ebyalo ebiri emitala w’omugga Yoludaani,

\par }{\QB n’e Ggaliraaya ey’ekyengulu omuli bannaggwanga abangi,


\par }{\Q \VS{16}abantu abaatuulanga mu kizikiza,

\par }{\QB balabye Omusana mungi.

\par }{\Q Abaatuulanga mu nsi ey’ekisiikirize eky’okufa,

\par }{\QB omusana gubaakidde.”


\par }{\PP \VS{17}Okuva mu kiseera ekyo Yesu n’atandika okubuulira nti,
{\WJ{“Mwenenye, kubanga obwakabaka obw’omu ggulu busembedde.”}}


\par }{\SH Okuyitibwa kw’Abayigirizwa Abaasooka
\par }
{\PP \VS{18}Yesu bwe yali ng’atambula ku lubalama lw’ennyanja y’e Ggaliraaya n’alaba abooluganda babiri: Simooni, gwe bayita Peetero, ne Andereya, nga basuula obutimba bwabwe mu nnyanja, kubanga baali bavubi.

\VS{19}Awo Yesu, n’abagamba nti,
{\WJ{“Mujje mungoberere, nange ndibafuula abavubi b’abantu.”}}

\VS{20}Amangwago ne baleka awo obutimba bwabwe, ne bamugoberera.


\par }{\PP \VS{21}Bwe yeeyongerayo katono, n’asanga abooluganda abalala babiri: Yakobo, ne Yokaana, nga batudde ne kitaabwe Zebbedaayo mu lyato nga baddaabiriza obutimba bwabwe, nabo n’abayita bamugoberere.

\VS{22}Amangwago, ne baleka awo kitaabwe mu lyato ne bagenda naye.


\par }{\SH Yesu Awonya Abalwadde
\par }
{\PP \VS{23}Yesu n’abuna wonna mu Ggaliraaya ng’ayigiriza mu makuŋŋaaniro g’Abayudaaya ng’abuulira Enjiri ey’obwakabaka obw’omu ggulu, era ng’awonya buli ndwadde yonna n’obuyongobevu bwonna mu bantu.

\VS{24}Amawulire ag’ebyamagero bye yakolanga ne gatuuka mu Siriya yonna. Ne bamuleetera abayongobevu, n’abalina ebibabonyaabonya, n’ab’ensimbu n’abo abaaliko baddayimooni, abakoozimbye n’ab’endwadde endala ezitali zimu, bonna n’abawonya.

\VS{25}Ebibiina binene ne bimugoberera, abantu nga bava mu Ggaliraaya ne mu Dekapoli,\FTNT{*}{{\FR 4:25 }{\FQ{Dekapoli
}}{\FT{kitegeeza ebibuga ekkumi}}} ne mu Yerusaalemi ne mu Buyudaaya yonna, n’emitala w’omugga Yoludaani.




\par }\Chap{5}{\SH Yesu Ayigiriza ku Lusozi
\par }
{\PP \VerseOne{1}Awo Yesu bwe yalaba ng’ebibiina byeyongera obungi, n’alinnya ku lusozi, abayigirizwa be ne bajja gy’ali,

\VS{2}n’abayigiriza ng’agamba nti:


\par }{\Q \VS{3}{\WJ{“Balina omukisa abaavu mu mwoyo,}}

\par }{\QB {\WJ{kubanga abo Obwakabaka obw’omu ggulu bwe bwabwe.}}


\par }{\Q \VS{4}{\WJ{Balina omukisa abali mu nnaku,}}

\par }{\QB {\WJ{kubanga abo balisanyusibwa.}}


\par }{\Q \VS{5}{\WJ{Balina omukisa abeetoowaze,}}

\par }{\QB {\WJ{kubanga abo balisikira ensi.}}


\par }{\Q \VS{6}{\WJ{Balina omukisa abalumwa enjala olw’obutuukirivu}}

\par }{\QB {\WJ{kubanga abo balikkusibwa.}}


\par }{\Q \VS{7}{\WJ{Balina omukisa ab’ekisa,}}

\par }{\QB {\WJ{kubanga abo balikwatirwa ekisa.}}


\par }{\Q \VS{8}{\WJ{Balina omukisa abalina omutima omulongoofu,}}

\par }{\QB {\WJ{kubanga abo baliraba Katonda.}}


\par }{\Q \VS{9}{\WJ{Balina omukisa abatabaganya,}}

\par }{\QB {\WJ{kubanga abo baliyitibwa baana ba Katonda.}}


\par }{\Q \VS{10}{\WJ{Balina omukisa abayigganyizibwa olw’obutuukirivu,}}

\par }{\QB {\WJ{kubanga abo obwakabaka obw’omu ggulu bwe bwabwe.”}}


\par }{\PP \VS{11}{\WJ{“Mulina omukisa mmwe, bwe banaabavumanga, ne babayigganya, ne baboogerako ebibi ebya buli ngeri, ne babawaayiriza, nga babalanga nze.}}

\VS{12}{\WJ{Musanyuke era mujaguze kubanga empeera yammwe nnene mu ggulu, ne bannabbi ab’edda bwe baayigganyizibwa bwe batyo.”}}


\par }{\SH Omunnyo n’Omusana
\par }
{\PP \VS{13}{\WJ{“Mmwe muli munnyo gwa nsi. Naye kale bwe guggwaamu obuka, guliba munnyo nate? Olwo gukasukibwa ebweru ne gulinnyirirwa n’ebigere, nga tegukyalina mugaso gwonna.}}


\par }{\PP \VS{14}{\WJ{“Mmwe muli musana gwa nsi. Ekibuga tekikwekebwa ku lusozi.}}

\VS{15}{\WJ{Era omuntu takoleeza ttabaaza ate n’agisaanikirako ekibbo, wabula agiteeka ku kikondo n’emulisiza bonna abali mu nju.}}

\VS{16}{\WJ{Kale nammwe ebikolwa byammwe ebirungi byakirenga abantu bonna, babirabenga, bagulumize Kitammwe ali mu ggulu.}}


\par }{\SH Okutuukiriza Amateeka
\par }
{\PP \VS{17}{\WJ{“Temulowooza nti Najja okuggyawo amateeka ga Musa oba ebya bannabbi. Sajja okubiggyawo wabula okubituukiriza.}}

\VS{18}{\WJ{Ddala ddala mbagamba nti Eggulu n’ensi biyinza okuggwaawo, naye ennukuta emu wadde akatonnyeze akamu mu mateeka tebirivaawo okutuusa byonna lwe birituukirira.}}

\VS{19}{\WJ{Noolwekyo oyo amenya etteeka erisembayo obutono, n’ayigiriza n’abalala okukola bwe batyo, y’alisembayo mu bwakabaka obw’omu ggulu.}}

\VS{20}{\WJ{Naye mbalabula nti Okuggyako ng’obutuukirivu bwammwe businga obw’Abafalisaayo n’obw’abawandiisi, temuliyingira mu bwakabaka bwa mu ggulu.”}}


\par }{\SH Etteeka ly’Obutemu
\par }
{\PP \VS{21}{\WJ{“Mwawulira ab’edda bwe baagambibwa nti, ‘Tottanga, na buli anattanga, anaawozesebwa.’}}

\VS{22}{\WJ{Naye mbagamba nti Buli alisunguwalira muganda we aliwozesebwa. Na buli anaagambanga muganda we nti, ‘Laka,’ anaatwalibwa mu lukiiko lw’abakulembeze b’Abayudaaya n’awozesebwa. Na buli anaagambanga nti, ‘Musirusiru,’ asaanidde okusuulibwa mu muliro ogwa ggeyeena.}}


\par }{\PP \VS{23}{\WJ{“Bw’obanga oli mu maaso ga Katonda, ng’omuleetedde ekirabo eky’okuwaayo nga ssaddaaka, n’ojjukira nga waliwo gw’olinako ensonga,}}

\VS{24}{\WJ{ekirabo kyo sooka okireke awo oddeyo omale okumwetondera mutegeeragane, olyoke okomewo oweeyo ekirabo kyo eri Katonda.}}


\par }{\PP \VS{25}{\WJ{“Tegeeragananga mangu n’oyo akuwawaabira nga mukyali mu kkubo aleme kukutwala wa mulamuzi, n’omulamuzi okukuwaayo eri omuserikale, n’omuserikale okukuteeka mu kkomera.}}

\VS{26}{\WJ{Nkutegeeza nti Olibeera omwo okutuusa lw’olimalayo byonna by’obanjibwa.”}}


\par }{\SH Etteeka ly’Obwenzi
\par }
{\PP \VS{27}{\WJ{“Mwawulira bwe kyagambibwa nti, ‘Toyendanga!’}}

\VS{28}{\WJ{Naye mbagamba nti Buli muntu atunuulira omukazi n’amwegomba aba amaze okumwendako mu mutima gwe.}}

\VS{29}{\WJ{Noolwekyo obanga eriiso Lyo erya ddyo likuleetera okwesittala, liggyeemu olisuule wala. Kubanga kirungi okugenda mu ggulu ng’ebitundu byo ebimu tobirina okusinga okugenda nabyo byonna mu ggeyeena.}}

\VS{30}{\WJ{Era obanga omukono gwo ogwa ddyo gukukozesa ebibi, kirungi okugutemako ogusuule wala. Okugenda mu ggulu ng’ekitundu ky’omubiri gwo ekimu tokirina kisinga okugenda mu ggeyeena n’ebitundu by’omubiri gwo byonna.}}

\VS{31}{\WJ{Kyagambibwa nti, ‘Buli anaagobanga mukazi we, anaawanga omukazi oyo ebbaluwa ey’okumugoba.’}}

\VS{32}{\WJ{Naye mbagamba nti Buli anaagobanga mukazi we wabula olw’obwenzi anaabanga amwenzesezza, n’oyo anaawasanga omukazi gwe bagobye anaabanga ayenze.”}}


\par }{\SH Okulayira
\par }
{\PP \VS{33}{\WJ{“Mwawulira bwe kyagambibwa ab’edda nti, ‘Buli kye weeyamanga eri Mukama okituukirizanga.’}}

\VS{34}{\WJ{Naye mbagamba nti: Temulayiranga n’akatono! Temulayiranga ggulu, kubanga ye ntebe y’obwakabaka bwa Katonda.}}

\VS{35}{\WJ{Temulayiranga nsi, kubanga y’entebe y’ebigere bye. Temulayiranga Yerusaalemi, kubanga ky’ekibuga kya Kabaka omukulu.}}

\VS{36}{\WJ{Era tolayiranga mutwe gwo, kubanga toyinza na kufuula luviiri lwo olumu okuba olweru oba oluddugavu.}}

\VS{37}{\WJ{Naye muddangamu buzzi nti, ‘Weewaawo.’ Oba nti, ‘Si weewaawo’. Kubanga bw’ogezaako okukakasa ebigambo byo n’okulayira kiraga nti waliwo ekitali kituufu.”}}


\par }{\SH Eriiso Okugatta Eriiso
\par }
{\PP \VS{38}{\WJ{“Mwawulira nga kyagambibwa nti, ‘Omuntu bw’anaggyangamu eriiso lya munne n’erirye linaggibwangamu. Oba omuntu bw’anaaggyangamu erinnyo lya munne, n’erirye banaalikuulangamu.’}}

\VS{39}{\WJ{Naye mbagamba nti, Temuwakananga na mubi, naye omuntu bw’akukubanga oluyi ku ttama erya ddyo omukyusizanga n’ettama eryokubiri.}}

\VS{40}{\WJ{Omuntu bw’ayagalanga okuwoza naawe atwale essaati yo, omulekeranga n’ekkooti yo.}}

\VS{41}{\WJ{N’oyo akuwalirizanga okumwetikkirako omugugu gwe kilomita emu, omutwalirangako n’eyokubiri.}}

\VS{42}{\WJ{Akusaba omuwanga, n’oyo ayagala okukwewolako tomukubanga mabega.”}}


\par }{\SH Mwagale Abalabe Bammwe
\par }
{\PP \VS{43}{\WJ{“Mwawulira ab’edda bwe baagambibwa nti, ‘Yagalanga muliraanwa wo, naye okyawenga mulabe wo.’}}

\VS{44}{\WJ{Naye nze mbagamba nti, Mwagalenga abalabe bammwe! Musabirenga ababayigganya!}}

\VS{45}{\WJ{Bwe mulikola bwe mutyo muliba baana ba Kitammwe ali mu ggulu. Kubanga omusana gwe agwakiza abalungi n’ababi, era n’enkuba agitonnyeza ab’amazima n’abatali ba mazima.}}

\VS{46}{\WJ{Bwe mwagala ababaagala bokka, mufunamu ki? N’abawooza bwe bakola bwe batyo.}}

\VS{47}{\WJ{Era bwe munaalamusanga baganda bammwe bokka, munaaba mulina njawulo ki n’abalala? Kubanga ne bannamawanga bwe bakola bwe batyo.}}

\VS{48}{\WJ{Naye mmwe kibagwanira okubeeranga abatuukirivu nga Kitammwe ali mu ggulu bw’ali Omutuukirivu.”}}




\par }\Chap{6}{\SH Okuwa Abaavu
\par }
{\PP \VerseOne{1}{\WJ{“Mwegendereze, ebikolwa byammwe eby’obutuukirivu obutabikoleranga mu lujjudde lw’abantu nga mwagala babasiime, kubanga bwe munaakolanga bwe mutyo Kitammwe ali mu ggulu talibawa mpeera.”}}


\par }{\PP \VS{2}{\WJ{“Bw’obanga ogabira omwavu ekintu teweeraganga nga bannanfuusi bwe bakola ne basooka okufuuwa eŋŋombe mu makuŋŋaaniro ne mu nguudo, nga bagenda okugabira abaavu, abantu babalabe babawe ekitiibwa. Ddala ddala mbagamba nti Abo, eyo y’empeera yaabwe.}}

\VS{3}{\WJ{Naye ggwe bw’obanga ogabira omuntu yenna ekintu omukono gwo ogwa kkono guleme kumanya ogwa ddyo kye gukola.}}

\VS{4}{\WJ{Kale Kitaawo amanyi ebyama byonna alikuwa empeera.”}}


\par }{\SH Okusaba
\par }
{\PP \VS{5}{\WJ{“Era bwe mubanga musaba mwekuume obutaba nga bannanfuusi abaagala okweraga nga bwe bali bannaddiini, ne basabira mu makuŋŋaaniro ne ku nguudo mu lujjudde, abantu babalabe. Abo, eyo y’empeera yokka gye balifuna.}}

\VS{6}{\WJ{Naye ggwe bw’obanga osaba, oyingiranga mu nnyumba yo, ne weggalira mu kisenge kyo n’osabira eyo mu kyama. Kitaawo ategeera ebyama byo byonna alikuwa by’omusabye.}}

\VS{7}{\WJ{Era bwe musabanga temuddiŋŋananga mu bigambo oba okwogera ebigambo enkumu ng’abatamanyi Katonda bwe bakola nga balowooza nti Bwe banaddiŋŋana mu bigambo emirundi n’emirundi okusaba kwabwe lwe kunaddibwamu.}}

\VS{8}{\WJ{Kale temubafaanananga, kubanga Kitammwe amanyidde ddala byonna bye mwetaaga ne bwe muba nga temunnamusaba.”}}


\par }{\PP \VS{9}{\WJ{Noolwekyo mumusabenga bwe muti nti,}}

\par }{\Q {\WJ{Kitaffe ali mu ggulu,}}

\par }{\Q {\WJ{Erinnya Lyo litukuzibwe.}}


\par }{\Q \VS{10}{\WJ{Obwakabaka bwo bujje.}}

\par }{\Q {\WJ{By’oyagala bikolebwe mu nsi,}}

\par }{\QB {\WJ{nga bwe bikolebwa mu ggulu.}}


\par }{\Q \VS{11}{\WJ{Otuwenga emmere yaffe eya buli lunaku.}}


\par }{\Q \VS{12}{\WJ{Tusonyiwe ebyonoono byaffe}}

\par }{\QB {\WJ{nga naffe bwe tusonyiwa abatwonoona.}}


\par }{\Q \VS{13}{\WJ{Totuganya kukemebwa}}

\par }{\QB {\WJ{naye tulokole eri omubi.}}\FTNT{*}{{\FR 6:13 }{\FT{Kyavumbulibwa luvannyuma mu mizingo egy’oluvannyuma. Kubanga obwakabaka, n’obuyinza, n’ekitiibwa, bibyo, emirembe n’emirembe. Amiina}}}


\par }{\MM \VS{14}{\WJ{“Kubanga bwe munaasonyiwanga ababasobezza, nammwe Kitammwe ali mu ggulu anaabasonyiwanga.}}

\VS{15}{\WJ{Naye bwe mutaasonyiwenga bannammwe, nammwe Kitammwe ali mu ggulu taabasonyiwenga.”}}


\par }{\SH Okusiiba
\par }
{\PP \VS{16}{\WJ{“Bwe musiibanga, temukiraganga nga bannanfuusi bwe bakola. Kubanga batunuza ennaku balyoke balabike mu bantu nti basiiba, mbategeeza ng’abo, eyo y’empeera yokka gye bagenda okufuna.}}

\VS{17}{\WJ{Naye ggwe bw’osiibanga olongoosanga enviiri zo n’onaaba ne mu maaso,}}

\VS{18}{\WJ{abantu baleme kutegeera nti osiiba, okuggyako Kitaawo ali mu ggulu era alaba mu kyama alikuwa empeera.”}}


\par }{\SH Obugagga obw’Amazima
\par }
{\PP \VS{19}{\WJ{“Temweterekeranga byabugagga wano ku nsi kwe biyinza okwonoonebwa ennyenje n’obutalagge, n’ababbi kwe bayinza okubibbira.}}

\VS{20}{\WJ{Naye mweterekerenga obugagga bwammwe mu ggulu gye butayinza kwonoonebwa nnyenje wadde obutalagge, n’ababbi gye batayinza kuyingira kububba.}}

\VS{21}{\WJ{Kubanga obugagga bwo gye buli n’omutima gwo gye gunaabeeranga.”}}


\par }{\PP \VS{22}{\WJ{“Eriiso y’ettabaaza y’omubiri gwo, noolwekyo eriiso bwe liba eddamu, omubiri gwo gwonna gujjula ekitangaala ng’eky’omusana.}}

\VS{23}{\WJ{Naye eriiso lyo bwe liba ebbi, omubiri gwo gwonna gunaabeeranga n’ekizikiza, noolwekyo ekizikiza ekyo kiba kikwafu nnyo!”}}


\par }{\PP \VS{24}{\WJ{“Tewali n’omu ayinza kuweereza bakulu babiri, kubanga alikyawako omu n’ayagala omulala oba aliwulirako omu n’anyooma omulala. Toyinza kuweereza Katonda na mamona.}}\FTNT{†}{{\FR 6:24 }{\FQ{Mamona
}}{\FT{engeri ey’okwagalamu ennyo eby’obugagga n’okwagala n’oyagala okubifuula katonda wo}}}{\WJ{”}}


\par }{\SH Temweraliikiriranga
\par }
{\PP \VS{25}{\WJ{“Noolwekyo mbagamba nti, Temweraliikiriranga bya bulamu bwammwe, bye munaalya oba bye munaanywa, wadde ebyokwambala. Kubanga obulamu businga ebyokulya, n’omubiri gusinga ebyambalo.}}

\VS{26}{\WJ{Mulabire ku nnyonyi ez’omu bbanga! Tezisiga so tezikungula so tezikuŋŋaanyiza mmere mu tterekero, naye Kitammwe ali mu ggulu aziriisa. Naye mmwe temusinga nnyo ennyonyi ezo?}}

\VS{27}{\WJ{Ani ku mmwe, bwe yeeraliikirira, ayinza okwongerayo obulamu bwe akatundu n’akamu?”}}


\par }{\PP \VS{28}{\WJ{“Naye lwaki mweraliikirira ebyokwambala? Mulabire ku malanga ag’oku ttale! Tegaliiko kye geekolera,}}

\VS{29}{\WJ{naye ne Kabaka Sulemaani mu kitiibwa kye kyonna teyagenkana mu kwambala.}}

\VS{30}{\WJ{Naye obanga Katonda ayambaza obulungi bw’atyo omuddo ogw’omu nsiko ogw’ekiseera obuseera, ogubaawo leero ate enkeera ne gwokebwa mu kyoto, talisingawo nnyo okubambaza? Nga mulina okukkiriza okutono!}}

\VS{31}{\WJ{Noolwekyo temweraliikiririranga nga mugamba nti, ‘Tunaalya ki? Oba nti, Tunaanywa ki? Oba nti, Tunaayambala ki?’}}

\VS{32}{\WJ{Ebyo byonna bannamawanga bye bayaayaanira. Naye Kitammwe ali mu ggulu amanyi ng’ebyo byonna mubyetaaga.}}

\VS{33}{\WJ{Naye musooke munoonye obwakabaka bwa Katonda n’obutuukirivu bwe, ebyo byonna mulibyongerwako.}}

\VS{34}{\WJ{Noolwekyo temweraliikiriranga bya nkya. Kubanga olunaku olw’enkya lulyeraliikirira ebyalwo. Buli lunaku lulina emitawaana gyalwo egimala.”}}




\par }\Chap{7}{\SH Temunoonyanga Bisobyo ku Bannammwe
\par }
{\PP \VerseOne{1}{\WJ{“Temusalanga musango, nammwe muleme okusalirwa omusango.}}

\VS{2}{\WJ{Kubanga nga bwe musalira abalala nammwe bwe mujjanga okusalirwa. Ekigera kye mugereramu, nammwe kye muligererwamu.”}}


\par }{\PP \VS{3}{\WJ{“Ofaayo ki ku kasasiro akali ku liiso lya muganda wo so nga ku liryo kuliko kisiki kiramba?}}

\VS{4}{\WJ{Oyinza otya okugamba muganda wo nti, ‘Leka nkuggyeko akasasiro akakuli ku liiso,’ so nga ku liryo kuliko kisiki?}}

\VS{5}{\WJ{Munnanfuusi ggwe! Sooka oggyeko ekisiki ekiri ku liiso lyo olyoke olabe bulungi nga bw’oggyako akasasiro akali ku liiso lya muganda wo.”}}


\par }{\PP \VS{6}{\WJ{“Temuddiranga bintu bitukuvu ne mubiwa embwa. N’embizzi temuzisuuliranga mayinja ag’omuwendo omungi, kubanga zigenda kugalinnyirira, n’oluvannyuma zikyuke zibalume.”}}


\par }{\SH Musabe, Munoonye, Mweyanjule
\par }
{\PP \VS{7}{\WJ{“Musabe, munaaweebwa. Munoonye, munaazuula. Era mukonkone munaggulirwawo.}}

\VS{8}{\WJ{Kubanga buli asaba aweebwa, n’oyo anoonya, azuula, n’oyo akonkona aggulirwawo.”}}


\par }{\PP \VS{9}{\WJ{“Oba muntu ki mu mmwe singa omwana we amusaba omugaati, ayinza okumuwa ejjinja?}}

\VS{10}{\WJ{Oba singa asabye ekyennyanja, kitaawe ayinza okumuwa omusota?}}

\VS{11}{\WJ{Obanga mmwe abantu ababi musobola okuwa abaana bammwe ebirabo ebirungi, Kitammwe ali mu ggulu talisingawo okubawa ebirungi bye mumusaba?}}

\VS{12}{\WJ{Noolwekyo ebintu byonna bye mwagala abantu okubakoleranga, nammwe mubibakoleranga, kubanga ebyo bye biri mu mateeka ne mu bunnabbi.”}}


\par }{\SH Omulyango Omufunda n’Omugazi
\par }
{\PP \VS{13}{\WJ{“Muyingirire mu mulyango omufunda! Kubanga ekkubo erigenda mu kuzikirira ddene n’omulyango mugazi, n’abalonda ekkubo eryo bangi.}}

\VS{14}{\WJ{Kubanga omulyango mufunda, n’ekkubo eridda eri obulamu ffunda, era n’abaliraba batono.”}}


\par }{\SH Omuti n’Ebibala
\par }
{\PP \VS{15}{\WJ{“Mwekuume abayigiriza ab’obulimba, abajja nga bambadde amaliba g’endiga, songa munda gy’emisege egigenda okubataagulataagula.}}

\VS{16}{\WJ{Mulibalabira ku bikolwa byabwe, ng’omuti bwe mugutegeerera ku bibala byagwo. Omuntu tayinza kunoga mizabbibu ku busaana oba okunoga ettiini ku mweramannyo.}}

\VS{17}{\WJ{Noolwekyo buli muti omulungi gubala ebibala ebirungi, naye omuti omuvundu gubala ebibala ebibi.}}

\VS{18}{\WJ{Omuti omulungi teguyinza kubala bibala bibi, n’omuti omuvundu teguyinza kubala bibala birungi.}}

\VS{19}{\WJ{Omuti gwonna ogutabala bibala birungi gutemebwa ne gusuulibwa mu muliro.}}

\VS{20}{\WJ{Noolwekyo mulibategeerera ku bibala byabwe.”}}


\par }{\PP \VS{21}{\WJ{“Si bonna abampita nti, ‘Mukama waffe, Mukama waffe,’ be baliyingira obwakabaka obw’omu ggulu, wabula abo bokka abakola ebyo Kitange ali mu ggulu by’ayagala.}}

\VS{22}{\WJ{Ku lunaku Iuli bangi baliŋŋamba nti, ‘Mukama waffe, Mukama waffe, twayogeranga eby’obunnabbi mu linnya lyo, era ne tugoba ne baddayimooni mu linnya lyo, ne tukola n’ebyamagero bingi mu linnya lyo.’}}

\VS{23}{\WJ{Ndibaddamu nti, ‘Sibamanyi, muve mu maaso gange, kubanga ebikolwa byammwe byali bibi.’ ”}}


\par }{\SH Omuzimbi Omugezi n’atali Mugezi
\par }
{\PP \VS{24}{\WJ{“Noolwekyo buli awulira ebigambo byange, n’abikola, alifaananyizibwa ng’omusajja ow’amagezi eyazimba enju ye ku lwazi.}}

\VS{25}{\WJ{Enkuba n’etonnya, emigga ne gikulukuta, omuyaga ne gujja, ne bikuba enju eyo naye n’etegwa kubanga yazimbibwa ku lwazi.}}

\VS{26}{\WJ{Naye buli awulira ebigambo byange n’atabikola, alifaananyizibwa ng’omusajja omusirusiru eyazimba ennyumba ye mu musenyu.}}

\VS{27}{\WJ{Enkuba n’etonnya, emigga ne gikulukuta, omuyaga ne gujja, ne bikuba ennyumba eyo, n’egwa, n’okugwa kwayo ne kuba kunene.”}}


\par }{\PP \VS{28}Awo Yesu n’amaliriza ebigambo bye ebyo. Abantu bonna ne beewuunya nnyo olw’okuyigiriza kwe.

\VS{29}Kubanga yabayigiriza nga nannyini buyinza, so si ng’abannyonnyozi b’amateeka baabwe bwe baayigirizanga.




\par }\Chap{8}{\SH Yesu Awonya Omugenge
\par }
{\PP \VerseOne{1}Awo Yesu bwe yava ku lusozi ekibiina kinene ne kimugoberera.

\VS{2}Omusajja omugenge n’ajja gy’ali n’amuvuunamira ng’agamba nti, “Mukama wange, bw’obanga oyagala oyinza okunnongoosa.”


\par }{\PP \VS{3}Yesu n’agolola omukono gwe n’amukwatako n’amugamba nti,
{\WJ{“Njagala, longooka.”}} Amangwago omusajja n’awona ebigenge.

\VS{4}Yesu n’amugamba nti,
{\WJ{“Laba, tobaako muntu n’omu gw’obuulira, wabula genda weerage eri kabona otwaleyo n’ekirabo nga Musa bwe yalagira, kibeere obujulirwa gye bali.”}}


\par }{\SH Okukkiriza kw’Omuserikale Omuruumi
\par }
{\PP \VS{5}Awo Yesu bwe yayingira mu Kaperunawumu, omuserikale Omuruumi, omukulu w’ekitongole ky’abaserikale ekikumi, n’ajja n’amwegayirira,

\VS{6}ng’agamba nti, “Mukama omulenzi wange mulwadde nnyo, amaze ebbanga ddene ng’akoozimbye ali ku kitanda era abonaabona nnyo.”


\par }{\PP \VS{7}Yesu n’amuddamu nti,
{\WJ{“Nnajja ne mmuwonya.”}}


\par }{\PP \VS{8}Omukulu w’ekitongole n’agamba Yesu nti, “Mukama, sisaanira kukuyingiza mu nnyumba yange, yogera bwogezi ekigambo, omulenzi wange anaawona!

\VS{9}Kubanga nange waliwo abakulu abantwala, ate nga nange nnina be nfuga. Bwe ndagira omu nti, ‘Genda,’ agenda, n’omulala nti, ‘Jjangu,’ era ajja, n’omuddu wange nti, ‘Kola kino,’ akikola.”


\par }{\PP \VS{10}Yesu bwe yawulira ekyo ne yeewunya nnyo, n’agamba abaali bamugoberera nti,
{\WJ{“Ddala ddala mbagamba nti, Sinnalabayo muntu alina kukkiriza nga kuno wadde mu lsirayiri!}}

\VS{11}{\WJ{Mbagamba nti bangi baliva ebuvanjuba n’ebugwanjuba ne batuula wamu ne Ibulayimu ne Isaaka ne Yakobo mu bwakabaka obw’omu ggulu.}}

\VS{12}{\WJ{Naye abaana b’obwakabaka, baligoberwa ebweru mu kizikiza ekikutte, eriba okukuba ebiwoobe n’okuluma obujiji.”}}


\par }{\PP \VS{13}Awo Yesu n’agamba omukulu w’ekitongole Omuruumi nti,
{\WJ{“Ggenda. Nga bw’okkirizza kikukolerwe.”}} Omulenzi we n’awonerawo mu kiseera ekyo.


\par }{\SH Yesu Awonya Nnyina wa muka Peetero
\par }
{\PP \VS{14}Awo Yesu bwe yayingira mu maka ga Peetero yasanga nnyina wa muka Peetero alwadde omusujja mungi, ng’agalamidde ku kitanda.

\VS{15}Yesu n’amukwata ku mukono omusujja ne gumuwonako, n’agolokoka n’amuweereza.


\par }{\PP \VS{16}Obudde bwe bwawungeera, ne bamuleetera abalwadde bangi abaaliko baddayimooni. N’ayogera bwogezi kigambo baddayimooni n’abagoba, era n’awonya n’abalala bonna abaali balwadde.

\VS{17}Bwe kityo ekigambo ekyayogerebwa mu nnabbi Isaaya ne kituukirira bwe yagamba nti:

\par }{\Q “Yatuwonya endwadde zaffe,

\par }{\QB era n’atwala obunafu bwaffe.”


\par }{\SH Okugoberera Yesu
\par }
{\PP \VS{18}Awo Yesu bwe yalaba ng’ekibiina ekimwetoolodde kinene n’alagira bawunguke balage ku ludda olulala.

\VS{19}Omu ku bawandiisi b’amateeka n’amusemberera n’amugamba nti, “Omuyigiriza, nnaakugobereranga wonna w’onoogendanga!”


\par }{\PP \VS{20}Yesu n’amuddamu nti,
{\WJ{“Ebibe birina obunnya mwe bisula, n’ennyonyi ez’omu bbanga zirina ebisu, naye Omwana w’Omuntu talina kifo kya kuwumulizaamu mutwe gwe.”}}


\par }{\PP \VS{21}Omuyigirizwa we omu n’amugamba nti, “Mukama wange, nzikiriza mmale okugenda okuziika kitange.”

\VS{22}Naye Yesu n’amuddamu nti,
{\WJ{“Ngoberera! Leka abo abafu baziike abafu baabwe.”}}


\par }{\PP \VS{23}Yesu n’ayingira mu lyato n’abayigirizwa be.

\VS{24}Awo omuyaga mungi ogw’amaanyi ne gujja ku nnyanja, amayengo amagulumivu ne gaba kumpi okubuutikira eryato. Naye yali yeebase.

\VS{25}Abayigirizwa be ne bajja gy’ali ne bamuzuukusa nga bagamba nti, “Mukama waffe, tulokole, tusaanawo!”


\par }{\PP \VS{26}Yesu n’abaddamu nti,
{\WJ{“Mmwe abalina okukkiriza okutono! Lwaki mutya bwe mutyo?”}} N’agolokoka n’aboggolera omuyaga. Omuyaga ne guggwaawo, ennyanja n’eteeka.

\VS{27}Naye abayigirizwa ne bawuniikirira nnyo! Ne beebuuza nti, “Muntu ki ono, omuyaga n’ennyanja gwe bigondera?”

\VS{28}Awo bwe yatuuka emitala w’eri mu nsi y’Abagadaleni, abasajja babiri abaaliko baddayimooni ne bava mu malaalo ne bajja gy’ali. Baali bakambwe nnyo, nga tewali na muntu ayinza kuyita mu kkubo eryo.

\VS{29}Ne bawowoggana nnyo nti, “Otwagaza ki, ggwe Omwana wa Katonda! Ojjidde ki okutubonyaabonya ng’ekiseera kyaffe tekinnaba kutuuka?”


\par }{\PP \VS{30}Walako ne we baali waaliwo eggana ly’embizzi\FTNT{*}{{\FR 8:30 }{\FQ{eggana ly’embizzi
}}{\FT{Bannamawanga bangi abaabeeranga mu Ggaliraaya kyewaava wabeerayo embizzi nnyingi. Abayudaaya tebaalundanga mbizzi kubanga gye bali, kisolo ekitali kirongoofu.}}} nga zirya,

\VS{31}baddayimooni ne basaba Yesu nti, “Obanga ogenda kutogoba ku bantu bano, tusindike mu ggana ly’embizzi.”


\par }{\PP \VS{32}Yesu n’agamba baddayimooni nti,
{\WJ{“Kale, mugende.”}} Ne bava ku bantu, ne bayingira mu mbizzi, eggana lyonna ne lifubutuka ne liva ku bbangabanga ne lyeyiwa mu nnyanja embizzi zonna ne zisaanawo.

\VS{33}Naye abaali balunda embizzi ne badduka ne bagenda mu kibuga ne babuulira abantu byonna ebibaddewo, n’eby’abasajja abaaliko baddayimooni.

\VS{34}Abantu b’omu kibuga bonna ne bafuluma okujja okusisinkana Yesu. Bwe baamulaba ne bamwegayirira abaviire mu kitundu kyabwe.




\par }\Chap{9}{\SH Yesu Awonya eyali Akoozimbye
\par }
{\PP \VerseOne{1}Awo Yesu n’asaabala mu lyato n’awunguka n’atuuka mu kibuga ky’ewaabwe, Kaperunawumu.

\VS{2}Amangwago ne bamuleetera omuntu eyali akoozimbye nga bamusitulidde ku katanda. Bwe yalaba okukkiriza kwabwe n’agamba omulwadde nti,
{\WJ{“Mwana wange, guma omwoyo, nkusonyiye ebibi byo!”}}


\par }{\PP \VS{3}Naye waaliwo abamu ku bannyonnyozi b’amateeka ne boogeraganya bokka na bokka nti, “Omuntu ono avvoola! Alowooza nti Ye Katonda!”


\par }{\PP \VS{4}Yesu n’amanya bye balowooza. N’abagamba nti,
{\WJ{“Lwaki mubeera n’ebirowoozo ebibi mu mitima gyammwe?}}

\VS{5}{\WJ{Ekyo buli muntu ayinza okukyogera, kubanga kwogera bwogezi.}}

\VS{6}{\WJ{Naye mutegeere nga Omwana w’Omuntu alina obuyinza ku nsi okusonyiwa ebibi.”}} Awo n’agamba akoozimbye nti,
{\WJ{“Yimirira weetikke akatanda ko, weddireyo ewammwe!”}}

\VS{7}N’ayimirira ng’awonye, ne yeddirayo eka.

\VS{8}Naye abantu abaali mu bibiina bwe baalaba ekyamagero kino ne beewuunya nnyo! Ne bagulumiza Katonda eyawa abantu obuyinza obwenkaniddaawo!


\par }{\SH Okuyitibwa kwa Matayo
\par }
{\PP \VS{9}Awo Yesu bwe yava mu kifo ekyo n’alaba omuntu, erinnya lye Matayo, ng’atudde mu kifo we basolooleza omusolo, n’amugamba nti,
{\WJ{“Ngoberera.”}} Bw’atyo naye n’asitukiramu n’agoberera Yesu.


\par }{\PP \VS{10}Awo Yesu bwe yali ng’atudde ku mmere mu nnyumba ya Matayo, abawooza bangi n’abantu abaali bamanyiddwa mu kitundu ekyo nti babi ne bajja ne batuula naye n’abayigirizwa be ku mmere ne balya.

\VS{11}Naye Abafalisaayo bwe baakiraba, ne bagamba abayigirizwa be nti, “Lwaki Mukama wammwe alya n’abawooza n’abantu abalina ebibi?”


\par }{\PP \VS{12}Yesu bwe yawulira n’abaddamu nti,
{\WJ{“Abalamu tebeetaaga musawo wabula abalwadde.}}

\VS{13}{\WJ{Mugende muyige amakulu g’Ekyawandiikibwa kino nti, ‘Ssaddaaka zammwe n’ebirabo byammwe si bye neetaaga, wabula neetaaga mubeerenga ba kisa.’ Najjirira kuyita boonoonyi, so sajjirira abo abeerowooza nti batuukirivu.”}}


\par }{\PP \VS{14}Lwali lumu abayigirizwa ba Yokaana ne bajja eri Yesu ne bamubuuza nti, “Lwaki abayigirizwa bo tebasiiba nga ffe n’Abafalisaayo bwe tukola?”


\par }{\PP \VS{15}Yesu n’ababuuza nti,
{\WJ{“Mikwano gy’omugole bayinza okunakuwala ng’omugole akyali nabo? Naye ekiseera kirituuka omugole lwalibaggibwako. Olwo nno balisiiba.}}


\par }{\PP \VS{16}{\WJ{“Tewali muntu atunga kiwero kiggya mu lugoye lukadde, kubanga, ekiwero bwe kyetugga kiyuza olugoye olukadde, n’ekituli ne kigaziwa.}}

\VS{17}{\WJ{Era tewali ateeka wayini musu mu nsawo ez’amaliba enkadde. Ensawo}}\FTNT{*}{{\FR 9:17 }{\FQ{Ensawo
}}{\FT{Ensawo ezoogerebwako wano zaali z’amaliba ga mbuzi. Wayini bwe yakaatuukanga, ng’ensawo zigaziwa, kumpi kwabika.}}}{\WJ{enkadde zaabika wayini n’ayiika n’ensawo ne zoonooneka. Wayini omusu bamuteeka mu nsawo z’amaliba maggya, byombi ne bitayonooneka.”}}


\par }{\PP \VS{18}Bwe yali ng’akyayogera nabo omufuzi n’ajja, n’amusinza n’amugamba nti, “Omwana wange omuwala anfuddeko, naye singa ojja n’omukwatako anaalamuka.”

\VS{19}Yesu bwe yasituka n’abayigirizwa be okugenda mu maka g’omukulu w’ekkuŋŋaaniro,

\VS{20}omukazi eyali alwadde ekikulukuto ky’omusaayi, okumala emyaka kkumi n’ebiri, n’ajja emabega we n’akoma ku lukugiro lw’ekyambalo kye.

\VS{21}Kubanga y’agamba mu mutima gwe nti, “Ne bwe nnaakoma obukomi ku kyambalo kye nnaawona.”


\par }{\PP \VS{22}Yesu n’akyuka n’alaba omukazi n’amugamba nti,
{\WJ{“Muwala, guma omwoyo! Owonye olw’okukkiriza kwo.”}} Omukazi n’awonera mu kiseera ekyo.


\par }{\PP \VS{23}Awo Yesu bwe yatuuka mu maka g’omufuzi n’asanga abafuuyi b’amakondeere n’ekibiina nga kijagaladde,

\VS{24}n’agamba nti,
{\WJ{“Mufulume kubanga omuwala tafudde wabula yeebase bwebasi.”}} Bonna ne bamusekerera nga bwe beesooza.

\VS{25}Naye abantu bwe bamala okufuluma, Yesu n’ayingira, n’akwata omukono gw’omuwala, n’agolokosa omuwala.

\VS{26}Ebigambo ebyo ne bibuna mu kitundu ekyo kyonna.


\par }{\SH Yesu Awonya Bamuzibe ne Bakiggala
\par }
{\PP \VS{27}Awo Yesu bwe yava eyo, abazibe b’amaaso babiri ne bamugoberera nga bwe baleekaana nti, “Ayi Omwana wa Dawudi, otusaasire!”


\par }{\PP \VS{28}Bwe yatuuka mu nju, bamuzibe ne bajja w’ali. Yesu n’ababuuza nti,
{\WJ{“Mukkiriza nga nnyinza okubazibula amaaso?”}} Ne bamuddamu nti, “Weewaawo, Mukama waffe.”


\par }{\PP \VS{29}Awo n’akoma ku maaso gaabwe n’abagamba nti,
{\WJ{“Kale, olw’okukkiriza kwammwe, kye musabye mukiweereddwa.”}}

\VS{30}Amangwago amaaso gaabwe ne gazibuka. Yesu n’abakuutira nnyo baleme kubuulirako muntu yenna ng’abagamba nti,
{\WJ{“Mulabe nga tewaba n’omu ategeera bibaddewo.”}}

\VS{31}Naye bwe baava awo, ne bagenda nga basaasaanya ebigambo ebyo, nga babuulira buli muntu gwe baasisinkananga mu kitundu ekyo.


\par }{\PP \VS{32}Awo Yesu ne be yali nabo, bwe baali bafuluma ne bamuleetera kiggala eyali tayogera kubanga yaliko dayimooni.

\VS{33}Yesu n’amugobako dayimooni, era amangwago abadde kiggala n’ayogera. Ekibiina ky’abantu ne beewuunya nnyo nga bagamba nti, “Kino tekibangawo mu Isirayiri.”


\par }{\PP \VS{34}Naye Abafalisaayo ne bagamba nti, “Agoba baddayimooni lwa kubanga ye mukulu wa baddayimooni!”

\VS{35}Yesu n’agenda ng’ayita mu bibuga byonna eby’omu kitundu ekyo, ne mu byalo ng’ayigiriza mu makuŋŋaaniro gaabwe, era ng’abuulira Enjiri ey’obwakabaka. Era buli we yatuukanga n’awonya abalwadde n’abakoozimbye bonna.

\VS{36}Awo bwe yatunuulira ekibiina ky’abantu nga bajja gy’ali, nga bakooye nnyo, era nga basaasaanye ng’endiga ezitalina musumba, n’abasaasira nnyo.

\VS{37}N’agamba abayigirizwa be nti,
{\WJ{“Eby’okukungula bingi nnyo, naye abakozi abakungula batono.}}

\VS{38}{\WJ{Noolwekyo musabe nannyini nnimiro, aweereze abakozi mu nnimiro ye.”}}




\par }\Chap{10}{\SH Yesu Atuma Abayigirizwa Ekkumi n’Ababiri
\par }
{\PP \VerseOne{1}Awo Yesu n’ayita abayigirizwa be ekkumi n’ababiri, ne bajja gy’ali n’abawa obuyinza okugobanga baddayimooni, n’okuwonyanga buli ndwadde n’okukozimba ebya buli ngeri.


\par }{\BB \par }
{\LID \VS{2}Amannya g’abayigirizwa ekkumi n’ababiri ge gano:

\par }{\BB \par }
{\LI Simooni, ayitibwa Peetero; ne Andereya, muganda wa Peetero;

\par }{\LI ne Yakobo, omwana wa Zebbedaayo; ne Yokaana, muganda wa Yakobo;


\par }{\LI \VS{3}Firipo; ne Battolomaayo;

\par }{\LI ne Tomasi; ne Matayo, omusolooza w’omusolo;

\par }{\LI ne Yakobo, omwana wa Alufaayo; ne Saddayo;


\par }{\LI \VS{4}ne Simooni, Omukananaayo; ne Yuda Isukalyoti, eyalya mu Yesu olukwe.


\par }{\BB \par }
{\PP \VS{5}Abo ekkumi n’ababiri Yesu n’abatuma ng’abalagira nti:
{\WJ{“Temugenda eri bannamawanga wadde mu kibuga ky’Abasamaliya.}}

\VS{6}{\WJ{Naye mugende eri abaana ba Isirayiri, endiga za Katonda ezaabula.}}

\VS{7}{\WJ{Mugende mubabuulire nti, ‘Obwakabaka obw’omu ggulu busembedde.’}}

\VS{8}{\WJ{Muwonye abalwadde, muzuukize abafu, mulongoose abagenge, era mugobe ne baddayimooni. Muweereddwa buwa nammwe muwenga buwa.}}


\par }{\PP \VS{9}{\WJ{“Temubanga na zaabu oba ffeeza wadde ekikomo mu nkoba zammwe,}}

\VS{10}{\WJ{wadde ensawo ey’oku mugongo, wadde essaati ebbiri, wadde omugogo gw’engatto omulala, wadde omuggo. Kubanga omukozi asaanira okuweebwa eby’okumuyamba.}}

\VS{11}{\WJ{Buli kibuga oba kyalo mwe mutuukanga, munoonyengamu amaka g’omuntu asaanidde, musulenga omwo okutuusa lwe mulivaayo.}}

\VS{12}{\WJ{Bwe muyingiranga mu nnyumba mubeeyanjulire, amaka ago mugalagenga okwagala kwammwe.}}

\VS{13}{\WJ{Amaka ago bwe gabanga ag’abantu abasaanidde, emirembe gyammwe ginaabeeranga ku bo, naye bwe gatabanga bwe gatyo emirembe gyammwe ginaabaddiranga.}}

\VS{14}{\WJ{Buli atabasembezenga wadde okuwuliriza ebigambo byammwe, bwe mubanga muva mu kibuga ekyo oba mu nnyumba eyo, mukunkumulanga enfuufu}}\FTNT{*}{{\FR 10:14 }{\FT{Omuntu okukunkumulira omulala enfuufu y’ebigere bye, kaali kabonero akaakolebwanga Abafalisaayo nga bava mu bitundu bannamawanga gye baabeeranga, ebyalowoozebwanga okuba ebitali birongoofu.}}}{\WJ{ey’oku bigere byammwe.}}

\VS{15}{\WJ{Ddala ddala mbagamba nti ensi ya Sodomu ne Ggomola ziriweebwa ekibonerezo ku lunaku olw’okusalirako omusango ekirigumiikirizika okukira ekibuga ekyo oba amaka ago.}}


\par }{\PP \VS{16}{\WJ{“Laba mbatuma ng’endiga mu misege. Noolwekyo mubeere bagezigezi ng’emisota, era abataliiko kya kunenyezebwa ng’amayiba.}}

\VS{17}{\WJ{Mwekuume abantu! Kubanga balibawaayo eri enkiiko z’Abakadde, ne mu makuŋŋaaniro gaabwe, ne babakuba emigo.}}

\VS{18}{\WJ{Mulitwalibwa mu maaso ga bagavana ne bakabaka ku lwange, okuba abajulirwa eri bo n’abannaggwanga.}}

\VS{19}{\WJ{Bwe muweebwangayo, temweraliikiriranga kye munaawoza, kubanga kinaabaweebwanga mu kiseera ekyo.}}

\VS{20}{\WJ{Kubanga si mmwe mugenda okwogera wabula Omwoyo wa Kitammwe y’alyogerera mu mmwe!}}


\par }{\PP \VS{21}{\WJ{“Owooluganda aliwaayo muganda we okuttibwa era n’abazadde baliwaayo abaana baabwe okuttibwa. Abaana nabo balyefuukira bazadde baabwe ne babatta.}}

\VS{22}{\WJ{Mulikyayibwa abantu bonna olw’erinnya lyange. Naye oyo aligumiikiriza okutuuka ku nkomerero alirokolebwa.}}

\VS{23}{\WJ{Bwe babayigganyanga mu kibuga ekimu muddukirenga mu kirala! Ddala ddala mbagamba nti muliba temunnabuna bibuga bya Isirayiri, Omwana w’Omuntu n’ajja.}}


\par }{\PP \VS{24}{\WJ{“Omuyigirizwa tasinga amusomesa, so n’omuddu tasinga mukama we.}}

\VS{25}{\WJ{Kirungi omuyigirizwa okuba ng’omusomesa we, n’omuddu okuba nga mukama we. Obanga nnannyinimu ayitibwa Beeruzebuli, tekisingawo nnyo ku b’omu nju ye.}}


\par }{\PP \VS{26}{\WJ{“Noolwekyo temubatyanga. Teri kyakisibwa ekitalimanyibwa, era tewali kyakwekebwa ekitalizuulibwa.}}

\VS{27}{\WJ{Buli kye mbabuulira mu kizikiza mukyogereranga mu musana, na buli kye mbagamba mu kaama, nakyo mukyasanguzanga waggulu ku nnyumba.}}

\VS{28}{\WJ{Era temubatyanga abo abatta omubiri kubanga tebasobola kutta mwoyo! Naye mutyenga oyo yekka, ayinza okuzikiriza byombi omwoyo n’omubiri mu ggeyeena.}}

\VS{29}{\WJ{Enkazaluggya ebbiri tezigula sente emu? Naye tewali n’emu ku zo eyinza okuttibwa nga Kitammwe tamanyi.}}

\VS{30}{\WJ{Era buli luviiri oluli ku mitwe gyammwe lwabalibwa.}}

\VS{31}{\WJ{Kale temweraliikiriranga kubanga mmwe muli ba muwendo munene eri Kitammwe okusinga enkazaluggya ennyingi.}}


\par }{\PP \VS{32}{\WJ{“Buli muntu alinjatulira mu maaso g’abantu, nange ndimwatulira mu maaso ga Kitange ali mu ggulu.}}

\VS{33}{\WJ{Na buli muntu alinneegaanira mu maaso g’abantu, nange ndimwegaanira mu maaso ga Kitange ali mu ggulu.}}


\par }{\PP \VS{34}{\WJ{“Temulowooza nti najja okuleeta emirembe ku nsi! Sajja kuleeta mirembe wabula ekitala.}}

\VS{35}{\WJ{Kubanga najja okwawukanya}}

\par }{\Q {\WJ{“ ‘omwana owoobulenzi ne kitaawe,}}

\par }{\QB {\WJ{n’omwana owoobuwala ne nnyina}}

\par }{\Q {\WJ{n’okwawukanya muka mwana ne nnyazaala we.}}


\par }{\QB \VS{36}{\WJ{Abalabe b’omuntu banaabanga ba mu nju ye.’}}


\par }{\PP \VS{37}{\WJ{“Oyo ayagala kitaawe oba nnyina okusinga Nze tansaanira, n’oyo ayagala mutabani we oba muwala we okusinga Nze naye tansaanira.}}

\VS{38}{\WJ{N’oyo ateetikkenga musaalaba gwe n’angoberera tansaanira.}}

\VS{39}{\WJ{Omuntu ayagala ennyo obulamu bwe alibufiirwa, naye alifiirwa obulamu bwe ku lwange, alibulokola.}}


\par }{\PP \VS{40}{\WJ{“Buli abasembeza, aba asembezezza Nze, ate asembeza Nze aba asembezezza oyo eyantuma.}}

\VS{41}{\WJ{Oyo asembeza nnabbi mu linnya lya nnabbi, alifuna empeera y’emu nga nnabbi. Era buli anaasembezanga omuntu omutuukirivu mu linnya ly’omuntu omutuukirivu, alifuna empeera y’emu ng’ey’omutuukirivu.}}

\VS{42}{\WJ{Ddala ddala mbagamba nti buli aliwa omu ku baana bano abato egiraasi y’amazzi agannyogoga olw’erinnya ly’omuyigiriza talirema kuweebwa mpeera ye.”}}




\par }\Chap{11}{\SH Yesu ne Yokaana Omubatiza
\par }
{\PP \VerseOne{1}Awo Yesu bwe yamala okulagira abayigirizwa be ekkumi n’ababiri n’avaayo n’agenda okubuulira n’okuyigiriza mu bibuga byabwe.


\par }{\PP \VS{2}Yokaana Omubatiza, eyali omusibe mu kkomera mu kiseera ekyo, bwe yawulira emirimu Kristo gye yali akola, n’amutumira abayigirizwa be.

\VS{3}Ne babuuza Yesu nti, “Ggwe wuuyo gwe tubadde tulindirira, nantiki tulindirireyo omulala?”


\par }{\PP \VS{4}Yesu n’abaddamu nti,
{\WJ{“Muddeeyo eri Yokaana mumugambe bye mulaba ne bye muwulira.}}

\VS{5}{\WJ{Abazibe b’amaaso balaba, n’abalema batambula. Abagenge balongoosebwa ne bakiggala bawulira, n’abafu bazuukizibwa n’abaavu babuulirwa Enjiri.}}

\VS{6}{\WJ{Era mumumpeere obubaka buno nti, ‘Alina omukisa oyo atanneesittalako.’ ”}}


\par }{\PP \VS{7}Awo abayigirizwa ba Yokaana Omubatiza bwe baamala okugenda, Yesu n’ategeeza abantu ebya Yokaana nti,
{\WJ{“Bwe mwagenda mu ddungu mwagenderera kulaba ki? Olumuli olunyeenyezebwa n’empewo?}}

\VS{8}{\WJ{Naye kiki kye mwagenda okulaba? Omuntu ayambadde engoye ezinekaaneka? Laba abambala engoye ennungi babeera mu mbiri za bakabaka.}}

\VS{9}{\WJ{Naye mwagenda kulaba ki? Nnabbi. Weewaawo ka mbabuulire, oyo asinga ne nnabbi.}}

\VS{10}Kubanga ye oyo ayogerwako mu Byawandiikibwa nti,

\par }{\Q {\WJ{“ ‘Ndiweereza omubaka wange akukulembere,}}

\par }{\QB {\WJ{alikuteekerateekera ekkubo nga tonnajja.’}}


\par }{\MM \VS{11}{\WJ{Ddala ddala mbagamba nti tewabangawo muntu eyazaalibwa omukazi asinga Yokaana Omubatiza. Naye asembayo okuba omukulu mu bwakabaka obw’omu ggulu asinga Yokaana.}}

\VS{12}{\WJ{Era okuva mu biro bya Yokaana Omubatiza n’okutuusa kaakano, obwakabaka obw’omu ggulu buyingirwa n’amaanyi, era abantu ab’amaanyi ennyo be babutwala.}}

\VS{13}{\WJ{Kubanga amateeka gonna era n’obunnabbi byonna byayogera okutuukira ddala ku Yokaana.}}

\VS{14}{\WJ{Era obanga mwagala okukkiriza, ye Eriya anaatera okujja.}}

\VS{15}{\WJ{Alina amatu agawulira, awulire.”}}


\par }{\PP \VS{16}{\WJ{“Eggwanga lino nnaaligeraageranya ku ki? Bafaanana ng’abaana abato abazannya emizannyo gyabwe mu katale, nga bagamba bato bannaabwe nti,}}


\par }{\Q \VS{17}{\WJ{“ ‘Twabafuuyira omulere,}}

\par }{\QB {\WJ{ne mutazina;}}

\par }{\Q {\WJ{ne tuyimba oluyimba olw’okukungubaga,}}

\par }{\QB {\WJ{ne mutakungubaga.’}}


\par }{\MM \VS{18}{\WJ{Kubanga Yokaana eyali talya wadde okunywa yajja ne mugamba nti, ‘Aliko dayimooni.’}}

\VS{19}{\WJ{Omwana w’Omuntu, bwe yajja ng’alya era ng’anywa, ne boogera nti, ‘Wa mululu, muntu munywi, era mukwano gw’abasolooza b’omusolo n’aboonoonyi. B’abeeramu!’ So nga amagezi geeragira mu bikolwa.”}}


\par }{\PP \VS{20}Yesu n’anenya nnyo ebibuga mwe yakolera ebyamagero ebisinga obungi, kubanga tebeenenya.

\VS{21}{\WJ{“Zikusanze, ggwe Kolaziini! Zikusanze ggwe Besusayida! Kubanga ebyamagero bye nakolera mu mmwe, singa nabikolera mu Ttuulo ne mu Sidoni, bandibadde beenenya dda nga bali mu bibukutu n’evvu ku mitwe gyabwe.}}

\VS{22}{\WJ{Ddala ddala Ttuulo ne Sidoni biriyisibwa bulungiko okusinga mmwe ku lunaku olw’okusalirako omusango!}}

\VS{23}{\WJ{Naawe Kaperunawumu, newaakubadde nga wagulumizibwa okutuuka eggulu gye likoma, naye oliserengesebwa wansi emagombe. Kubanga ebyamagero eby’ekitalo ebyakolebwa ewuwo, singa byakolerwa mu Sodomu, kyandibadde kikyaliwo ne leero.}}

\VS{24}{\WJ{Ddala ddala Sodomu kigenda kuyisibwa bulungiko, okusinga ggwe, ku lunaku olw’okusalirako omusango!”}}


\par }{\SH Abakooye n’Abazitoowereddwa
\par }
{\PP \VS{25}Yesu n’asaba bw’ati nti,
{\WJ{“Ayi Kitange, Mukama w’eggulu n’ensi, nkwebaza kubanga ebigambo byo bino eby’amazima wabikisa abo abeeyita ab’amagezi ennyo, naye n’obibikkulira abaana abato.}}

\VS{26}{\WJ{Weewaawo Kitange, bw’otyo bwe wasiima.”}}


\par }{\PP \VS{27}{\WJ{“Kitange yankwasa ebintu byonna era Kitange yekka y’amanyi Omwana, nange Omwana Nze nzekka Nze mmanyi Kitange, n’abo Omwana b’aba ayagadde okulaga Kitaawe nabo bamumanyi.”}}


\par }{\PP \VS{28}{\WJ{“Mujje gye ndi mmwe mwenna abakooye era abazitoowereddwa, nange nnaabawummuza.}}

\VS{29}{\WJ{Musitule ekikoligo kyange, muyigire ku nze, kubanga ndi muwombeefu era omuteefu mu mutima, n’emyoyo gyammwe girifuna ekiwummulo.}}

\VS{30}{\WJ{Kubanga ekikoligo kyange kyangu, n’omugugu gwange teguzitowa.”}}




\par }\Chap{12}{\SH Mukama wa Ssabbiiti
\par }
{\PP \VerseOne{1}Awo mu kiseera ekyo Yesu n’ayita mu nnimiro y’emmere ey’empeke ku lunaku lwa Ssabbiiti. Abayigirizwa be ne balumwa enjala ne batandika okunoga ebirimba by’eŋŋaano ne babirya.

\VS{2}Naye Abafalisaayo bwe baalaba kino ne bagamba Yesu nti, “Laba abayigirizwa bo bakola ekitakkirizibwa kukolebwa ku Ssabbiiti.”


\par }{\PP \VS{3}Naye Yesu n’abaddamu nti,
{\WJ{“Temusomanga ku Dawudi kye yakola bwe yalumwa enjala ne be yali nabo?}}

\VS{4}{\WJ{Yayingira mu nnyumba ya Katonda n’alya emigaati egy’okulaga, egikkirizibwa bakabona bokka okulya.}}

\VS{5}{\WJ{Oba temusomanga mu mateeka nti bakabona ababeera mu luwalo lw’okuweereza mu Yeekaalu ne basobya ku Ssabbiiti tebaliiko musango?}}

\VS{6}{\WJ{Naye mbagamba nti ekisinga Yeekaalu kiri wano.}}

\VS{7}{\WJ{Naye singa mumanyi amakulu ga kino nti, ‘Njagala mubeerenga ba kisa okusinga okuwangayo ssaddaaka,’ temwandinenyezza bataliiko musango.}}

\VS{8}{\WJ{Kubanga Omwana w’Omuntu ye Mukama wa Ssabbiiti.”}}


\par }{\PP \VS{9}N’avaayo n’ajja mu kuŋŋaaniro lyabwe.

\VS{10}Laba mwalimu omusajja eyalina omukono ogwakala. Ne babuuza Yesu obanga kikkirizibwa okuwonya ku Ssabbiiti.\FTNT{*}{{\FR 12:10 }{\FT{Okuwonyezebwa ku Ssabbiiti kyali tekikkirizibwa bayigiriza b’amateeka okuggyako nga kirowoozebwa okuba ng’omuntu oyo omulwadde taalame okutuusa enkeera. Omusajja eyali akozimbye omukono yali tagenda kufa ku lunaku olwo lwennyini wadde enkeera}}} Baali basuubira nti anaddamu nti kituufu, balyoke bamuwawaabire.


\par }{\PP \VS{11}Naye n’abaddamu nti,
{\WJ{“Singa wabaddewo omuntu mu mmwe ng’alina endiga emu, n’egwa mu bunnya ku lunaku lwa Ssabbiiti, tagiggyamu?}}

\VS{12}{\WJ{Kale, omuntu tasinga nnyo endiga omuwendo? Noolwekyo kikkirizibwa okukola ekirungi ku Ssabbiiti.”}}


\par }{\PP \VS{13}Bw’atyo n’agamba omusajja nti,
{\WJ{“Golola omukono gwo.”}} N’agugolola ne guwona, ne guba mulamu nga gunnaagwo!

\VS{14}Awo Abafalisaayo ne bafuluma ne bateesa nga bwe banaazikiriza Yesu.


\par }{\SH Omuweereza wa Katonda
\par }
{\PP \VS{15}Naye Yesu bwe yakimanya n’afuluma mu kuŋŋaaniro, abantu bangi nnyo ne bamugoberera, n’awonya abaali abalwadde bonna,

\VS{16}kyokka n’abakomako baleme okumwatuukiriza.

\VS{17}Ebyayogerwa Nnabbi Isaaya biryoke bituukirire nti:


\par }{\Q \VS{18}“Laba Omuweereza wange, ggwe neerondera,

\par }{\QB gwe njagala ennyo asanyusa emmeeme yange.

\par }{\Q Ndimuteekako Omwoyo wange

\par }{\QB era Alisalira amawanga gonna emisango.


\par }{\Q \VS{19}Taliyomba so talireekaana,

\par }{\QB era tewaliba n’omu aliwulira eddoboozi lye mu nguudo.


\par }{\Q \VS{20}Talimenya lumuli lunafu,

\par }{\QB wadde okuzikiriza

\par }{\Q olutambi lw’ettaala olunyooka.


\par }{\QB \VS{21}Era abamawanga baliba n’essuubi mu linnya lye.”


\par }{\SH Yesu ne Beeruzebuli
\par }
{\PP \VS{22}Awo Yesu ne bamuleetera omusajja eyaliko dayimooni, nga muzibe w’amaaso era nga tayogera. N’amuwonya, omusajja eyali tasobola kwogera n’asobola okwogera n’okulaba.

\VS{23}Abantu bonna ne beewuunya ne boogera nti, “Ddala ddala ono si mwana wa Dawudi?”


\par }{\PP \VS{24}Naye Abafalisaayo bwe baakiwulira ne boogera nti, “Ono agoba baddayimooni ku bwa Beeruzebuli omukulu wa baddayimooni.”


\par }{\PP \VS{25}Yesu bwe yategeera ebirowoozo byabwe n’abagamba nti,
{\WJ{“Obwakabaka bwe bwawukanamu, oba ekibuga wadde amaka, tebiyinza kuyimirira.}}

\VS{26}{\WJ{Ne Setaani bw’agoba Setaani munne ku muntu aba yeyawuddemu. Obwakabaka bwe bunaayimirira butya?}}

\VS{27}{\WJ{Obanga Nze ngoba baddayimooni ku bwa Beeruzebuli omukulu wa baddayimooni, kale batabani bammwe babagoba ku bw’ani? Noolwekyo be bali basalira omusango.}}

\VS{28}{\WJ{Naye bwe mba ngoba baddayimooni n’amaanyi g’Omwoyo wa Katonda, kale Obwakabaka bwa Katonda buzze gye muli.}}


\par }{\PP \VS{29}{\WJ{“Oba omuntu ayinza atya okuyingira mu nnyumba y’omuntu ow’amaanyi, n’amunyagako ebintu bye okuggyako ng’asooka okusiba ow’amaanyi oyo? Olwo n’alyoka anyaga ebintu bye.}}


\par }{\PP \VS{30}{\WJ{“Oyo atali nange, mulabe wange. N’oyo atakuŋŋaanyiza wamu nange asaasaanya.}}

\VS{31}{\WJ{Noolwekyo mbategeereza ddala nti omuntu alisonyiyibwa buli kibi kyonna, na buli kuvvoola. Naye alivvoola Mwoyo Mutukuvu talisonyiyibwa.}}

\VS{32}{\WJ{Na buli muntu ayogera ekigambo ekibi ku Mwana w’Omuntu alisonyiyibwa, naye ayogera ekibi ku Mwoyo Omutukuvu talisonyiyibwa mu mulembe guno wadde ogugenda okujja.}}


\par }{\PP \VS{33}{\WJ{“Buli muti gutegeererwa ku bibala byagwo. Omuti bw’ogulabirira gubala ebibala ebirungi, naye bw’ogulagajjalira tegubala bibala.}}

\VS{34}{\WJ{Mmwe abaana b’embalasaasa, mmwe abalina ebibi muyinza mutya okwogera ebirungi? Akamwa koogera ku biba bijjudde mu mutima.}}

\VS{35}{\WJ{Omuntu omulungi afulumya ebirungi okuva mu tterekero lye eddungi, era n’omuntu omubi afulumya ebibi okuva mu tterekero lye ebbi.}}

\VS{36}{\WJ{Era mbategeeza nti buli kigambo kyonna ekitasaana abantu kye boogera, kiribabuuzibwa ku lunaku olw’okusalirako emisango.}}

\VS{37}{\WJ{Bwe bityo ebigambo byo bye birikuweesa obutuukirivu era ebigambo byo bye birikusalizisa omusango.”}}


\par }{\SH Akabonero ka Nnabbi Yona
\par }
{\PP \VS{38}Awo abamu ku bannyonnyozi b’amateeka n’Abafalisaayo ne bagamba Yesu nti, “Omuyigiriza twagala otulage akabonero.”


\par }{\PP \VS{39}Naye n’abaddamu nti,
{\WJ{“Omulembe omwonoonefu era omwenzi ogunoonya akabonero; temugenda kuweebwa kabonero okuggyako aka nnabbi Yona.}}

\VS{40}{\WJ{Kubanga Yona nga bwe yamala mu lubuto lw’ekyennyanja ekinene ennaku ssatu emisana n’ekiro, n’Omwana w’Omuntu bw’atyo bw’alimala mu ttaka ennaku ssatu emisana n’ekiro.}}

\VS{41}{\WJ{Abantu b’e Nineeve baliyimirira ne basaliza abantu b’omulembe guno omusango okubasinga, kubanga beenenya bwe baawulira okubuulira kwa Yona. Naye laba asinga Yona ali wano.}}

\VS{42}{\WJ{Era ku lunaku olw’okusalirako omusango, kabaka omukazi ow’omu bukiikaddyo alisaliza abantu ab’omulembe guno omusango okubasinga, kubanga yava ku nkomerero y’ensi okujja okuwuliriza amagezi ga Sulemaani. Naye laba asinga Sulemaani ali wano.}}


\par }{\PP \VS{43}{\WJ{“Omwoyo ogutali mulongoofu bwe guva mu muntu guyita mu malungu nga gunoonya aw’okuwumulirako, ne gutafuna wa kuwummulira.}}

\VS{44}{\WJ{Kyeguva gugamba nti, ‘Leka nzireyo mu nnyumba mwe nava.’ Bwe guddayo gusanga nkalu, nga eyereddwa era nga ntegeke.}}

\VS{45}{\WJ{Kyeguva gugenda ne guleeta emyoyo emirala musanvu egigusingako obwonoonefu, ne giyingira mu nnyumba omwo ne gibeera omwo. Olwo omuntu oyo n’abeera bubi nnyo okusinga bwe yali okusooka. Bwe kityo bwe kiriba n’omulembe guno omwonoonefu.”}}


\par }{\SH Yesu ne Baganda be ne Nnyina
\par }
{\PP \VS{46}Yesu bwe yali akyayogera n’ekibiina, nnyina ne baganda be ne batuuka ne bayimirira ebweru nga baagala okwogera naye.

\VS{47}Omuntu omu n’amutegeeza nti, “Nnyoko ne baganda bo, bali wabweru baagala kwogera nawe.”


\par }{\PP \VS{48}Yesu n’amuddamu nti,
{\WJ{“Mmange ye ani era ne baganda bange be baani?”}}

\VS{49}N’agolola omukono gwe eri abayigirizwa be n’agamba nti,
{\WJ{“Mulabe mmange ne baganda bange!}}

\VS{50}{\WJ{Kubanga buli akola ebyo Kitange ali mu ggulu by’ayagala oyo ye muganda wange, ye mwannyinaze era ye mmange.”}}




\par }\Chap{13}{\SH Olugero lw’Omusizi
\par }
{\PP \VerseOne{1}Ku lunaku olwo Yesu n’afuluma mu nnyumba n’agenda n’atuula ku lubalama lw’ennyanja.

\VS{2}Ekibiina kinene ne kimukuŋŋaanirako. Kwe kuyingira mu lyato n’atuula omwo abantu bonna ne bayimirira ku lubalama.

\VS{3}N’ababuulira ebintu bingi mu ngero ng’agamba nti,
{\WJ{“Omulimi yali asiga ensigo mu nnimiro ye.}}

\VS{4}{\WJ{Bwe yagenda ng’amansa ensigo, ezimu ne zigwa ku mabbali g’ekkubo, ennyonyi ne zijja ne zizirya.}}

\VS{5}{\WJ{Endala ne zigwa ku lwazi okutali ttaka lingi era ne zimera mangu kubanga ettaka teryali ggwanvu.}}

\VS{6}{\WJ{Naye omusana bwe gwayaka ne ziwotoka kubanga emirandira gyazo gyali kumpi.}}

\VS{7}{\WJ{Endala ne zigwa mu maggwa, bwe zaamera amaggwa nago ne gakula ne gazisinga amaanyi, obulimi obwali bwakamera ne bukala.}}

\VS{8}{\WJ{Endala ne zigwa ku ttaka eddungi, ne zimera ne zibala bulungi, ne zivaamu emirundi amakumi asatu, n’endala emirundi nkaaga n’endala emirundi kikumi.}}

\VS{9}{\WJ{Alina amatu agawulira, awulire.”}}


\par }{\PP \VS{10}Abayigirizwa be ne bamusemberera ne bamubuuza nti, “Lwaki oyogera nabo mu ngero?”


\par }{\PP \VS{11}N’abaddamu nti,
{\WJ{“Mmwe mulina omukisa kubanga mwaweebwa okutegeera ebyama eby’obwakabaka obw’omu ggulu, naye bo tebaakiweebwa.}}

\VS{12}{\WJ{Kubanga buli alina alyongerwako abeerere ddala na bingi, naye oyo atalina aliggyibwako n’ako akatono k’alina.}}

\VS{13}{\WJ{Kyenva njigiriza mu ngero:}}

\par }{\Q {\WJ{“Abalaba baleme okulaba,}}

\par }{\QB {\WJ{n’abawulira baleme okuwulira wadde okutegeera.}}


\par }{\MM \VS{14}{\WJ{Kino kituukiriza nnabbi Isaaya kye yagamba nti,}}

\par }{\Q {\WJ{“ ‘Muliwulira naye temulitegeera}}

\par }{\QB {\WJ{n’okulaba muliraba naye temulimanya.}}


\par }{\Q \VS{15}{\WJ{Kubanga omutima gw’abantu bano}}

\par }{\QB {\WJ{gwesibye,}}

\par }{\QB {\WJ{n’amatu gaabwe tegawulira bulungi.}}

\par }{\Q {\WJ{N’amaaso gaabwe gazibiridde baleme okulaba n’amaaso wadde okuwulira n’amatu,}}

\par }{\QB {\WJ{wadde omutima gwabwe okutegeera,}}

\par }{\Q {\WJ{ne bakyuka}}

\par }{\QB {\WJ{ne mbawonya.’}}


\par }{\MM \VS{16}{\WJ{Naye amaaso gammwe galina omukisa, kubanga galaba, n’amatu gammwe kubanga gawulira.}}

\VS{17}{\WJ{Ddala ddala mbagamba nti, Waaliwo bannabbi bangi, n’abatuukirivu bangi abeegombanga okulaba ku bino bye mulaba, n’okuwulira bye muwulira kyokka ne batafuna mukisa ogwo.}}


\par }{\PP \VS{18}{\WJ{“Noolwekyo muwulirize olugero lw’omulimi eyasiga ensigo.}}

\VS{19}{\WJ{Ensigo eyagwa ku mabbali g’ekkubo efaanana ng’omuntu awulira ekigambo kya Katonda n’atakitegeera era omulabe Setaani n’ajja n’akimusikulako okuva ku mutima.}}

\VS{20}{\WJ{Ensigo eyagwa ku byaziyazi efaanana ng’omuntu awulira ekigambo, amangwago n’akyaniriza n’essanyu,}}

\VS{21}{\WJ{naye olw’okuba nga talina mmizi mu ye, wa kaseera buseera, ennaku n’okuyigganyizibwa bwe bijja olw’ekigambo, amangwago n’agwa.}}

\VS{22}{\WJ{N’ensigo eyagwa mu maggwa efaanana ng’omuntu awulira ekigambo naye okweraliikirira kw’ebintu by’ensi n’obugagga obutaliimu ne bibuutikira ekigambo ne kitabala bibala.}}

\VS{23}{\WJ{Naye ensigo eyagwa ku ttaka eddungi efaanana ng’omuntu awulira ekigambo n’akitegeera, n’abalira ddala ebibala, n’abala ebibala amakumi asatu, oba nkaaga oba kikumi.”}}


\par }{\PP \VS{24}N’abagerera olugero olulala nti,
{\WJ{“Obwakabaka obw’omu ggulu bufaanana n’omuntu eyasiga ensigo ennungi mu nnimiro ye,}}

\VS{25}{\WJ{naye ekiro nga yeebase abasajja abalabe ne bajja ne basiga omuddo wakati mu ŋŋaano ye ne bagenda.}}

\VS{26}{\WJ{Naye eŋŋaano ennungi bwe yamera, n’omuddo ne gumerera wamu nayo.}}


\par }{\PP \VS{27}{\WJ{“Naye abaddu b’omwami w’ennyumba bwe baamusemberera ne bamugamba nti, ‘Mukama waffe, tewasiga nsigo nnungi mu nnimiro yo? Naye ate omuddo guvudde wa?’}}


\par }{\PP \VS{28}{\WJ{“Ye n’abaddamu nti, ‘Omulabe ye yakola ekyo.’ Abaddu kyebaava bamubuuza nti, ‘Tugende tugukoolemu?’}}


\par }{\PP \VS{29}{\WJ{“N’abaddamu nti, ‘Nedda, kubanga bwe munaaba mukuulamu omuddo mujja kukuuliramu n’eŋŋaano.}}

\VS{30}{\WJ{Kale mubireke byonna bikulire wamu, okukungula bwe kulituuka ne ndyoka ndagira abakunguzi basooke bakuŋŋaanye omuddo bagusibeko n’oluvannyuma bagwokye, naye yo eŋŋaano bagikuŋŋaanyize mu tterekero lyange.’ ”}}


\par }{\SH Olugero lw’Akaweke ka Kaladaali n’olw’Ekizimbulukusa
\par }
{\PP \VS{31}N’abagerera olugero olulala ng’agamba nti,
{\WJ{“Obwakabaka obw’omu ggulu bufaanana ng’akaweke ka kaladaali, omusajja ke yasiga mu nnimiro.}}

\VS{32}{\WJ{Kaladaali kaweke katono nnyo okusinga ensigo endala zonna. Naye bwe kasimbibwa ne kakula kavaamu omuti omunene ennyo, n’ennyonyi ez’omu bbanga ne zijja ne zibeera ku matabi gaagwo.”}}


\par }{\PP \VS{33}N’abongerayo olugero olulala nti,
{\WJ{“Obwakabaka obw’omu ggulu buyinza okugeraageranyizibwa n’ekizimbulukusa omukazi kye yakweka mu buwunga bw’eŋŋaano, n’apima ebigero bisatu okutuusa lwe bwazimbulukuka bwonna.”}}


\par }{\PP \VS{34}Bino byonna Yesu yabyogerera mu ngero eri ebibiina era teyayogera gye bali awatali ngero.

\VS{35}Ekyayogerwa nnabbi ne kiryoka kituukirira nti,

\par }{\Q “Ndyogerera mu ngero,

\par }{\QB njogere ebintu ebyakwekebwa okuva ku kutondebwa kw’ensi.”


\par }{\SH Okunnyonnyola Olugero lw’Eŋŋaano y’omu Nsiko
\par }
{\PP \VS{36}Awo bwe yamala okusiibula ekibiina n’ayingira mu nnyumba, abayigirizwa be ne bamusemberera ne bamusaba abannyonnyole amakulu g’olugero lw’omuddo ogwali mu nnimiro.


\par }{\PP \VS{37}N’abannyonnyola ng’agamba nti,
{\WJ{“Omwana w’Omuntu ye yasiga ensigo ennungi.}}

\VS{38}{\WJ{Ennimiro y’ensi, n’ensigo ennungi be baana b’obwakabaka, naye omuddo be baana ba Setaani.}}

\VS{39}{\WJ{Omulabe eyasiga ensigo ez’omuddo ye Setaani, amakungula y’enkomerero y’ensi n’abakunguzi be bamalayika.}}


\par }{\PP \VS{40}{\WJ{“Noolwekyo ng’omuddo bwe gwakuŋŋaanyizibwa ne gwokebwa mu muliro, bwe kityo bwe kiriba ku nkomerero y’ensi.}}

\VS{41}{\WJ{Omwana w’Omuntu alituma bamalayika be mu bwakabaka bakuŋŋaanye ebintu byonna ebyesittaza, n’abajeemu,}}

\VS{42}{\WJ{babasuule mu nkoomi y’omuliro. Omwo mwe muliba okukaaba n’okuluma obujiji.}}

\VS{43}{\WJ{Naye abatuukirivu balyakaayakana ng’enjuba mu bwakabaka bwa Kitaabwe. Alina amatu agawulira, awulire.}}


\par }{\PP \VS{44}{\WJ{“Obwakabaka obw’omu ggulu bufaanana n’ekyobugagga ekyakwekebwa}}\FTNT{*}{{\FR 13:44 }{\FT{Mu biro ebyo eby’obugagga byakwekebwanga mu ttaka, kubanga tewaalingawo bbanka, newaakubadde nga waaliwo abawola ensimbi}}}{\WJ{mu nnimiro omuntu omu bwe yakigwikiriza. Olw’essanyu lye yafuna n’agenda n’atunda bye yalina byonna, n’agula ennimiro eyo.}}


\par }{\PP \VS{45}{\WJ{“Ate era obwakabaka obw’omu ggulu bufaanana ng’omusuubuzi w’amayinja ag’omuwendo omungi eyali anoonya amayinja ag’omuwendo,}}

\VS{46}{\WJ{bwe yazuula ejjinja erimu ery’omuwendo n’agenda n’atunda bye yalina byonna n’aligula.}}


\par }{\SH Olugero lw’Akatimba
\par }
{\PP \VS{47}{\WJ{“Era obwakabaka obw’omu ggulu bufaanana ng’akatimba akategebwa mu nnyanja ne kakwasa ebyennyanja ebya buli ngeri,}}

\VS{48}{\WJ{akatimba bwe kajjula ne bakawalulira ku lubalama ne balondamu ebirungi nga babikuŋŋaanyiza mu bisero, ebibi nga babisuula.}}

\VS{49}{\WJ{Bwe kiriba bwe kityo ne ku nkomerero y’ensi, bamalayika balijja ne baawulamu abantu abatuukirivu n’ababi.}}

\VS{50}{\WJ{Ababi balibasuula mu nkoomi y’omuliro eriba okukaaba n’okuluma obujiji.”}}


\par }{\PP \VS{51}Yesu n’ababuuza nti,
{\WJ{“Ebintu bino byonna mubitegedde?”}}

\par }{\PP Ne bamuddamu nti, “Weewaawo.”


\par }{\PP \VS{52}Kyeyava abagamba nti,
{\WJ{“Noolwekyo omuwandiisi eyayiga obulungi amateeka g’Ekiyudaaya ate n’afuuka omuyigiriza w’obwakabaka obw’omu ggulu, ali ng’omusajja nnyini nnyumba, aggyayo mu tterekero lye ebipya n’ebikadde.”}}


\par }{\SH Yesu Bamwegana e Nazaaleesi
\par }
{\PP \VS{53}Awo Yesu bwe yamala okugera engero ezo n’avaayo,

\VS{54}n’addayo mu kibuga ky’ewaabwe n’ayigiriza mu kuŋŋaaniro lyabwe. N’abeewuunyisa ne bagamba nti, “Yaggya wa amagezi n’ebyamagero ebyo?”

\VS{55}Ne beebuuza nti, “Ono si ye mutabani w’omubazzi? Nnyina ye Maliyamu ne baganda be ba Yakobo, ne Yusufu, ne Simooni ne Yuda.

\VS{56}Ne bannyina babeera kuno. Kale, ebyo byonna yabiggya wa?”

\VS{57}Ne bamunyiigira nga balowooza nti abeeragirako. Naye Yesu n’abagamba nti,
{\WJ{“Nnabbi aweebwa ekitiibwa mu buli kifo, okuggyako mu kitundu ky’ewaabwe ne mu nnyumba y’ewaabwe.”}}


\par }{\PP \VS{58}Era yakolerayo ebyamagero bitono olw’obutakkiriza bwabwe.




\par }\Chap{14}{\SH Yokaana Atemwako Omutwe
\par }
{\PP \VerseOne{1}Mu kiseera ekyo Kabaka Kerode bwe yawulira ettutumu lya Yesu

\VS{2}n’agamba abaweereza be nti, “Oyo ye Yokaana Omubatiza azuukidde mu bafu, era y’akola eby’amagero.”


\par }{\PP \VS{3}Kuba Kerode yali amaze okukwata Yokaana n’amussa mu kkomera, kubanga Yokaana yamunenya olwa Kerodiya muka Firipo muganda we,

\VS{4}kubanga Yokaana yagamba Kerode nti, “Si kituufu okusigula muka muganda wo n’omufuula owuwo.”

\VS{5}Kerode yali ayagala kumutta naye n’atya abantu kubanga baalowooza Yokaana okuba nnabbi.


\par }{\PP \VS{6}Olunaku lw’amazaalibwa ga Kerode bwe lwatuuka muwala wa Kerodiya n’azina nnyo ku mbaga n’asanyusa nnyo Kerode.

\VS{7}Awo Kerode n’asuubiza omuwala ng’alayira okumuwa kyonna ky’anaamusaba.

\VS{8}Naye bwe yaweebwa nnyina amagezi, n’agamba nti, “Mpeera wano omutwe gwa Yokaana Omubatiza ku lusaniya.”

\VS{9}Ekintu ekyo ne kinakuwaza nnyo kabaka. Naye olwokubanga yali yakisuubiza mu maaso g’abagenyi be, kyeyava alagira bagumuleetere.

\VS{10}Ne bagenda mu kkomera, ne batemako Yokaana omutwe

\VS{11}ne baguleetera ku lusaniya ne baguwa omuwala, naye n’agutwalira nnyina.


\par }{\PP \VS{12}Abayigirizwa ba Yokaana ne banonayo omulambo gwe ne bagutwala ne baguziika, ne balyoka bagenda ne babikira Yesu.

\VS{13}Yesu bwe yabiwulira ebyo, n’asaabala mu lyato, n’abaako gy’alaga abeere yekka mu kyama. Naye abantu bangi nnyo bwe baakiwulira ne bava mu bibuga bingi, ne beekooloobya, ne bamugoberera nga bayita ku lukalu.

\VS{14}Yesu bwe yava eyo n’alaba, abantu bangi n’abasaasira n’awonya abalwadde baabwe.


\par }{\PP \VS{15}Obudde bwe bwawungeera abayigirizwa be ne bajja gy’ali ne bamugamba nti, “Laba obudde buzibye ate tuli mu ddungu, ssiibula abantu bagende beegulire emmere mu bibuga.”


\par }{\PP \VS{16}Naye Yesu n’abaddamu nti,
{\WJ{“Tekyetaagisa kubasiibula, mmwe mubawe ekyokulya.”}}


\par }{\PP \VS{17}Ne bamuddamu nti, “Ffe tetulina kyakulya kiyinza kubamala, wabula tulinawo emigaati etaano gyokka n’ebyennyanja bibiri.”


\par }{\PP \VS{18}N’abagamba nti,
{\WJ{“Kale mubindetere wano.”}}

\VS{19}N’alagira ekibiina kituule wansi ku muddo, n’addira emigaati etaano n’ebyennyanja ebibiri, n’atunula waggulu ne yeebaza, emigaati n’agimenyaamenyamu n’agiwa abayigirizwa ne batandika okugabula ekibiina.

\VS{20}Bonna ne balya ne bakkuta; obutundutundu obwafikkawo ne babukuŋŋaanya wamu ne bujjuza ebisero kkumi na bibiri!

\VS{21}Abantu bonna abaalya baali ng’enkumi ttaano nga totaddeeko bakazi na baana.


\par }{\SH Yesu Atambulira ku Mazzi
\par }
{\PP \VS{22}Amangwago Yesu n’alagira abayigirizwa be basaabale eryato bagende emitala w’ennyanja, ye asigale ng’akyasiibula abantu.

\VS{23}Bwe yamala okusiibula ekibiina n’ayambuka ku lusozi yekka okusaba. Obudde ne buziba ng’ali eyo yekka.

\VS{24}Eryato abayigirizwa mwe baali bwe lyatuuka ebuziba, omuyaga mungi ne gubafuluma mu maaso eryato ne lyesunda.


\par }{\PP \VS{25}Awo ku ssaawa nga mwenda ez’ekiro, Yesu n’ajja gye bali ng’atambula ku nnyanja.

\VS{26}Naye abayigirizwa bwe baamulaba ng’atambulira ku nnyanja ne batya, nga balowooza nti muzimu.


\par }{\PP \VS{27}Awo amangwago Yesu n’abagamba nti,
{\WJ{“Mugume, Nze nzuuno temutya.”}}


\par }{\PP \VS{28}Peetero n’amugamba nti, “Obanga ye ggwe ddala Mukama waffe, ndagira nange nzije gy’oli nga ntambulira ku mazzi.”


\par }{\PP \VS{29}Yesu n’amuddamu nti,
{\WJ{“Kale jjangu.”}} Peetero n’ava mu lyato n’atambulira ku mazzi okugenda eri Yesu.


\par }{\PP \VS{30}Naye Peetero bwe yalaba omuyaga ogw’amaanyi, n’atya n’atandika okusaanawo, n’akoowoola Yesu nti, “Mukama wange, ndokola!”


\par }{\PP \VS{31}Amangwago Yesu n’agolola omukono gwe n’amukwata, n’amugamba nti,
{\WJ{“Ggwe alina okukkiriza okutono, lwaki obuusizzabuusizza?”}}


\par }{\PP \VS{32}Bwe baalinnya mu lyato omuyaga gwonna ne guggwaawo.

\VS{33}N’abo abaali mu lyato ne bamusinza nga bagamba nti, “Ddala ddala oli Mwana wa Katonda!”


\par }{\PP \VS{34}Bwe baasomoka ne bagukkira ku lukalu e Genesaleeti.

\VS{35}Abantu b’omu kitundu ekyo bwe baamutegeera ne batumya abalwadde bonna ne babamuleetera.

\VS{36}Ne bamwegayirira waakiri bakomeko bukomi ku lukugiro lw’ekyambalo kye, era buli eyakomako n’awonyezebwa.




\par }\Chap{15}{\SH Obulongoofu n’Obutali Bulongoofu
\par }
{\PP \VerseOne{1}Awo Abafalisaayo n’abannyonnyozi b’amateeka ne bava e Yerusaalemi ne bajja eri Yesu ne bamubuuza nti:

\VS{2}“Abayigirizwa bo lwaki banyoomoola obulombolombo bw’Abakadde? Kubanga tebanaaba mu ngalo nga bagenda okulya emmere.”


\par }{\PP \VS{3}Naye Yesu naye n’ababuuza nti,
{\WJ{“Lwaki mumenya amateeka ga Katonda, nga mwerimbika mu bulombolombo bwammwe?}}

\VS{4}{\WJ{Katonda yagamba nti, ‘Kitaawo ne nnyoko obassangamu ekitiibwa. Oyo anaavumanga kitaawe ne nnyina battanga mutte,’}}

\VS{5}{\WJ{Naye mmwe mugamba nti, Buli agamba kitaawe oba nnyina nti, ‘Ekirabo kye nandikuwadde nkiwaddeyo eri Katonda,’ omuntu oyo teyeetaaga kussaamu kitaawe kitiibwa.}}

\VS{6}{\WJ{Noolwekyo tassaamu kitaawe oba nnyina kitiibwa. Bwe mutyo ne mudibya etteeka lya Katonda olw’obulombolombo bwammwe.}}

\VS{7}{\WJ{Mmwe bannanfuusi! Nnabbi Isaaya yayogera bulungi ebyobunnabbi ebibakwatako bwe yagamba nti,}}


\par }{\Q \VS{8}{\WJ{“ ‘Abantu bano banzisaamu ekitiibwa kya ku mimwa.’}}

\par }{\QB {\WJ{Naye emitima gyabwe gindi wala.}}


\par }{\Q \VS{9}{\WJ{‘Okusinza kwabwe kwa bwereere.}}

\par }{\QB {\WJ{Kubanga bayigiriza amateeka abantu ge beekoledde.’ ”}}


\par }{\PP \VS{10}Yesu n’ayita ekibiina n’abagamba nti,
{\WJ{“Mumpulirize era mutegeere.}}

\VS{11}{\WJ{Omuntu ky’alya si kye kimwonoonyesa, wabula ekyo ekiva mu kamwa ke, kye kimwonoonyesa.”}}


\par }{\PP \VS{12}Abayigirizwa be ne bajja gy’ali ne bamugamba nti, “Omanyi ebigambo byo nga bwe binyiizizza Abafalisaayo?”


\par }{\PP \VS{13}Naye Yesu n’addamu nti,
{\WJ{“Buli kisimbe Kitange ali mu ggulu ky’ataasimba kigenda kusimbulwa.}}

\VS{14}{\WJ{Noolwekyo mubaleke. Bakulembeze abazibe b’amaaso. Bafaanana omuzibe w’amaaso akulembera muzibe munne, kubanga bombi bagenda kugwa mu kinnya.”}}


\par }{\PP \VS{15}Peetero n’amugamba nti, “Tunnyonnyole olugero olwo.”


\par }{\PP \VS{16}Yesu n’abagamba nti,
{\WJ{“Nammwe era temunnategeera?}}

\VS{17}{\WJ{Temumanyi nti buli muntu ky’alya kigenda mu lubuto mwe kiva n’akifulumiza mu kiyigo?}}

\VS{18}{\WJ{Naye ebintu ebiva mu kamwa, biva mu mutima ne byonoona omuntu.}}

\VS{19}{\WJ{Kubanga mu mutima mwe muva ebirowoozo ebibi, obussi, n’obwenzi, eby’obukaba, n’obubbi, n’okuwaayiriza, n’okuvvoola.}}

\VS{20}{\WJ{Ebyo bye byonoona omuntu, naye okulya nga tonaabye mu ngalo, tekwonoona muntu.”}}


\par }{\SH Okukkiriza kw’Omukanani
\par }
{\PP \VS{21}Yesu n’ava mu kifo ekyo, n’agenda mu kitundu omuli ebibuga Ttuulo ne Sidoni.

\VS{22}Awo omukazi Omukanani eyali abeera mu bitundu ebyo, n’ajja eri Yesu n’amwegayirira nti, “Onsaasire Mukama wange, Omwana wa Dawudi! Muwala wange aliko dayimooni amubonyaabonya nnyo.”


\par }{\PP \VS{23}Naye Yesu n’asirika n’atamuddamu kigambo na kimu. Abayigirizwa be ne bajja ne bamugamba nti, “Bw’omugoba n’agenda. Ng’ayitirizza okutukaabirira.”


\par }{\PP \VS{24}Naye Yesu n’addamu omukazi nti,
{\WJ{“Nze saatumibwa walala wonna, wabula eri endiga za Isirayiri ezaabula.”}}


\par }{\PP \VS{25}Naye omukazi n’asembera awali Yesu n’amusinza, n’amwegayirira ng’agamba nti, “Mukama wange, nnyamba.”


\par }{\PP \VS{26}Yesu n’amuddamu nti,
{\WJ{“Si kituufu okuddira emmere y’omwana okugisuulira embwa.”}}


\par }{\PP \VS{27}Omukazi n’addamu nti, “Weewaawo, Mukama wange, naye n’embwa nazo zirya ku bukunkumuka obugwa wansi okuva ku mmeeza ya mukama waazo.”


\par }{\PP \VS{28}Awo Yesu n’amugamba nti,
{\WJ{“Mukazi watu, ng’okukkiriza kwo kunene! Kale kikukolerwe nga bw’oyagala.”}} Amangwago muwala we n’awonera mu kiseera ekyo.


\par }{\SH Yesu Aliisa Enkumi Ennya
\par }
{\PP \VS{29}Yesu n’avaayo n’ajja emitala okumpi n’ennyanja y’e Ggaliraaya n’alinnya ku lusozi n’atuula eyo.

\VS{30}Abantu bangi ne bajja gy’ali, ne bamuleetera, abakoozimbye, n’abatayogera n’abalala bangi ne babassa we yali n’abawonya.

\VS{31}Abantu bangi ne beewuunya, nga balaba ababadde batayogera nga boogera, n’ababadde bakoozimbye nga bawonye, n’ababadde abalema nga batambula, n’ababadde abazibe b’amaaso nga balaba. Ne bagulumiza Katonda wa Isirayiri.


\par }{\PP \VS{32}Awo Yesu n’ayita abayigirizwa be n’abagamba nti,
{\WJ{“Abantu bano mbasaasira, kubanga baakamala nange ennaku ssatu ate tebalina kyakulya. Ssaagala kubasiibula ne bagenda enjala, si kulwa nga bagwa ku kkubo.”}}


\par }{\PP \VS{33}Abayigirizwa ne bamugamba nti, “Wano mu ddungu tunaggya wa emigaati emingi gye tunaaliisa abantu abangi bwe bati?”


\par }{\PP \VS{34}Yesu n’ababuuza nti,
{\WJ{“Mulinawo emigaati emeka?”}} Ne bamuddamu nti, “Tulinawo emigaati musanvu n’ebyennyanja bitono.”


\par }{\PP \VS{35}Yesu n’alagira abantu bonna batuule wansi,

\VS{36}n’addira emigaati omusanvu n’ebyennyanja, bwe yamala okwebaza, n’abimenyaamenyamu, n’awa abayigirizwa be ne batandika okugabula ekibiina.

\VS{37}Buli muntu n’alya n’akkuta. Ne babukuŋŋaanya obutundutundu obwasigalawo ne bujjuza ebisero musanvu.

\VS{38}Abaalya baawera abasajja enkumi nnya nga totaddeeko bakazi na baana.

\VS{39}Awo Yesu n’asiibula ekibiina, n’asaabala mu lyato n’agenda mu nsalo y’e Magadani.




\par }\Chap{16}{\SH Okusaba Yesu Akabonero
\par }
{\PP \VerseOne{1}Awo Abafalisaayo n’Abasaddukaayo ne bajja eri Yesu okumugezesa nga bamusaba akabonero akava mu ggulu.


\par }{\PP \VS{2}Naye Yesu n’abaddamu nti,
{\WJ{“Obudde bwe buwungeera mugamba nti, obudde bujja kuba bulungi kubanga eggulu limyuse nnyo.}}

\VS{3}{\WJ{Ate eggulu bwe limyuka ku nkya mumanya nti olunaku lwonna obudde bujja kwefuukuula. Mumanyi bulungi endabika y’eggulu n’okwawula ebiseera, naye lwaki temusobola kutegeera bubonero bwa biro?}}

\VS{4}{\WJ{Mmwe ab’omulembe omwonoonefu era omwenzi musaba akabonero naye temuliweebwa kabonero okuggyako aka Yona.”}} Yesu n’abaviira n’agenda.


\par }{\SH Ekizimbulukusa ky’Abafalisaayo n’Abasaddukaayo
\par }
{\PP \VS{5}Abayigirizwa bwe baasomoka okuva emitala w’eri ne beerabira okuleeta emigaati.

\VS{6}Naye Yesu n’abagamba nti,
{\WJ{“Mwekuume ekizimbulukusa ky’Abafalisaayo n’Abasaddukaayo.”}}


\par }{\PP \VS{7}Naye Abayigirizwa ne boogeraganya bokka ne bokka nti, “Ayogedde bw’atyo kubanga tetwaleese migaati.”


\par }{\PP \VS{8}Yesu bwe yamanya ebirowoozo byabwe n’abagamba nti,
{\WJ{“Mmwe abalina okukkiriza okutono lwaki mweraliikirira nga mugamba nti, ‘temulina mmere?’}}

\VS{9}{\WJ{Era temunnategeera wadde okujjukira emigaati etaano abantu enkumi ettaano gye baalya, n’ebisero bye mwakuŋŋaanya ebyafikkawo?}}

\VS{10}{\WJ{Era n’emigaati omusanvu abantu enkumi ennya gye baalya n’ebisero bye mwakuŋŋaanya ebyafikkawo?}}

\VS{11}{\WJ{Kale lwaki temutegeera nti mbadde ssoogera ku migaati? Naye mwekuume ekizimbulukusa eky’Abafalisaayo n’Abasaddukaayo.”}}

\VS{12}Ne balyoka bategeera nti yali tayogera ku kizimbulukusa kya migaati naye yali ayogera ku njigiriza y’Abafalisaayo n’Abasaddukaayo.


\par }{\SH Peetero Ayatula Kristo
\par }
{\PP \VS{13}Awo Yesu bwe yatuuka mu kitundu kya Kayisaliya ekya Firipo n’abuuza abayigirizwa be nti,
{\WJ{“Abantu Omwana w’Omuntu bagamba nti ye ani?”}}


\par }{\PP \VS{14}Ne bamuddamu nti, “Yokaana Omubatiza, abalala nti Eriya, n’abalala nti Yeremiya oba omu ku bannabbi.”


\par }{\PP \VS{15}Awo Yesu n’ababuuza nti,
{\WJ{“Mmwe mundowooza kuba ani?”}}


\par }{\PP \VS{16}Simooni Peetero n’addamu nti, “Ggwe Kristo, Omwana wa Katonda omulamu.”


\par }{\PP \VS{17}Yesu n’amugamba nti,
{\WJ{“Olina omukisa Simooni, omwana wa Yona, kubanga ekyo Kitange ali mu ggulu y’akikubikkulidde, so tokiggye mu bantu.}}

\VS{18}{\WJ{Era nkutegeeza nti, Ggwe Peetero, olwazi, era ku lwazi okwo kwe ndizimba Ekkanisa yange, n’amaanyi gonna aga Setaani tegaligiwangula.}}

\VS{19}{\WJ{Era ndikuwa ebisumuluzo by’obwakabaka obw’omu ggulu; era kyonna ky’onoosibanga ku nsi, ne mu ggulu kinaasibwanga, na buli ky’onoosumululanga ku nsi, ne mu ggulu kinaasumululwanga.”}}

\VS{20}Awo n’akuutira abayigirizwa be baleme kubuulirako muntu n’omu nti Ye Kristo.


\par }{\PP \VS{21}Okuva mu kiseera ekyo Yesu n’atandika okunnyonnyola abayigirizwa be nga bwe kimugwanidde okugenda e Yerusaalemi, abakulembeze b’Abayudaaya ne bakabona abakulu, n’abannyonnyozi b’amateeka bamubonyeebonye, era bamutte; naye ku lunaku olwokusatu azuukire.


\par }{\PP \VS{22}Peetero n’amuzza ebbali n’atandika okumunenya ng’amugamba nti, “Katonda akulage ekisa Mukama waffe. Bino tebirikutuukako.”


\par }{\PP \VS{23}Naye Yesu n’akyukira Peetero n’amugamba nti,
{\WJ{“Dda ennyuma wange Setaani. Oli kyesittaza gye ndi, kubanga tolowoozeza bintu bya Katonda wabula olowooza bintu bya bantu.”}}


\par }{\PP \VS{24}Awo Yesu n’agamba abayigirizwa be nti,
{\WJ{“Omuntu bw’ayagala okungoberera asaana yeefiirize yekka, yeetikke omusaalaba gwe alyoke angoberere.}}

\VS{25}{\WJ{Kubanga buli agezaako okuwonya obulamu bwe alibufiirwa, oyo alifiirwa obulamu bwe ku lwange alibuwonya.}}

\VS{26}{\WJ{Kigasa ki omuntu okufuna ensi yonna naye n’afiirwa obulamu bwe? Oba kiki omuntu kyayinza okuwaayo olw’obulamu bwe?}}

\VS{27}{\WJ{Kubanga Omwana w’Omuntu anaatera okujja mu kitiibwa kya Kitange ne bamalayika be alyoke asasule buli muntu ng’ebikolwa bye bwe byali.}}


\par }{\PP \VS{28}{\WJ{“Ddala ddala mbagamba nti ku mmwe abali wano kuliko abatalirega ku kufa okutuusa lwe baliraba Omwana w’Omuntu ng’ajja n’obwakabaka bwe.”}}




\par }\Chap{17}{\SH Okufuusibwa kwa Yesu
\par }
{\PP \VerseOne{1}Oluvannyuma lw’ennaku mukaaga Yesu n’atwala Peetero, ne Yakobo ne Yokaana muganda we, n’abalinnyisa ku lusozi oluwanvu.

\VS{2}N’afuusibwa nga balaba, amaaso ge ne gamasamasa ng’enjuba n’ebyambalo bye ne byeruka ne byakaayakana.

\VS{3}Laba Musa ne Eriya ne balabika, ne boogera ne Yesu.


\par }{\PP \VS{4}Peetero n’agamba Yesu nti, “Mukama waffe, nga kya kitalo nnyo ffe okubeera wano! Bw’oba ng’osiimye, nzimbe wano ensiisira ssatu, emu yiyo endala ya Musa n’endala ya Eriya.”


\par }{\PP \VS{5}Bwe yali akyayogera ebyo ekire ekimasamasa ne kiva waggulu ne kibabuutikira eddoboozi ne liva mu kire ne ligamba nti, “Ono ye Mwana wange gwe njagala ennyo, era gwe nsanyukira ennyo. Mumuwulirenga.”


\par }{\PP \VS{6}Abayigirizwa bwe baakiwulira ne bagwa wansi ne beevuunika nga batidde nnyo.

\VS{7}Yesu n’ajja gye bali n’abakwatako n’abagamba nti,
{\WJ{“Mugolokoke temutya.”}}

\VS{8}Bwe babbulula amaaso, baalabawo Yesu yekka!


\par }{\PP \VS{9}Bwe baali baserengeta olusozi, Yesu n’abakuutira nti,
{\WJ{“Ebyo bye mulabye temubibuulirako omuntu n’omu okutuusa Omwana w’Omuntu lw’alimala okuzuukira mu bafu.”}}


\par }{\PP \VS{10}Abayigirizwa ne bamubuuza nti, “Kale lwaki abannyonnyozi b’amateeka bagamba nti, Eriya kimugwanira okumala okujja?”


\par }{\PP \VS{11}Yesu n’abaddamu nti,
{\WJ{“Weewaawo, Eriya alijja n’azzaawo ebintu byonna.}}

\VS{12}{\WJ{Naye mbagamba nti, Eriya yajja dda, naye tebaamutegeera, era naye ne bamukola buli kye baayagala. Bw’atyo n’Omwana w’Omuntu anaatera okubonyaabonyezebwa.”}}

\VS{13}Awo abayigirizwa be ne bategeera nti yali ayogera ku Yokaana Omubatiza.


\par }{\SH Omusimbu Awonyezebwa
\par }
{\PP \VS{14}Awo bwe yatuuka awaali ekibiina, omusajja n’ajja gy’ali n’afukamira we yali, n’amugamba nti,

\VS{15}“Mukama wange, ssaasira mutabani wange, kubanga mulwadde agwa ensimbu, era zimubonyaabonya nnyo kubanga emirundi mingi zimusuula mu muliro ne mu mazzi.

\VS{16}Bwe namuleese eri abayigirizwa bo tebasobodde kumuwonya.”


\par }{\PP \VS{17}Yesu n’addamu nti,
{\WJ{“Mmwe omulembe ogutalina kukkiriza omubi. Ndituusa ddi okubeera nammwe? Ndibagumiikiriza kutuusa ddi? Kale mumundeetere wano.”}}

\VS{18}Yesu n’aboggolera dayimooni, n’ava ku mulenzi, omulenzi n’awona mu kiseera ekyo.


\par }{\PP \VS{19}Awo oluvannyuma abayigirizwa ne bajja eri Yesu mu kyama ne bamubuuza nti, “Lwaki ffe tetwasobodde kugoba dayimooni oyo?”


\par }{\PP \VS{20}Yesu n’abaddamu nti,
{\WJ{“Olw’okukkiriza kwammwe okutono. Kubanga ddala ddala mbagamba nti, bwe muba n’okukkiriza okufaanana ng’akaweke ka kaladaali, mwandiyinzizza okugamba olusozi luno nti, ‘Vvaawo wano,’ era ne luvaawo era tewandibaddewo kye mulemwa.}}

\VS{21}{\WJ{Naye kyokka dayimooni ow’engeri eno tagobeka awatali kusaba na kusiiba.”}}


\par }{\PP \VS{22}Ne bakuŋŋaanira mu Ggaliraaya, Yesu n’abagamba nti,
{\WJ{“Omwana w’Omuntu anaatera okuliibwamu olukwe aweebweyo mu mikono gy’abantu}}

\VS{23}{\WJ{abalimutta, kyokka ku lunaku olwokusatu alizuukizibwa.”}} Abayigirizwa be ne banakuwala nnyo.


\par }{\SH Omusolo gwa Yeekaalu
\par }
{\PP \VS{24}Bwe baatuuka e Kaperunawumu abasolooza b’omusolo gwa Yeekaalu babiri ne bajja eri Peetero ne bamubuuza nti, “Mukama wammwe tawa musolo?”


\par }{\PP \VS{25}Peetero n’abaddamu nti, “Awa!”

\par }{\PP Peetero n’ayingira mu nnyumba. Naye Yesu n’amwesooka n’amubuuza nti,
{\WJ{“Olowooza otya Simooni, bakabaka b’ensi basolooza omusolo ku bantu baabwe abatuuze oba ku bannamawanga be baba bawangudde?”}}


\par }{\PP \VS{26}Peetero n’addamu nti, “Basolooza ku bannamawanga.”

\par }{\PP Yesu n’amugamba nti,
{\WJ{“Kale bannansi bo ba ddembe.”}}

\VS{27}{\WJ{“Naye obutabanyiiza, genda ku nnyanja osuulemu eddobo, ekyennyanja ky’onoosooka okukwasa okyasamye akamwa. Mu kamwa kaakyo onoolabamu esutateri,}}\FTNT{*}{{\FR 17:27 }{\FQ{Esutateri
}}{\FT{ze nnusu nnya}}}{\WJ{ozitwale oziweeyo osasule omusolo gwange n’ogugwo.”}}




\par }\Chap{18}{\SH Omukulu mu Bwakabaka obw’Omu Ggulu
\par }
{\PP \VerseOne{1}Mu kiseera ekyo abayigirizwa ba Yesu ne bajja gy’ali nga bagamba nti, “Ani asinga obukulu mu bwakabaka obw’omu ggulu?”


\par }{\PP \VS{2}Yesu n’ayita omwana omuto n’amussa mu makkati gaabwe.

\VS{3}N’abagamba nti,
{\WJ{“Ddala ddala mbagamba nti bwe mutakyuke kufaanana ng’abaana abato temugenda kuyingira mu bwakabaka obw’omu ggulu.}}

\VS{4}{\WJ{Noolwekyo buli eyeetoowaza ng’omwana ono omuto y’aliba asinga obukulu mu bwakabaka obw’omu ggulu.}}


\par }{\PP \VS{5}{\WJ{“Na buli asembeza omwana omuto ng’ono mu linnya lyange ng’asembeza Nze.}}

\VS{6}{\WJ{Naye alyesittaza omu ku baana abato anzikiririzaamu, asaanidde okusibibwa olubengo mu bulago asuulibwe mu nnyanja.”}}


\par }{\PP \VS{7}{\WJ{“Ensi zigisanze! Kubanga ejjudde ebibi bingi. Okukemebwa okukola ebibi tekulema kubaawo, naye zimusanze oyo akuleeta.}}

\VS{8}{\WJ{Obanga omukono gwo gukuleetera okwonoona gutemeko ogusuule. Kisinga okuyingira mu bulamu ng’ogongobadde oba ng’olemadde, okusinga okugenda mu muliro ogutazikira ng’olina emikono ebiri n’ebigere bibiri.}}

\VS{9}{\WJ{Obanga eriiso lyo nga likuleetera okwonoona, liggyeemu olisuule. Kisinga okuyingira mu ggulu ng’olina eriiso limu okusinga okusuulibwa mu muliro gwa ggeyeena ng’olina amaaso go gombi.”}}


\par }{\SH Olugero lw’Endiga Eyabula
\par }
{\PP \VS{10}{\WJ{“Mwekuume obutanyoomanga n’omu ku baana bano abato. Kubanga mbagamba nti bamalayika baabwe ennaku zonna babeera mu maaso ga Kitange ali mu ggulu.}}

\VS{11}{\WJ{Kubanga Omwana w’Omuntu yajja okulokola ekyabula}}\FTNT{*}{{\FR 18:11 }{\FT{Olunyiriri luno lwateekebwamu kubanga ebigambo ebyo byali ne mu
}}{\XT{Luk 19:10}}{\FT{. Kyokka nga mu biwandiiko eby’Oluyonaani ebyedda tebyalimu}}}{\WJ{.}}


\par }{\PP \VS{12}{\WJ{“Mulowooza kiki ekituufu? Omuntu bw’aba n’endiga ze ekikumi, emu n’emubulako, taleka ziri ekyenda mu omwenda ku lusozi n’agenda anoonya eri emu ebuze?}}

\VS{13}{\WJ{Ddala ddala mbagamba nti, bw’agiraba agisanyukira nnyo okusinga ziri ekyenda mu omwenda ezitaabuze.}}

\VS{14}{\WJ{Kale bwe kityo ne Kitammwe ali mu ggulu tasiima kulaba ng’omu ku bato bano ng’azikirira.”}}


\par }{\SH Owooluganda Okusonyiwa Muganda we
\par }
{\PP \VS{15}{\WJ{“Muganda wo bw’akusobyanga ogendanga gy’ali n’omutegeeza ekisobyo kye nga muli babiri. Bw’akkirizanga n’akwetondera olwo ng’oggyeemu omuntu mu muganda wo.}}

\VS{16}{\WJ{Naye bw’agaananga okukuwuliriza, ofunangayo omuntu omulala omu oba babiri obujulirwa bw’abantu ababiri oba abasatu bukakase buli kigambo.}}

\VS{17}{\WJ{Naye bw’agaananga okubawuliriza ng’ensonga ozitwala eri Ekkanisa. Singa agaana okuwuliriza Ekkanisa, abeere nga munnaggwanga, era omuwooza w’omusolo.}}


\par }{\PP \VS{18}{\WJ{“Ddala ddala mbagamba nti byonna bye mulisiba ku nsi, ne mu ggulu birisibwa ne bye mulisumulula ku nsi, ne mu ggulu bigenda kusumululwa.}}


\par }{\PP \VS{19}{\WJ{“Era ddala ddala mbagamba nti bwe munaabanga babiri mu nsi ne mukkiriziganya ku ekyo kye mwagala okusaba, Kitange ali mu ggulu alikibakolera.}}

\VS{20}{\WJ{Kubanga abantu ababiri oba abasatu bwe banaakuŋŋaananga mu linnya lyange, nange nnaabeeranga awo wakati waabwe.”}}


\par }{\SH Olugero lw’Omuddu Atasonyiwa
\par }
{\PP \VS{21}Awo Peetero n’ajja n’abuuza Yesu nti, “Mukama wange, muganda wange bw’ansobyanga musonyiwanga emirundi emeka? Emirundi musanvu?”


\par }{\PP \VS{22}Yesu n’amuddamu nti,
{\WJ{“Sikugamba nti emirundi musanvu naye emirundi nsanvu emirundi musanvu.”}}


\par }{\PP \VS{23}Awo Yesu n’agamba nti,
{\WJ{“Obwakabaka obw’omu ggulu bufaananyizibwa nga kabaka eyayagala okubala ebitabo bye eby’ensimbi, n’abaddu be.}}

\VS{24}{\WJ{Bwe yatandika okubikebera ne bamuleetera gw’abanja ettalanta}}\FTNT{†}{{\FR 18:24 }{\FQ{Ettalanta
}}{\FT{ke kasiimo omukozi k’afuna oluvannyuma lw’okukolera emyaka kkumi n’ettaano}}}{\WJ{omutwalo gumu.}}

\VS{25}{\WJ{Naye olw’okuba ng’omusajja teyalina nsimbi za kusasula bbanja eryo, mukama we kyeyava alagira batunde omusajja oyo ne mukazi we n’abaana be n’ebintu bye byonna ebbanja liggwe.}}


\par }{\PP \VS{26}{\WJ{“Naye omuddu oyo n’agwa wansi mu maaso ga mukama we, n’amwegayirira nti, ‘Ngumiikiriza, nzija kukusasula ebbanja lyonna.’}}


\par }{\PP \VS{27}{\WJ{“Mukama we n’asaasira omuddu oyo n’amusonyiwa ebbanja lyonna!}}


\par }{\PP \VS{28}{\WJ{“Omuddu oyo bwe yafuluma n’asanga munne gwe yali abanja eddinaali}}\FTNT{‡}{{\FR 18:28 }{\FQ{Eddinaali
}}{\FT{eddinaali emu y’empeera ey’olunaku olumu}}}{\WJ{kikumi, n’amugwa mu bulago nga bw’amugamba nti, ‘Ssasula kye nkubanja.’}}


\par }{\PP \VS{29}{\WJ{“Naye munne n’agwa wansi, n’amwegayirira ng’agamba nti, ‘Ngumiikiriza, nnaakusasula.’}}


\par }{\PP \VS{30}{\WJ{“Naye amubanja n’agaana okumuwuliriza, n’amuteeka mu kkomera akuumirwe omwo okutuusa lw’alisasula ebbanja lyonna.}}

\VS{31}{\WJ{Awo baddu banne bwe baakiraba ne banakuwala nnyo, ne bagenda bategeeza mukama we ebigambo bye balabye.}}


\par }{\PP \VS{32}{\WJ{“Awo mukama we n’atumya omuddu gwe yali asonyiye n’amugamba nti, ‘Oli muddu mubi nnyo. Nakusonyiye ebbanja eryo lyonna, kubanga wanneegayiridde,}}

\VS{33}{\WJ{naye ggwe kyali tekikugwanira kusaasira muddu munno nga nange bwe nakusaasidde?’}}

\VS{34}{\WJ{Mukama we kyeyava asunguwala nnyo, n’amukwasa abaserikale bamusse mu kkomera okutuusa lw’alisasula ebbanja lyonna.}}


\par }{\PP \VS{35}{\WJ{“Kale ne Kitange ali mu ggulu bw’atyo bw’alibakola singa mmwe abooluganda temusonyiwa okuva mu mitima gyammwe.”}}




\par }\Chap{19}{\SH Okugattululwa
\par }
{\PP \VerseOne{1}Awo Yesu bwe yamala okwogera ebigambo ebyo n’ava e Ggaliraaya n’ajja mu bitundu bya Buyudaaya okusukka emitala wa Yoludaani.

\VS{2}Ekibiina kinene ne bamugoberera era n’awonya abalwadde baabwe.


\par }{\PP \VS{3}Abafalisaayo ne bajja gy’ali bamugezese nga bagamba nti, “Kikkirizibwa omusajja okugoba mukazi we olw’ensonga n’emu?”


\par }{\PP \VS{4}Yesu n’abaddamu nti,
{\WJ{“Temusomanga nti, ‘Okuva ku lubereberye Katonda yatonda omusajja n’omukazi,’}}

\VS{5}{\WJ{era nti, ‘Omusajja anaalekanga kitaawe ne nnyina, ne yeegatta ne mukazi we. Nabo banaabanga omuntu omu,}}

\VS{6}{\WJ{nga tebakyali babiri naye omuntu omu.’ Noolwekyo Katonda be yagatta awamu, omuntu tabaawukanyanga.”}}


\par }{\PP \VS{7}Ne bamubuuza nti, “Kale lwaki Musa yalagira nti omusajja bw’abanga agoba mukazi we amuwenga ebbaluwa ey’okumugoba?”


\par }{\PP \VS{8}Yesu n’abaddamu nti,
{\WJ{“Olw’obukakanyavu bw’emitima gyammwe, Musa kyeyava abakkiriza okugoba bakazi bammwe, naye nga okuva olubereberye tekyali bwe kityo.}}

\VS{9}{\WJ{Era mbagamba nti omuntu yenna anaagobanga mukazi we okuggyako olw’obwenzi, n’amala awasa omulala, anaabanga ayenze, n’oyo anaawasanga oyo agobeddwa anaabanga ayenze.”}}


\par }{\PP \VS{10}Abayigirizwa ne bamugamba nti, “Obanga bwe biri bwe bityo, ekisingako obulungi bwe butawasiza ddala!”


\par }{\PP \VS{11}Yesu n’abaddamu nti,
{\WJ{“Abantu bonna tebayinza kutegeera kigambo kino okuggyako abo Katonda b’akiwa.}}

\VS{12}{\WJ{Kubanga abamu bazaalibwa nga tebasobola kuwasa abalala balaayibwa bantu bannaabwe ate abalala bagaana okuwasa ne beewaayo okukola omulimu ogw’obwakabaka obw’omu ggulu. Buli asobola okutegeera kino akitegeere.”}}


\par }{\SH Yesu n’Abaana
\par }
{\PP \VS{13}Yesu ne bamuleetera abaana abato abasseeko emikono gye abawe n’omukisa. Naye abayigirizwa ne bajunga abaabaleeta.


\par }{\PP \VS{14}Naye Yesu n’agamba abayigirizwa be nti,
{\WJ{“Mukkirize abaana abato bajje gye ndi so temubaziyiza, kubanga abafaanana ng’abo be bannannyini bwakabaka obw’omu ggulu.”}}

\VS{15}N’abassaako emikono n’abawa omukisa n’alyoka avaayo.


\par }{\SH Omuvubuka Omugagga
\par }
{\PP \VS{16}Awo omuntu omu n’amusemberera n’amubuuza nti, “Omuyigiriza, nkole ki ekirungi okufuna obulamu obutaggwaawo?”


\par }{\PP \VS{17}Yesu n’amuddamu nti,
{\WJ{“Lwaki ombuuza ebikwata ku birungi? Omulungi ali omu, naye bw’obanga oyagala okuyingira mu bulamu, ggondera amateeka.”}}


\par }{\PP \VS{18}N’amuddamu nti, “Ge galuwa?”

\par }{\PP Yesu n’amugamba nti,
{\WJ{“ ‘Tottanga, toyendanga, tobbanga, towaayirizanga,}}

\VS{19}{\WJ{ossangamu ekitiibwa kitaawo ne nnyoko era yagalanga muliraanwa wo nga bwe weeyagala wekka.’ ”}}


\par }{\PP \VS{20}Omuvubuka oyo n’amuddamu nti, “Ebyo byonna nabikwata dda, ate kiki ekimpeebuuseeko?”


\par }{\PP \VS{21}Yesu n’amugamba nti,
{\WJ{“Obanga oyagala okuba omutuukirivu genda otunde ebibyo, ensimbi ozigabire abaavu, kale oliba n’obugagga mu ggulu, olyoke ojje ongoberere.”}}


\par }{\PP \VS{22}Naye omuvubuka bwe yawulira ebyo n’agenda ng’anakuwadde kubanga yali mugagga.


\par }{\PP \VS{23}Awo Yesu n’agamba abayigirizwa be nti,
{\WJ{“Ddala ddala mbagamba nti, kizibu omugagga okuyingira mu bwakabaka obw’omu ggulu.}}

\VS{24}{\WJ{Era mbategeeza nti kyangu eŋŋamira okuyita mu nnyindo y’empiso, okusinga omugagga okuyingira mu bwakabaka bwa Katonda!”}}


\par }{\PP \VS{25}Ebigambo ebyo abayigirizwa be ne bibeewuunyisa nnyo, n’okugamba ne bagamba nti, “Kale ani ayinza okulokolebwa?”


\par }{\PP \VS{26}Yesu n’abatunuulira enkaliriza n’abagamba nti,
{\WJ{“Eri abantu tekiyinzika. Naye Katonda, ayinza byonna.”}}


\par }{\PP \VS{27}Awo Peetero n’abuuza Yesu nti, “Ffe twaleka byonna ne tukugoberera. Kale ffe tulifuna ki?”


\par }{\PP \VS{28}Yesu n’amuddamu nti,
{\WJ{“Ddala ddala mbagamba nti, Omwana w’Omuntu bw’alituula ku ntebe ye ey’ekitiibwa mu nsi empya, nammwe abangoberera mulituula ku ntebe ekkumi n’ebbiri nga mulamula ebika bya Isirayiri ekkumi n’ebibiri.}}

\VS{29}{\WJ{Na buli muntu yenna eyaleka ennyumba, oba baganda be, oba bannyina, oba kitaawe oba nnyina, oba baana be, oba ttaka lye olw’erinnya lyange aliweebwa okwenkana emirundi kikumi, era alisikira obulamu obutaggwaawo.}}

\VS{30}{\WJ{Bangi aboolubereberye, abaliba abooluvannyuma, n’ab’oluvannyuma ne baba aboolubereberye.”}}




\par }\Chap{20}{\SH Olugero lw’Abalimi mu Nnimiro y’Emizabbibu
\par }
{\PP \VerseOne{1}Awo Yesu n’abagamba nti,
{\WJ{“Obwakabaka obw’omu ggulu bufaanana ng’omuntu ssemaka, eyakeera mu makya n’apangisa abakozi okukola mu nnimiro ye ey’emizabbibu.}}

\VS{2}{\WJ{N’alagaana n’abapakasi okubasasula omuwendo eddinaali emu emu, ze zaali ensimbi ez’olunaku olumu. N’abasindika mu nnimiro ye ey’emizabbibu.}}


\par }{\PP \VS{3}{\WJ{“Bwe waayitawo essaawa nga bbiri n’asanga abalala nga bayimiridde mu katale nga tebalina kye bakola,}}

\VS{4}{\WJ{nabo n’abagamba nti, ‘Nammwe mugende mu nnimiro y’emizabbibu, era nnaabasasula empeera ebasaanira.’}}

\VS{5}{\WJ{Ne bagenda.}}

\par }{\PP {\WJ{“Ku ssaawa omukaaga ne ku mwenda n’asindikayo abalala mu ngeri y’emu.}}

\VS{6}{\WJ{Essaawa nga ziweze nga kkumi n’emu n’asanga abalala nga bayimiridde awo, n’ababuuza nti, ‘Lwaki muyimiridde awo olunaku lwonna nga temulina kye mukola?’}}


\par }{\PP \VS{7}{\WJ{“Ne bamuddamu nti, ‘Kubanga tetufunye atuwa mulimu.’ N’abagamba nti, ‘Nammwe mugende mukole mu nnimiro yange ey’emizabbibu.’}}


\par }{\PP \VS{8}{\WJ{“Awo obudde nga buwungeera nannyini nnimiro n’alagira nampala ayite abakozi abawe empeera yaabwe ng’asookera ku b’oluvannyuma.}}


\par }{\PP \VS{9}{\WJ{“Abaatandika ku ssaawa ekkumi n’emu ne baweebwa eddinaali emu emu.}}

\VS{10}{\WJ{Bali abaasookayo bwe bajja ne basuubira nti bo ze banaasasulwa zijja kusingako obungi. Naye nabo yabasasula omuwendo gwe gumu ogw’olunaku olumu nga bali.}}

\VS{11}{\WJ{Bwe baagifuna ne beemulugunyiza nannyini nnimiro}}

\VS{12}{\WJ{nga bagamba nti, ‘Bano abooluvannyuma baakoledde essaawa emu yokka naye lwaki obawadde empeera eyenkana eyaffe, ffe abaakoze okuva mu makya ne mu musana gw’omu tuntu?’}}


\par }{\PP \VS{13}{\WJ{“Mukama waabwe kwe kuddamu omu ku bo nti, ‘Munnange si kubbye; bwe wabadde otandika okukola tetwalagaanye eddinaali emu?}}

\VS{14}{\WJ{Twala eddinaali yo ogende. Naye njagala n’ono asembyeyo okumuwa empeera y’emu nga gye nkuwadde.}}

\VS{15}{\WJ{Siyinza kukozesa byange nga bwe njagala? Obuggya bukukutte kubanga ndi wa kisa?’}}


\par }{\PP \VS{16}{\WJ{“Kale nno bwe kityo bwe kiriba abooluvannyuma ne baba aboolubereberye, n’aboolubereberye ne baba abooluvannyuma.”}}


\par }{\PP \VS{17}Awo Yesu bwe yali ayambuka e Yerusaalemi n’atwala abayigirizwa be ekkumi n’ababiri, mu kyama. Bwe baali mu kkubo, n’abagamba nti,

\VS{18}{\WJ{“Laba twambuka e Yerusaalemi, Omwana w’Omuntu aliweebwayo eri bakabona abakulu n’abannyonnyozi b’amateeka, bamusalire omusango ogw’okufa.}}

\VS{19}{\WJ{Era balimuwaayo eri Abamawanga ne bamuduulira ne bamukuba, era balimukomerera ku musaalaba. Naye ku lunaku olwokusatu alizuukizibwa.”}}


\par }{\SH Okusaba kwa Nnyina Yakobo ne Yokaana
\par }
{\PP \VS{20}Awo nnyina w’abaana ba Zebbedaayo, n’ajja eri Yesu ne batabani be bombi, n’amusinza ng’ayagala okubaako ky’amusaba.


\par }{\PP \VS{21}Yesu n’amubuuza nti,
{\WJ{“Kiki ky’oyagala?”}} N’addamu nti, “Nsaba, mu bwakabaka bwo, abaana bange bano bombi batuule naawe omu ku mukono gwo ogwa ddyo n’omulala ku gwa kkono.”


\par }{\PP \VS{22}Naye Yesu n’amuddamu nti,
{\WJ{“Tomanyi ky’osaba. Muyinza okunywa ku kikompe nze kye ŋŋenda okunywako?”}} Ne baddamu nti, “Tuyinza.”


\par }{\PP \VS{23}N’abagamba nti,
{\WJ{“Weewaawo ekikompe mugenda kukinywako. Naye eky’okutuula ku mukono gwange ogwa ddyo oba ogwa kkono nze sikirinaako buyinza. Ebifo ebyo byategekebwa dda Kitange.”}}


\par }{\PP \VS{24}Abayigirizwa bali ekkumi bwe baawulira ebyo abooluganda ababiri bye baasaba, ne babanyiigira nnyo.

\VS{25}Yesu kwe kubayita n’abagamba nti,
{\WJ{“Mumanyi ng’abakulembeze b’abamawanga babazitoowereza embeera, n’abakulu baabwe babafuza lyanyi.}}

\VS{26}{\WJ{Naye tekisaanye kuba bwe kityo mu mmwe. Buli ayagala okubeera omukulu mu mmwe, abeerenga muweereza wa banne.}}

\VS{27}{\WJ{Na buli ayagala okuba omwami mu mmwe aweerezenga banne ng’omuddu waabwe.}}

\VS{28}{\WJ{Mube nga Omwana w’Omuntu atajja kuweerezebwa wabula okuweereza, n’okuwaayo obulamu bwe ng’omutango okununula abangi.”}}


\par }{\SH Yesu Azibula Bamuzibe Babiri
\par }
{\PP \VS{29}Awo Yesu n’abayigirizwa be bwe baali bava mu kibuga Yeriko, ekibiina kinene ne kimugoberera.

\VS{30}Abazibe b’amaaso babiri abaali batudde ku mabbali g’ekkubo bwe baawulira nga Yesu ayita mu kkubo eryo, ne baleekaanira waggulu nnyo nga bakoowoola nti, “Ssebo, Omwana wa Dawudi, otusaasire!”


\par }{\PP \VS{31}Ekibiina ne kibalagira okusirika, naye bo, ne beeyongera bweyongezi okukoowoolera waggulu nga boogera nti, “Ssebo, Omwana wa Dawudi, tusasire.”


\par }{\PP \VS{32}Yesu bwe yabatuukako n’ayimirira n’ababuuza nti,
{\WJ{“Mwagala mbakolere ki?”}}


\par }{\PP \VS{33}Ne bamuddamu nti, “Mukama waffe, twagala otuzibule amaaso.”


\par }{\PP \VS{34}Yesu n’abasaasira n’akwata ku maaso gaabwe amangwago ne gazibuka, ne bamugoberera.




\par }\Chap{21}{\SH Yesu ayingira n’Ekitiibwa mu Yerusaalemi
\par }
{\PP \VerseOne{1}Awo Yesu n’abayigirizwa be bwe baali basemberera Yerusaalemi nga batuuse kumpi n’ekibuga Besufaage ku lusozi lwa Zeyituuni, Yesu n’atuma babiri ku bayigirizwa be.

\VS{2}N’abagamba nti,
{\WJ{“Mugende mu kibuga ekiri mu maaso, bwe munaaba mwakakiyingira mujja kulaba endogoyi ng’esibiddwa awo wamu n’omwana gwayo. Muzisumulule muzireete wano.}}

\VS{3}{\WJ{Naye omuntu yenna bw’anaabaako ky’abagamba, mumuddamu nti, ‘Mukama waffe y’azeetaaga,’ amangwago ajja kuziweereza.”}}


\par }{\PP \VS{4}Kino kyabaawo okutuukiriza ebigambo nnabbi bye yayogera nti,


\par }{\Q \VS{5}“Mubuulire omuwala wa Sayuuni nti,

\par }{\QB ‘Laba Kabaka wammwe ajja gye muli

\par }{\Q nga muwombeefu,

\par }{\QB nga yeebagadde omwana gw’endogoyi.’ ”


\par }{\PP \VS{6}Awo abayigirizwa ababiri ne bagenda ne bakola nga Yesu bwe yabalagira.

\VS{7}Ne baleeta endogoyi n’omwana gwayo, ne baaliirako eminagiro gyabwe ku ndogoyi, n’agyebagala.

\VS{8}Abantu bangi ne baaliira engoye zaabwe mu luguudo n’abalala ne batema amatabi g’emiti ne bagaalira mu luguudo.

\VS{9}Ebibiina ebyamukulembera, n’ebyo ebyamuva emabega ne bireekaana nti,

\par }{\Q “Ozaana Omwana wa Dawudi!”

\par }{\BB \par }
{\Q “Aweereddwa omukisa oyo ajja mu linnya lya Mukama.”

\par }{\BB \par }
{\Q “Ozaana waggulu ennyo!”


\par }{\PP \VS{10}Awo Yesu bwe yayingira mu Yerusaalemi, ne wabaawo oluyoogaano mu kibuga kyonna nga beebuuza nti, “Ono ye ani?”


\par }{\PP \VS{11}Abaali mu kibiina ne baddamu nti, “Ono ye Yesu Nnabbi ava mu Nazaaleesi eky’omu Ggaliraaya.”


\par }{\SH Yesu mu Yeekaalu
\par }
{\PP \VS{12}Awo Yesu n’ayingira mu Yeekaalu n’agobamu abasuubuzi bonna n’avuunika emmeeza z’abaali bawaanyisa ensimbi n’entebe z’abaali batunda amayiba.

\VS{13}N’abagamba nti,
{\WJ{“Kyawandiikibwa nti, ‘Ennyumba yange eneeyitibwanga nnyumba ya kusabirangamu,’ naye mmwe mugifudde ‘empuku y’abanyazi.’}}\FTNT{*}{{\FR 21:13 }{\FT{}}{\XT{Yer 7:11}}}{\WJ{”}}


\par }{\PP \VS{14}Awo abazibe b’amaaso n’abalema ne bajja gy’ali mu Yeekaalu n’abawonya.

\VS{15}Naye bakabona abakulu n’abannyonnyozi b’amateeka bwe baalaba eby’ekitalo bye yakola, n’abaana abato abaali mu Yeekaalu nga baleekaanira waggulu nti, “Ozaana Omwana wa Dawudi!” ne banyiiga.


\par }{\PP \VS{16}Ne bamubuuza nti, “Owulira bano bye bagamba?”

\par }{\PP Yesu n’abaddamu nti,
{\WJ{“Mpulira. Temusomangako nti,}}

\par }{\Q {\WJ{“ ‘Abaana abato n’abawere abayonka}}

\par }{\QB {\WJ{balimutendereza!’ ”}}


\par }{\PP \VS{17}N’abaviira, n’afuluma mu kibuga n’agenda e Besaniya, n’asula eyo.


\par }{\SH Omuti Ogwawotoka
\par }
{\PP \VS{18}Awo enkeera bwe yali ng’addayo mu kibuga n’alumwa enjala,

\VS{19}n’alengera omutiini ku mabbali g’ekkubo, n’agutuukako n’atasangako ttiini okuggyako amakoola ameereere. N’agugamba nti,
{\WJ{“Toddangayo okubala ebibala.”}} Amangwago omuti ne guwotoka.


\par }{\PP \VS{20}Abayigirizwa bwe baakiraba ne beewuunya ne beebuuza nti, “Omutiini guwotose gutya amangu?”


\par }{\PP \VS{21}Yesu n’abaddamu nti,
{\WJ{“Ddala ddala mbagamba nti bw’oba n’okukkiriza nga tobuusabuusa, oyinza okukola ekiri nga kino n’ebisingawo. Oyinza n’okulagira olusozi luno nti, ‘Siguka ogwe mu nnyanja,’ ne kibaawo.}}

\VS{22}{\WJ{Buli kye munaasabanga nga mukkiriza, munaakiweebwanga.”}}


\par }{\SH Yesu Abuuzibwa gy’Aggya Obuyinza
\par }
{\PP \VS{23}Awo Yesu bwe yakomawo mu Yeekaalu bakabona abakulu n’abakulembeze b’Abayudaaya ne bajja gy’ali ne bamubuuza nti, “Buyinza ki obukukoza ebyo, era ani yakuwa obuyinza obwo?”


\par }{\PP \VS{24}Yesu n’addamu nti,
{\WJ{“Mumale okunziramu ekibuuzo kyange kino, nange ndyoke mbabuulire obuyinza bwe nkozesa bino.}}

\VS{25}{\WJ{Okubatiza kwa Yokaana kwava wa? Kwava mu ggulu oba mu bantu?”}} Ne basooka ne boogeraganyaamu bokka na bokka nti, “Bwe tugamba nti, ‘Kwava mu ggulu,’ ajja kutubuuza nti, ‘Kale lwaki temwamukkiriza?’

\VS{26}Ate bwe tunaagamba nti, ‘Kwava mu bantu,’ tutya ekibiina, kubanga bonna bamanyi nga Yokaana yali nnabbi.”


\par }{\PP \VS{27}Bwe batyo ne baddamu nti, “Tetumanyi!” Yesu kwe kubaddamu nti,
{\WJ{“Nange sijja kubabuulira obuyinza bwe nkozesa bino.”}}


\par }{\SH Olugero olw’Abaana Ababiri
\par }
{\PP \VS{28}{\WJ{“Kale mulowooza mutya ku kino? Waaliwo omusajja eyalina abaana be babiri, n’agamba omubereberye nti, ‘Genda okole mu nnimiro y’emizabbibu leero.’}}


\par }{\PP \VS{29}{\WJ{“Omulenzi n’addamu nti, ‘ŋŋaanyi,’ naye oluvannyuma ne yeerowooza n’agenda.}}


\par }{\PP \VS{30}{\WJ{“Ate kitaabwe n’agenda eri omulala n’amugamba ekintu kye kimu. Naye ye n’addamu nti, ‘Nnaagenda mukama wange.’ Naye n’atagenda.}}


\par }{\PP \VS{31}{\WJ{“Kale, ku bombi aliwa eyagondera kitaawe?”}}

\par }{\PP Ne bamuddamu nti, “Omulenzi ow’olubereberye.”

\par }{\PP Awo Yesu n’abagamba nti,
{\WJ{“Ddala ddala mbagamba nti, abasolooza b’omusolo ne bamalaaya balibasooka okuyingira mu bwakabaka bwa Katonda.}}

\VS{32}{\WJ{Kubanga Yokaana yajja ng’abuulira ekkubo ery’obutuukirivu naye ne mutamukkiriza. Wabula abasolooza b’omusolo ne bamalaaya baamukkiriza, newaakubadde nga mwakiraba, oluvannyuma temwenenya kumukkiririzaamu.”}}


\par }{\SH Olugero olw’Abalimi
\par }
{\PP \VS{33}{\WJ{“Muwulirize olugero olulala. Waaliwo omusajja ssemaka eyalina emizabbibu, n’agyetoolooza olukomera, n’asimamu essogolero, n’azimbamu n’omunaala, n’agipangisa abalimi, n’agenda olugendo.}}

\VS{34}{\WJ{Ekiseera ky’amakungula bwe kyatuuka, n’atuma abaddu be eri abalimi banone ebibala byamu.}}


\par }{\PP \VS{35}{\WJ{“Naye abalimi ne badda ku baddu be, omu ne bamukuba, n’omulala ne bamutta, n’omulala ne bamukasuukirira amayinja.}}

\VS{36}{\WJ{Ate n’abatumira abaddu abalala nga bangiko okusinga abaasooka, era nabo ne babayisa mu ngeri y’emu nga bali abaasooka.}}

\VS{37}{\WJ{Oluvannyuma n’abatumira mutabani we, ng’alowooza nti, ‘Bajja kumussaamu ekitiibwa.’}}


\par }{\PP \VS{38}{\WJ{“Naye abalimi bwe baalaba omwana ng’ajja ne bateesa nti, ‘Ono y’agenda okusika, ka tumutte, ebyobusika bwe biriba byaffe!’}}

\VS{39}{\WJ{Bwe batyo ne bamufulumya ebweru w’ennimiro y’emizabbibu ne bamutta.}}

\VS{40}{\WJ{Kale nannyini nnimiro y’emizabbibu bw’alikomawo alibakola atya?”}}


\par }{\PP \VS{41}Ne bamuddamu nti, “Abantu abo ababi bwe batyo alibazikiririza ddala, ennimiro y’emizabbibu n’agipangisa abalimi abalala abanaamuwanga ebibala mu ntuuko zaabyo.”


\par }{\PP \VS{42}Awo Yesu n’ababuuza nti,
{\WJ{“Temusomanga ku Kyawandiikibwa kino nti,}}

\par }{\Q {\WJ{“ ‘Ejjinja abazimbi lye baagaana}}

\par }{\QB {\WJ{lye lifuuse ejjinja ekkulu ery’oku nsonda.}}

\par }{\Q {\WJ{Kino kyava eri Mukama}}

\par }{\QB {\WJ{era kya kyewuunyo.’}}


\par }{\PP \VS{43}{\WJ{“Kyenva mbagamba nti, Obwakabaka bwa Katonda bulibaggyibwako ne buweebwa eggwanga eribala ebibala byabwo.}}

\VS{44}{\WJ{Oyo alyesitala n’agwa ku jjinja eryo, alibetentebwa, na buli gwe lirigwako lirimubetenta.”}}


\par }{\PP \VS{45}Awo bakabona abakulu n’Abafalisaayo bwe baabiwulira ne bategeera nga Yesu bo b’ayogerako.

\VS{46}Ne baagala bamukwate, naye ne batya ekibiina, kubanga abantu Yesu baamukkiriza, nga nnabbi.




\par }\Chap{22}{\SH Olugero olw’Embaga ey’Obugole
\par }
{\PP \VerseOne{1}Yesu n’addamu n’ayogera nabo mu ngero ng’agamba nti,

\VS{2}{\WJ{“Obwakabaka obw’omu ggulu bufaanana nga, kabaka eyategekera omwana we embaga ey’obugole.}}

\VS{3}{\WJ{N’atuma abaddu be okuyita abaayitibwa ku mbaga, ne batayagala kujja.}}


\par }{\PP \VS{4}{\WJ{“Kabaka n’abatumira abaddu abalala babategeeze nti, ‘Mutegeeze abayite nti nteeseteese, ekijjulo, zisseddume zange n’ente ensavuwazze zittiddwa, era buli kimu kitegekeddwa. Mujje ku mbaga.’}}


\par }{\PP \VS{5}{\WJ{“Naye ne batassaayo mwoyo, omu n’alaga mu nnimiro ye, omulala n’alaga mu bya busuubuzi bye.}}

\VS{6}{\WJ{Abalala ne babakwata ne bababonyaabonya ne babatta.}}

\VS{7}{\WJ{Awo Kabaka n’asunguwala, n’ayungula ekibinja ky’abaserikale n’azikiriza abatemu abo, n’ayokya ekibuga kyabwe.}}


\par }{\PP \VS{8}{\WJ{“Awo kabaka n’agamba abaddu be nti, ‘Ekijjulo ky’embaga kiteekeddwateekeddwa, naye abaayitibwa ne batasaanira.}}

\VS{9}{\WJ{Noolwekyo mugende mu nguudo z’omu kibuga muyite abantu bonna be munaasangayo bajje ku mbaga.’}}

\VS{10}{\WJ{Abaddu bwe baagenda mu nguudo, ne bakuŋŋaanya buli gwe baasanga, ababi n’abalungi, ekisenge ky’embaga ne kijjula abagenyi.}}


\par }{\PP \VS{11}{\WJ{“Kabaka bwe yayingira okulaba abaali batudde ku mmeeza, n’alaba omusajja eyali tayambadde kyambalo kya mbaga.}}

\VS{12}{\WJ{Kabaka n’amubuuza nti, ‘Munnange, oyingidde otya wano nga toyambadde kyambalo kya mbaga?’ Omusajja nga talina ky’addamu.}}


\par }{\PP \VS{13}{\WJ{“Awo kabaka n’alagira basajja be nti, ‘Mumusibe emikono n’amagulu mumukasuke ebweru mu kizikiza ekikutte be zigizigi, eri okukaaba n’okuluma obujiji.’}}


\par }{\PP \VS{14}{\WJ{“Abayitibwa bangi, naye abalondemu batono.”}}


\par }{\SH Okuwa Kayisaali Omusolo
\par }
{\PP \VS{15}Awo Abafalisaayo ne bagenda ne bateesa engeri gye banaategamu Yesu bamukwase mu bigambo.

\VS{16}Ne bamutumira abayigirizwa baabwe awamu n’Abakerodiyaani nga bagamba nti, “Omuyigiriza, tumanyi ng’oli mulungi, era oyigiriza mazima awatali kutya muntu yenna, kubanga tososola mu bantu.

\VS{17}Kale tutegeeze, olowooza ekituufu kye kiri wa? Kituufu okuwa Kayisaali omusolo oba si kituufu?”\FTNT{*}{{\FR 22:17 }{\FT{Abafalisaayo baayagalanga nnyo ensi yaabwe, era baalwanyisa nnyo obufuzi bw’Abaruumi, ate nga bakyawa n’abagoberezi ba Keerodi, abawagiranga Abaruumi. Kyokka mu nsonga eri mu nnyiriri ezo waggulu Abafalisaayo beegatta wamu n’Abakeerodi okutega Yesu n’ebibuuzo. Bwe baagezaako mu bigambo ne balemwa, kwe ku mubuuza obanga kyali kituufu okuwa Kayisaali omusolo oba tekyali kituufu (lunny 17). Singa yaddamu nti tekyali kituufu, Abakeerodi baali beetegese okumuwawaabira eri gavana Omuruumi, era n’oluvannyuma yandisaliddwa omusango gwa kufa. Singa yaddamu nti kituufu, Abafalisaayo baali beetegese okumwogerako nga bw’atabulatabula ensi era nga bw’atayagala nsi ye.}}}


\par }{\PP \VS{18}Naye Yesu bwe yamanya obutali butuukirivu bwabwe, n’abagamba nti,
{\WJ{“Bannanfuusi mmwe, Lwaki mungezesa?}}

\VS{19}{\WJ{Kale, mundeetere wano ku nsimbi ze muweesa omusolo ndabe.”}} Ne bamuleetera eddinaali.

\VS{20}N’ababuuza nti,
{\WJ{“Kino ekifaananyi n’obuwandiike ebiriko by’ani?”}}


\par }{\PP \VS{21}Ne bamuddamu nti, “Bya Kayisaali.” N’abagamba nti,
{\WJ{“Kale ebya Kayisaali mubiwenga Kayisaali, n’ebya Katonda mubiwenga Katonda.”}}


\par }{\PP \VS{22}Bwe baawulira ebigambo ebyo ne beewuunya ne bamuleka ne bagenda.


\par }{\SH Obufumbo mu Kuzuukira
\par }
{\PP \VS{23}Ku lunaku olwo lwe lumu, Abasaddukaayo, abagamba nti, “Tewali kuzuukira,” ne bajja eri Yesu, ne bamubuuza nti,

\VS{24}“Omuyigiriza Musa yagamba nti, ‘Singa omusajja afa nga tazadde mwana, muganda w’omufu awase nnamwandu oyo azaalire muganda we abaana.’

\VS{25}Twalina abooluganda musanvu. Owooluganda ow’olubereberye n’awasa, kyokka n’afa nga tazadde mwana, bw’atyo mukazi we n’afumbirwa muganda we.

\VS{26}Ekintu kye kimu ne kituuka ku wookubiri ne ku wookusatu, okutuusa ku w’omusanvu.

\VS{27}Oluvannyuma n’omukazi oyo naye n’afa.

\VS{28}Kale okuzuukira nga kutuuse omukazi oyo aliba muka ani ku abo omusanvu? Kubanga bonna abooluganda omusanvu yabafumbirwako.”


\par }{\PP \VS{29}Naye Yesu n’abagamba nti,
{\WJ{“Olw’obutamanya byawandiikibwa n’obutategeera maanyi ga Katonda kyemuvudde mukyama.}}

\VS{30}{\WJ{Kubanga mu kuzuukira teriiyo kuwasa wadde okufumbirwa, naye abantu bonna baba nga bamalayika mu ggulu.}}

\VS{31}{\WJ{Naye ebikwata ku kuzuukira kw’abafu, temusomanga ku kigambo ekyayogerwa Katonda ng’agamba nti,}}

\VS{32}{\WJ{‘Nze, ndi Katonda wa Ibulayimu era ndi Katonda wa Isaaka era ndi Katonda wa Yakobo?’ Noolwekyo Katonda si Katonda wa bafu wabula Katonda wa balamu.”}}


\par }{\PP \VS{33}Ebibiina ne biwuniikirira bwe baawulira okuyigiriza kwe.


\par }{\SH Etteeka Erisinga Obukulu mu Mateeka
\par }
{\PP \VS{34}Abafalisaayo bwe baawulira nga Yesu Abasaddukaayo abamazeeko eby’okwogera, ne bakuŋŋaana.

\VS{35}Omu ku bo eyali munnamateeka n’amubuuza ekibuuzo ng’amugezesa nti,

\VS{36}“Omuyigiriza, tteeka ki erisinga obukulu mu mateeka.”


\par }{\PP \VS{37}Yesu n’addamu nti,
{\WJ{“ ‘Yagalanga Mukama Katonda wo n’omutima gwo gwonna, n’obulamu bwo bwonna, n’amagezi go gonna.’}}

\VS{38}{\WJ{Eryo ly’etteeka ery’olubereberye era lye Iisingira ddala obukulu.}}

\VS{39}{\WJ{N’eryokubiri eririfaananako lye lino nti, ‘Yagalanga muliraanwa wo nga gwe bwe weeyagala wekka.’}}

\VS{40}{\WJ{Amateeka amalala gonna gasinziira mu mateeka ago gombi ne bya bannabbi.”}}


\par }{\PP \VS{41}Awo mu kiseera ekyo Abafalisaayo nga bakuŋŋaanye, Yesu n’ababuuza nti,

\VS{42}{\WJ{“Kristo mumulowoozako mutya? Mwana waani?”}} Ne baddamu nti, “Mwana wa Dawudi.”


\par }{\PP \VS{43}Yesu kyeyava ababuuza nti,
{\WJ{“Dawudi ng’ajjudde Omwoyo bw’ayogera ku Kristo, lwaki ate amuyita ‘Mukama we’, ng’agamba nti,}}


\par }{\Q \VS{44}{\WJ{“ ‘Mukama yagamba Mukama wange nti:}}

\par }{\QB {\WJ{“Tuulira wano ku mukono gwange ogwa ddyo,}}

\par }{\Q {\WJ{okutuusa lwe ndifufuggaza abalabe bo}}

\par }{\QB {\WJ{ne mbassa wansi w’ebigere byo?” ’}}


\par }{\MM \VS{45}{\WJ{Noolwekyo obanga Dawudi amuyita ‘Mukama we,’ kale, ate abeera atya omwana we?”}}

\VS{46}Ne wataba n’omu amuddamu, era okuva olwo ne watabaawo ayaŋŋanga kwongera kumubuuza bibuuzo birala.




\par }\Chap{23}{\PP \VerseOne{1}Awo Yesu n’ayogera eri ebibiina n’abayigirizwa be ng’agamba nti,

\VS{2}{\WJ{“Abawandiisi n’Abafalisaayo batudde ku ntebe ya Musa.}}

\VS{3}{\WJ{Noolwekyo mukole era mwekuume buli kye babagamba wabula temugoberera bikolwa byabwe. Kubanga boogera naye ne batakola bye bagamba.}}

\VS{4}{\WJ{Basiba emigugu emizito ne bagitikka abalala, so nga bo n’okugezaako tebagezaako kukwatako n’engalo yaabwe.}}


\par }{\PP \VS{5}{\WJ{“Buli kye bakola bakikola abantu babalabe. Bambala ku mikono gyabwe obusawo}}\FTNT{*}{{\FR 23:5 }{\FT{bwali bubokisi obutono bwe baateekangamu ennyiriri ez’ebyawandiikibwa ne bwambala mu kyenyi oba ku mukono}}}{\WJ{omuli ennyiriri eziva mu Byawandiikibwa, ne bawanvuya amatanvuuwa ku byambalo byabwe, agajjukiza abagambala okudda eri Mukama, nga babikola okulaga ababalaba.}}

\VS{6}{\WJ{Baagala nnyo ebifo eby’oku mwanjo ku mbaga, ne mu bifo eby’ekitiibwa mu makuŋŋaaniro.}}

\VS{7}{\WJ{Banyumirwa nnyo okuweebwa ekitiibwa mu butale n’okuyitibwa ‘Labbi.’}}


\par }{\PP \VS{8}{\WJ{“Temweyitanga ‘Labbi}}\FTNT{†}{{\FR 23:8 }{\FQ{Labbi
}}{\FT{kitegeeza Omuyigiriza}}}{\WJ{,’ kubanga Katonda yekka ye Muyigiriza wammwe, naye mmwe muli baaluganda.}}

\VS{9}{\WJ{Era temuyitanga muntu yenna ku nsi ‘Kitammwe,’ kubanga Katonda ali mu ggulu ye yekka gwe muteekwa okuyita bwe mutyo.}}

\VS{10}{\WJ{Era temuganyanga muntu yenna kubayita ‘bayigiriza,’ kubanga omuyigiriza wammwe ali omu yekka, ye Kristo.}}

\VS{11}{\WJ{Oyo ayagala abantu okumussaamu ekitiibwa. Asaana abeere muweereza waabwe.}}

\VS{12}{\WJ{Naye buli alyegulumiza alikkakkanyizibwa, na buli alyetoowaza aligulumizibwa.}}


\par }{\PP \VS{13}{\WJ{“Zibasanze mmwe Abawandiisi, nammwe Abafalisaayo. Bannanfuusi mmwe! Muziyiza abantu abalala okuyingira mu bwakabaka obw’omu ggulu, ate nammwe ne mutayingira.}}


\par }{\PP \VS{14}{\WJ{“Bannanfuusi mmwe Abawandiisi nammwe Abafalisaayo! Mulowoozesa abantu nti muli batuukirivu nga musaba essaala, so ng’ate mwekyusa ne mugobaganya bannamwandu mu mayumba gaabwe.}}

\VS{15}{\WJ{Zibasanze bannanfuusi mmwe Abawandiisi nammwe Abafalisaayo! Kubanga mutambula okwetooloola ennyanja ne ku lukalu musobole okukyusa omuntu, naye bw’akyuka, mumufuula mwana wa ggeyeena okusingawo emirundi ebiri.}}


\par }{\PP \VS{16}{\WJ{“Zibasanze mmwe abakulembeze abazibe b’amaaso abagamba nti, ‘Okulayira Yeekaalu, si nsonga, naye oyo alayira zaabu ali mu Yeekaalu, asaana okukituukiriza!’}}

\VS{17}{\WJ{Mmwe abatalina magezi abazibe b’amaaso! Ku ebyo byombi kiruwa ekisingako obukulu, zaabu oba Yeekaalu efuula zaabu okuba entukuvu?}}

\VS{18}{\WJ{Ate mugamba nti, ‘Omuntu okulayira ekyoto, kirina amakulu, naye bw’alayira ebirabo ebireeteddwa ku kyoto, asaana okukituukiriza!’}}

\VS{19}{\WJ{Mmwe abazibe b’amaaso, ku byombi kiruwa ekisinga kinnaakyo obukulu, ekirabo ekiri ku kyoto oba ekyoto kyennyini ekifuula ekirabo ekyo okuba ekitukuvu?}}

\VS{20}{\WJ{Bwe mulayira ekyoto, muba mulayira ekyoto n’ebikiriko byonna,}}

\VS{21}{\WJ{era bwe mulayira Yeekaalu muba mulayira Yeekaalu ne Katonda agibeeramu.}}

\VS{22}{\WJ{Era bwe mulayira eggulu, muba mulayira n’entebe ya Katonda ey’obwakabaka n’oyo yennyini agituulako.}}


\par }{\PP \VS{23}{\WJ{“Zibasanze, mmwe Abawandiisi, nammwe Abafalisaayo! Bannanfuusi mmwe! Kubanga muwaayo ekimu eky’ekkumi ku buli kintu, ne ku buli kika kya muddo oguwunyisa obulungi era oguwoomesa enva, okutuukira ddala ne ku kalagala akasinga obutono, naye ne mulagajjalira ebintu ebisinga obukulu eby’amateeka, ng’obwenkanya, n’okusaasira n’okukkiriza. Weewaawo musaanidde okuwaayo ekitundu eky’ekkumi, naye ebintu ebirala ebisinga obukulu temusaanidde kubiragajjalira.}}

\VS{24}{\WJ{Mmwe abakulembeze abazibe b’amaaso! Musengejja akabu muleme kukanywera mu mazzi, naye ne munyweramu eŋŋamira!}}


\par }{\PP \VS{25}{\WJ{“Zibasanze mmwe Abawandiisi nammwe Abafalisaayo! Bannanfuusi mmwe! Muzigula kungulu kw’ekikopo ne kungulu kw’ebbakuli, naye nga munda mujjudde omululu n’okwefaako mwekka.}}

\VS{26}{\WJ{Mmwe Abafalisaayo abazibe b’amaaso! Musooke mulongoose munda w’ekikopo olwo nno mulongoose ne kungulu.}}


\par }{\PP \VS{27}{\WJ{“Zibasanze mmwe Abawandiisi nammwe Abafalisaayo! Mulabika ng’amalaalo agatemagana kungulu,}}\FTNT{‡}{{\FR 23:27 }{\FT{Omuntu eyalinnyanga ku malaalo, yafukanga atali mulongoofu (laba
}}{\XT{Kub 19:16}}{\FT{). Abantu kyebaava bagasiiganga langi enjeru, basobole okugalaba ne mu kiro}}}{\WJ{songa munda gajjudde amagumba g’abafu n’obuvundu obwa buli ngeri.}}

\VS{28}{\WJ{Mulabika ng’abantu abatuukirivu kungulu, songa munda mujjudde obunnanfuusi n’obumenyi bw’amateeka.}}


\par }{\PP \VS{29}{\WJ{“Zibasanze mmwe Abawandiisi nammwe Abafalisaayo! Bannanfuusi mmwe! Kubanga muzimbira bannabbi ebijjukizo, ne mutimba ebijjukizo, by’abatuukirivu,}}

\VS{30}{\WJ{ne mulyoka mugamba nti, ‘Naye ddala singa twaliwo mu biseera bya bajjajjaffe tetwandisizza kimu nabo mu kuyiwa omusaayi gw’abannabbi.’}}

\VS{31}{\WJ{Bwe mwogera mutyo muba mwessaako omusango nga bwe muli abaana b’abo abatta bannabbi.}}

\VS{32}{\WJ{Mugenda nga mutuukiriza ebyo bajjajjammwe bye bataamaliriza.}}


\par }{\PP \VS{33}{\WJ{“Mmwe emisota! Abaana b’embalasaasa muliwona mutya omusango ogugenda okubatwaza mu ggeyeena?}}

\VS{34}{\WJ{Kyenva mbaweereza bannabbi, n’abasajja ab’amagezi, n’abawandiisi, abamu mulibatta nga mubakomerera ku musaalaba, n’abalala mulibakuba embooko mu makuŋŋaaniro gammwe, ne mubagobaganya mu bibuga byammwe.}}

\VS{35}{\WJ{Bwe mutyo omusango gw’okutemula abatuukirivu, okutandikira ku Aberi omutuukirivu okutuuka ku Zaakaliya, mutabani wa Balakiya gwe mwattira wakati wa yeekaalu n’ekyoto, ne gubasingira ddala.}}

\VS{36}{\WJ{Ddala ddala mbagamba nti ebyo byonna birituuka ku mulembe guno.}}


\par }{\PP \VS{37}{\WJ{“Ggwe Yerusaalemi, ggwe Yerusaalemi atta bannabbi, n’okuba amayinja abo ababa batumiddwa gy’oli, emirundi nga mingi nnyo gye njagadde okukuŋŋaanya abaana bo ng’enkoko bw’ekuŋŋaanya obwana bwayo mu biwaawaatiro byayo, naye n’ogaana.}}

\VS{38}{\WJ{Laba kaakano ennyumba yo esigalidde awo, kifulukwa.}}

\VS{39}{\WJ{Kubanga nkugamba nti toliddayo kundaba nate, okutuusa ng’oyogedde nti, ‘Aweereddwa omukisa oyo ajja mu linnya lya Mukama.’ ”}}




\par }\Chap{24}{\SH Ebikangabwa n’Omulembe Okuggwaako
\par }
{\PP \VerseOne{1}Awo Yesu bwe yali ng’ava mu luggya lwa Yeekaalu, abayigirizwa be ne bajja w’ali okumulaga enzimba ya Yeekaalu,

\VS{2}naye n’abagamba nti,
{\WJ{“Bino byonna temubiraba? Ddala ddala mbagamba nti tewaliba jjinja na limu eririsigala nga litudde ku linnaalyo eritalibetentebwa.”}}


\par }{\PP \VS{3}Awo Yesu bwe yali ng’atudde ku lusozi olwa Zeyituuni, abayigirizwa be ne bajja gy’ali ne bamubuuza mu kyama nti, “Ebyo biribaawo ddi? Era kabonero ki akalitegeeza okujja kwo n’enkomerero y’ensi nti eri kumpi?”


\par }{\PP \VS{4}Yesu n’abaddamu nti,
{\WJ{“Temukkirizanga muntu yenna kubalimbalimba.}}

\VS{5}{\WJ{Kubanga bangi balijja mu linnya lyange nga bagamba nti, ‘Nze Kristo’, era balirimba bangi.}}

\VS{6}{\WJ{Munaatera okuwulira entalo n’eŋŋambo z’entalo. Temwekanganga, kubanga ebyo biteekwa okubaawo, naye enkomerero eriba tennatuuka.}}

\VS{7}{\WJ{Amawanga galirwana ne gannaago, n’obwakabaka bulirwana n’obwakabaka, era walibaawo enjala mu bifo bingi ne musisi aliyuuguumya ebifo bingi.}}

\VS{8}{\WJ{Naye bino byonna biriba ntandikwa butandikwa ng’ey’okulumwa okuzaala.”}}


\par }{\PP \VS{9}{\WJ{“Muliweebwayo ne mubonyaabonyezebwa era ne muttibwa, era mulikyayibwa amawanga gonna olw’erinnya lyange.}}

\VS{10}{\WJ{Era bangi balisendebwasendebwa okukola ebibi, n’abalala baliryamu bannaabwe olukwe, n’abalala ne bakyawagana.}}

\VS{11}{\WJ{Era bannabbi ab’obulimba bangi balijja ne bawubisa abantu bangi.}}

\VS{12}{\WJ{Olw’obujeemu okuyinga obungi, era bangi okwagala kwabwe kuliwola.}}

\VS{13}{\WJ{Naye abo abaligumiikiriza okutuuka ku nkomerero be balirokolebwa.}}

\VS{14}{\WJ{Era Enjiri ey’obwakabaka eribuulirwa mu nsi yonna, nga bwe bujulirwa eri amawanga gonna n’oluvannyuma enkomerero n’eryoka etuuka.”}}


\par }{\PP \VS{15}{\WJ{“Noolwekyo bwe muliraba ‘eky’omuzizo eky’entiisa,’ nnabbi Danyeri kye yayogerako, nga kiyimiridde mu kifo ekitukuvu asoma bino ategeere,}}

\VS{16}{\WJ{n’abo abalibeera mu Buyudaaya baddukiranga mu nsozi.}}

\VS{17}{\WJ{Alibeera waggulu ku kasolya, takkanga kuyingira mu nnyumba ye kubaako byaggyamu.}}

\VS{18}{\WJ{N’oyo alibeera mu nnimiro taddangayo eka okunonayo olugoye lwe.}}

\VS{19}{\WJ{Naye ziribasanga abakyala abaliba balina embuto, n’abaliba bayonsa mu nnaku ezo.}}

\VS{20}{\WJ{Naye musabe ekiseera ky’okudduka kireme kutuukira mu biro bya butiti oba ku lunaku lwa Ssabbiiti.}}

\VS{21}{\WJ{Kubanga wagenda kubeerawo okubonyaabonyezebwa okunene ennyo okutabangawo kasookedde ensi ebaawo era tewaliddayo kubaawo kikifaanana.}}

\VS{22}{\WJ{Singa ennaku ezo tezakendezebwako, tewandibadde n’omu alokolebwa. Naye olw’abalonde be ennaku ezo zirikendezebwako.}}

\VS{23}{\WJ{Bwe wabangawo omuntu agamba nti, ‘Kristo ali wano, oba ali wali,’ temubakkirizanga.}}

\VS{24}{\WJ{Kubanga bakristo ab’obulimba balijja, ne bannabbi ab’obulimba nabo balijja ne bakola eby’amagero n’ebyewuunyo; nga singa kibadde kisoboka, bandilimbyelimbye n’abalonde ba Katonda.}}

\VS{25}{\WJ{Laba mbalabudde nga bukyali!”}}


\par }{\PP \VS{26}{\WJ{“Noolwekyo omuntu bw’abagambanga nti Kristo akomyewo ali eri mu ddungu, temugendangayo. Oba nti ali mu bisenge eby’omunda, temukkirizanga.}}

\VS{27}{\WJ{Kubanga nga bwe mulaba okumyansa kw’eraddu nga kutabaala ebire okuva ebuvanjuba ne kusala okulaga ebugwanjuba, n’okujja kw’Omwana w’Omuntu bwe kutyo.}}

\VS{28}{\WJ{Era mukimanyi nti awabeera ekifudde awo ensega we zikuŋŋaanira.”}}


\par }{\PP \VS{29}{\WJ{“Amangu ddala ng’okubonyaabonyezebwa}}

\par }{\Q {\WJ{“kw’omu nnaku ezo kuwedde,}}

\par }{\QB {\WJ{‘enjuba eriggyako ekizikiza}}

\par }{\Q {\WJ{era n’omwezi teguliyaka,}}

\par }{\QB {\WJ{n’emmunyeenye zirigwa n’amaanyi g’eggulu galinyeenyezebwa.’ ”}}


\par }{\PP \VS{30}{\WJ{“Oluvannyuma lw’ebyo akabonero k’Omwana w’omuntu kalirabika ku ggulu, era walibaawo okukungubaga kw’amawanga gonna ag’omu nsi, era baliraba Omwana w’Omuntu ng’ajja ku bire by’eggulu, mu maanyi ne mu kitiibwa ekinene.}}

\VS{31}{\WJ{Era alituma bamalayika be nga bwe bafuuwa amakondeere mu ddoboozi ery’omwanguka, ne bakuŋŋaanya abalonde be nga babaggya mu mpewo ennya okuva ku ludda olumu olw’eggulu okutuuka ku ludda olulala.”}}


\par }{\PP \VS{32}{\WJ{“Kale muyigire ku lugero lw’omutiini. Amatabi gaagwo bwe gatandika okutojjera nga mumanya nti ebiseera eby’ebbugumu binaatera okutuuka.}}

\VS{33}{\WJ{Noolwekyo nammwe bwe muliraba ebintu ebyo byonna, nga mumanya nti ekiseera kiri kumpi, era kisemberedde ddala ku luggi.}}

\VS{34}{\WJ{Ddala ddala mbagamba nti, omulembe guno teguliggwaawo okutuusa ng’ebintu ebyo byonna bituukiridde.}}

\VS{35}{\WJ{Eggulu n’ensi biriggwaawo naye ebigambo byange tebiriggwaawo.”}}


\par }{\SH Olunaku n’Essaawa Tebimanyiddwa
\par }
{\PP \VS{36}{\WJ{“Naye eby’olunaku olwo wadde essaawa tewali n’omu abimanyi, newaakubadde bamalayika ab’omu ggulu nabo tebakimanyi, wadde Omwana, okuggyako Kitaffe yekka.}}

\VS{37}{\WJ{Kubanga nga bwe kyali mu biseera bya Nuuwa, okujja kw’Omwana w’Omuntu nakwo bwe kuliba.}}

\VS{38}{\WJ{Nga bwe kyali mu biseera by’amataba, abantu nga balya nga banywa, nga bawasa n’abalala nga bafumbirwa, olunaku ne lutuuka Nuuwa n’ayingira mu lyato,}}

\VS{39}{\WJ{abantu ne batamanya, amataba ne gajja ne gabasaanyaawo ne buli kintu, bwe kutyo n’okudda kw’Omwana w’Omuntu bwe kulibeera.}}

\VS{40}{\WJ{Mu biseera ebyo abasajja babiri baliba bakola mu nnimiro, omu n’atwalibwa omulala n’alekebwa.}}

\VS{41}{\WJ{Abakazi babiri baliba basa ku mmengo zaabwe mu nnyumba y’emu, omu n’atwalibwa omulala n’alekebwa.”}}


\par }{\PP \VS{42}{\WJ{“Noolwekyo mubeere beetegefu, kubanga olunaku Mukama wammwe lw’aliddirako temulumanyi.}}

\VS{43}{\WJ{Naye mutegeere kino: ssinga ssemaka amanya essaawa omubbi w’anaayingirira okumenya ennyumba ye, yandisigadde ng’atunula, n’ataganya mubbi kumuyingirira.}}

\VS{44}{\WJ{Noolwekyo nammwe bwe mutyo mweteeketeeke, kubanga Omwana w’omuntu alijjira mu kiseera kye mutamulowoolezaamu.”}}


\par }{\PP \VS{45}{\WJ{“Kale aliwa omuddu omugezi era omwesigwa mukama we gwe yawa obuvunaanyizibwa okulabirira abaddu ab’omu maka ge, n’okubawa emmere mu kiseera ekituufu?}}

\VS{46}{\WJ{Alina omukisa omuddu oyo, mukama we gw’alisanga ng’akola bw’atyo.}}

\VS{47}{\WJ{Ddala ddala mbagamba nti, alimukwasa ebintu bye byonna.}}

\VS{48}{\WJ{Naye obanga omuddu omubi bw’agamba mu mutima gwe nti, ‘Mukama wange tajja kudda mangu,’}}

\VS{49}{\WJ{n’adda ku baddu banne, n’abakuba, n’alya, n’anywa n’abatamiivu, okutuusa lw’alidda.}}

\VS{50}{\WJ{Mukama w’omuddu oyo n’akomawo ku lunaku lw’atamusuubidde ne mu kiseera ky’atamanyi,}}

\VS{51}{\WJ{alimubonereza, era omugabo gwe guliba okubeera awamu n’abannanfuusi, eriba okukaaba n’okuluma obujiji.”}}




\par }\Chap{25}{\SH Olugero lw’Abawala Ekkumi
\par }
{\PP \VerseOne{1}{\WJ{“Obwakabaka obw’omu ggulu bufaananyizibwa n’abawala embeerera ekkumi, abaatwala ettaala zaabwe ne bagenda okusisinkana anaawasa omugole.}}

\VS{2}{\WJ{Abataano tebaalina magezi, abataano abalala ne baba b’amagezi.}}

\VS{3}{\WJ{Abataalina magezi, ne batatwala mafuta gamala mu ttaala zaabwe.}}

\VS{4}{\WJ{Naye abagezi baatwala amafuta mu macupa gaabwe ag’okweyambisa wamu n’ettaala zaabwe.}}

\VS{5}{\WJ{Naye anaawasa omugole bwe yalwawo okutuuka otulo ne tubakwata bonna, ne beebaka.}}


\par }{\PP \VS{6}{\WJ{“Obudde bwe bwatuuka mu ttumbi oluyoogaano ne lubazuukusa, abantu nga baleekaana nti, ‘Awasa omugole atuuse! Mujje mumwanirize!’}}


\par }{\PP \VS{7}{\WJ{“Abawala embeerera bonna ne bazuukuka ne baseesa ettaala zaabwe.}}

\VS{8}{\WJ{Awo abawala abataano abataalina magezi ne bagamba nti, ‘Mutuwe ku mafuta gammwe, kubanga ettaala zaffe zaagala kuzikira ziggweerera.’}}


\par }{\PP \VS{9}{\WJ{“Naye bannaabwe ne babaddamu nti, ‘Amafuta ge tulinawo gatumala bumazi. Mugende mu maduuka mwegulireyo.’}}


\par }{\PP \VS{10}{\WJ{“Naye baali baakagenda anaawasa omugole n’atuuka, abo abaali beeteeseteese ne bayingira ku mbaga, oluggi ne luggalwawo.}}

\VS{11}{\WJ{Oluvannyuma abawala bali abataano ne bakomawo ne bayita nti, ‘Ssebo, tuggulirewo!’}}

\VS{12}{\WJ{Naye n’abaddamu nti, ‘Ddala ddala mbagamba nti, sibamanyi!’}}


\par }{\PP \VS{13}{\WJ{“Kale mutunule mweteeketeeke, kubanga temumanyi kiseera wadde olunaku.”}}


\par }{\SH Olugero lw’Ettalanta
\par }
{\PP \VS{14}{\WJ{“Obwakabaka bwa Katonda, ate bufaananyizibwa n’olugero lw’omusajja eyali agenda olugendo, n’ayita abaddu be n’abalekera ebintu bye.}}

\VS{15}{\WJ{Eyasooka yamuwa ttalanta ttaano, owookubiri bbiri n’owookusatu emu, ng’ageraageranya ng’okusobola kwa buli omu bwe kwali. Bw’atyo ne yeetambulira.}}

\VS{16}{\WJ{Omusajja eyafuna ttalanta ettaano n’azisuubuzisa n’afunamu ttalanta ttaano endala.}}

\VS{17}{\WJ{N’oyo eyalekerwa ttalanta ebiri naye n’aviisaamu endala biri.}}

\VS{18}{\WJ{Naye eyaweebwa ttalanta emu, bwe yagifuna n’agenda n’aziika ttalanta ya mukama we mu ttaka.}}


\par }{\PP \VS{19}{\WJ{“Awo nga wayiseewo ekiseera kiwanvu, mukama w’abaddu abo n’akomawo. N’ayita abaddu be bamutegeeze ebyafa ku ttalanta ze yabalekera.}}

\VS{20}{\WJ{Omusajja gwe yalekera ttalanta ettaano n’ajja n’amuleetera ttalanta endala ttaano ng’agamba nti, ‘Mukama wange wampa ttalanta ttaano, nviisizaamu ttalanta endala ttaano.’}}


\par }{\PP \VS{21}{\WJ{“Mukama we n’amugamba nti, ‘Weebale, oli muddu mulungi era mwesigwa, obadde mwesigwa mu bintu ebitono, ndikusigira ebintu ebingi. Yingira sanyukira wamu ne mukama wo.’}}


\par }{\PP \VS{22}{\WJ{“Eyalekerwa ttalanta ebiri naye n’ajja, n’ategeeza mukama we nti, ‘Ssebo, wandekera ttalanta bbiri, era ne nziviisaamu ttalanta endala bbiri.’}}


\par }{\PP \VS{23}{\WJ{“Mukama we n’amugamba nti, ‘Weebale, oli muddu mulungi era mwesigwa, obadde mwesigwa mu bintu ebitono, ndikusigira ebintu ebingi. Yingira osanyukire wamu ne mukama wo.’}}


\par }{\PP \VS{24}{\WJ{“Omusajja eyalekerwa ttalanta emu n’ajja, n’agamba nti, ‘Ssebo, nakumanya nga bw’oli omuntu omuzibu, okungulira gy’otaasigira era okuŋŋaanyiza gy’otaasaasaanyiza.}}

\VS{25}{\WJ{Olw’okutya bwe wagenda ne nkweka ttalanta yo mu ttaka era yiino ttalanta yo.’}}


\par }{\PP \VS{26}{\WJ{“Naye mukama we n’amugamba nti, ‘Ggwe omuddu omubi era omugayaavu! Obanga wamanya nti ndi muntu akungulira gye ssaasigira,}}

\VS{27}{\WJ{wanditadde ensimbi zange mu bbanka gye bandimpaddemu amagoba nga nkomyewo.’}}


\par }{\PP \VS{28}{\WJ{“N’alagira nti, ‘Mumuggyeeko ettalanta eyo mugiwe oli alina ttalanta ekkumi.}}

\VS{29}{\WJ{Kubanga alina aliweebwa abe na bingi naye atalina, n’ebyo by’alina ebitono birimuggyibwako.}}

\VS{30}{\WJ{N’omuddu oyo ataliiko ky’agasa mumusuule ebweru mu kizikiza eri okukaaba n’okuluma obujiji.’}}


\par }{\SH Endiga n’Embuzi
\par }
{\PP \VS{31}{\WJ{“Omwana w’Omuntu bw’alijja mu kitiibwa kye ne bamalayika bonna nga bali naye, alituula ku ntebe ey’ekitiibwa kye.}}

\VS{32}{\WJ{Awo amawanga gonna galikuŋŋaanyizibwa mu maaso ge era aligaawulamu ng’omusumba bw’ayawulamu endiga n’embuzi.}}

\VS{33}{\WJ{Endiga aliziteeka ku mukono gwe ogwa ddyo n’embuzi ku gwa kkono.}}


\par }{\PP \VS{34}{\WJ{“Awo Kabaka n’alyoka agamba abali ku mukono gwe ogwa ddyo nti, ‘Mujje mmwe Kitange be yawa omukisa, musikire obwakabaka obwabateekerwateekerwa okuva ku kutondebwa kw’ensi.}}

\VS{35}{\WJ{Kubanga nnali muyala ne mundiisa, nnali muyonta ne mumpa ekyokunywa, nnali mugenyi ne munnyaniriza,}}

\VS{36}{\WJ{nnali bwereere ne munnyambaza, nnali mulwadde ne munnambula, nnali mu kkomera ne mujja okundaba.’}}


\par }{\PP \VS{37}{\WJ{“Abatuukirivu ne bamubuuza nti, ‘Mukama waffe, twakulaba ddi ng’oli muyala ne tukuliisa? Oba ng’olina ennyonta ne tukuwa ekyokunywa?}}

\VS{38}{\WJ{Oba ng’oli mugenyi ne tukwaniriza? Oba ng’oli bwereere, ne tukwambaza?}}

\VS{39}{\WJ{Twakulaba ddi ng’oli mulwadde oba ng’oli mu kkomera ne tukulambula?’}}


\par }{\PP \VS{40}{\WJ{“Kabaka, alibaddamu nti, ‘Ddala ddala mbagamba nti bwe mwabikolera baganda bange bano abasembayo wansi kye kimu mwabikolera nze!’}}


\par }{\PP \VS{41}{\WJ{“Bw’atyo aligamba abo abali ku mukono gwe ogwa kkono nti, ‘Muveewo, mmwe abakolimire, mulage mu muliro ogutazikira ogwateekerwateekerwa Setaani ne bamalayika be.}}

\VS{42}{\WJ{Kubanga nnali muyala ne mutampa kyakulya, nnali muyonta ne mutampa kyakunywa,}}

\VS{43}{\WJ{nnali mugenyi ne mutannyaniriza, nnali bwereere ne mutannyambaza, nnali mulwadde ne mu kkomera ne mutajja kunnambula.’}}


\par }{\PP \VS{44}{\WJ{“Nabo baliddamu nti, ‘Mukama waffe, twakulaba ddi ng’oli muyala oba ng’oli muyonta, oba ng’oli mugenyi oba ng’oli bwereere oba mulwadde oba ng’oli mu kkomera, ne tutakuyamba?’}}


\par }{\PP \VS{45}{\WJ{“Naye alibaddamu nti, ‘ddala ddala mbagamba nti, nga bwe mutaakikola omu ku bano abasembayo wansi, nange temwakinkola.’}}


\par }{\PP \VS{46}{\WJ{“Abo baligenda ku kibonerezo eky’emirembe n’emirembe, naye abatuukirivu baliyingira mu bulamu obutaggwaawo.”}}




\par }\Chap{26}{\SH Olukwe olw’Okutta Yesu
\par }
{\PP \VerseOne{1}Awo Yesu bwe yamala okwogera ebyo byonna, n’agamba abayigirizwa be nti,

\VS{2}{\WJ{“Nga bwe mumanyi, ebulayo ennaku bbiri tutuuke ku mbaga ey’Okuyitako. Omwana w’Omuntu aliweebwayo akomererwe.”}}


\par }{\PP \VS{3}Mu kiseera ekyo kyennyini, bakabona abakulu n’abakulembeze b’Abayudaaya baali bakuŋŋaanye mu lubiri lwa Kayaafa, Kabona Asinga Obukulu,

\VS{4}nga bakola olukwe mwe banaayita okukwata Yesu bamutte.

\VS{5}Naye baasalawo kireme kubaawo mu kiseera eky’Embaga, si kulwa nga wabaawo akeegugungo mu bantu.


\par }{\PP \VS{6}Awo Yesu bwe yali mu nnyumba ya Simooni Omugenge e Besaniya,

\VS{7}ng’ali ku mmeeza, omukazi n’ajja gy’ali ng’alina eccupa y’amafuta ag’akaloosa ag’omuwendo omungi,\FTNT{*}{{\FR 26:7 }{\FT{Eccupa eyo ey’amafuta ag’akaloosa ag’omuwendo omungi yabumbibwa mu mabo}}} n’agafuka ku mutwe gwa Yesu.


\par }{\PP \VS{8}Abayigirizwa be bwe baakiraba ne banyiiga. Ne bagamba nti, “Lwaki okwonoona amafuta ag’omuwendo gatyo!

\VS{9}Kubanga yandisobodde okugatundamu ensimbi nnyingi n’azigabira abaavu.”


\par }{\PP \VS{10}Yesu bwe yamanya ebirowoozo byabwe, n’abagamba nti,
{\WJ{“Lwaki mutawanya omukazi? Ankoledde ekintu ekirungi.}}

\VS{11}{\WJ{Bulijjo abaavu muli nabo, naye nze sijja kuba nammwe bulijjo.}}

\VS{12}{\WJ{Anfuseeko amafuta gano okuteekateeka omubiri gwange okuguziika.}}

\VS{13}{\WJ{Ddala ddala mbagamba nti, bulijjo ajjanga kujjukirwa olw’ekikolwa kino. Ekikolwa ky’omukazi ono kijjanga kwogerwako wonna wonna mu nsi Enjiri gy’eneebuulirwanga.”}}


\par }{\PP \VS{14}Awo Yuda Isukalyoti omu ku bayigirizwa ekkumi n’ababiri n’agenda eri bakabona abakulu.

\VS{15}N’ababuuza nti, “Munampa ki okubalaga Yesu mulyoke mumukwate?” Ne bamuwa ebitundu bya ffeeza amakumi asatu.

\VS{16}Okuviira ddala mu kiseera ekyo Yuda n’anoonya akakisa konna alyemu Yesu olukwe.


\par }{\SH Ekyekiro kya Mukama Waffe
\par }
{\PP \VS{17}Awo ku lunaku olusooka mu nnaku ez’Embaga ey’Emigaati egitazimbulukuswa, abayigirizwa ne bajja eri Yesu ne bamubuuza nti, “Embaga y’Okuyitako tukugiteekereteekere wa?”


\par }{\PP \VS{18}Yesu n’abaddamu nti,
{\WJ{“Mugende mu kibuga ewa ‘Gundi,’ mumugambe nti, ‘Omuyigiriza agambye nti: Ekiseera kyange kituuse, era Embaga ey’Okuyitako njagala kugiriira mu maka go awamu n’abayigirizwa bange.’ ”}}

\VS{19}Abayigirizwa ne bagenda ne bakola nga Yesu bwe yabalagira ne bateekateeka Okuyitako.


\par }{\PP \VS{20}Akawungeezi ako Yesu bwe yali ng’atudde

\VS{21}ku mmere n’abayigirizwa be ekkumi n’ababiri, nga balya n’abagamba nti,
{\WJ{“Omu ku mmwe ajja kundyamu olukwe.”}}


\par }{\PP \VS{22}Bwe baakiwulira emitima ne gibeewanika, buli omu n’abuuza nti, “Ye nze?”


\par }{\PP \VS{23}Yesu n’addamu nti,
{\WJ{“Akozezza nange mu kibya, y’oyo.}}

\VS{24}{\WJ{Mutegeere nti Omwana w’Omuntu agenda nga bwe kyamuwandiikibwako, naye zimusanze omuntu oyo agenda okulya mu Mwana w’Omuntu olukwe. Kyandibadde kirungi singa omuntu oyo teyazaalirwa ddala.”}}


\par }{\PP \VS{25}Yuda anaamulyamu olukwe n’amubuuza nti, “Ddala ddala, ye nze Labbi?” Yesu n’amuddamu nti,
{\WJ{“Oyogedde.”}}


\par }{\PP \VS{26}Bwe baali balya, Yesu n’addira omugaati n’agusabira omukisa, n’agumenyaamenyamu n’agabira abayigirizwa be, n’agamba nti,
{\WJ{“Mutoole mulye, kubanga guno gwe mubiri gwange.”}}


\par }{\PP \VS{27}Bw’atyo n’asitula ekikompe, ne yeebaza Katonda, n’abawa ng’agamba nti,
{\WJ{“Munywe ku kino mwenna,}}

\VS{28}{\WJ{kubanga guno gwe musaayi gwange ogw’endagaano oguyiika ku lw’abantu abangi, olw’okusonyiyibwa ebibi.}}

\VS{29}{\WJ{Era mbagamba nti, Sigenda kuddayo kunywa ku kibala kino okutuusa ku lunaku olwo lwe ndikinywa nammwe nga kiggya mu bwakabaka bwa Kitange.”}}


\par }{\PP \VS{30}Bwe baamala okuyimbayo oluyimba ne bafuluma ne bagenda ku lusozi olwa Zeyituuni.


\par }{\SH Yesu Ategeeza Peetero nga bw’Anaamwegaana
\par }
{\PP \VS{31}Awo Yesu n’abagamba nti,
{\WJ{“Ekiro kya leero mwenna mujja kunjabulira.}}

\par }{\Q {\WJ{“Kubanga kyawandiikibwa nti, ‘Ndikuba omusumba}}

\par }{\QB {\WJ{n’endiga z’omu kisibo kye ne zisaasaana.’}}


\par }{\MM \VS{32}{\WJ{Naye bwe ndimala okuzuukizibwa ndibakulembera okugenda e Ggaliraaya.”}}

\VS{33}Peetero n’amuddamu nti, “Abalala bonna bwe banaakwabulira, nze sijja kukwabulira.”


\par }{\PP \VS{34}Yesu n’amugamba nti,
{\WJ{“Ddala ddala nkugamba nti, Mu kiro kino kyennyini enkoko eneeba tennakookolima, onooneegaana emirundi esatu.”}}

\VS{35}Peetero n’amugamba nti, “Oba kufiira wamu naawe n’afa, naye sijja kukwegaana n’akamu kokka.” N’abayigirizwa be abalala bonna ne boogera bwe batyo.


\par }{\SH Gesusemane
\par }
{\PP \VS{36}Awo Yesu n’agenda nabo mu kifo ekiyitibwa Gesusemane n’abagamba nti,
{\WJ{“Mutuule wano okutuusa lwe nnaamala okusaba nkomewo.”}}

\VS{37}N’atwala Peetero ne batabani ba Zebbedaayo bombi, n’atandika, okuwulira ennaku nnyingi n’okweraliikirira ennyo.

\VS{38}N’abagamba nti,
{\WJ{“Omwoyo gwange guliko ennaku egenda na kunzita. Kale mubeere wano tutunule ffenna.”}}


\par }{\PP \VS{39}N’abaleka awo ne yeeyongerayo akabanga, n’agwa wansi ng’avuunise amaaso ge ku ttaka, n’asaba nti,
{\WJ{“Kitange! Obanga kisoboka, leka ekikompe kino kinzigibweko. Naye si nga Nze bwe njagala, wabula nga ggwe bw’oyagala.”}}


\par }{\PP \VS{40}N’addayo eri abayigirizwa be n’abasanga nga beebase. N’agamba Peetero nti,
{\WJ{“Peetero, naawe tosobodde kutunula nange n’essaawa emu?}}

\VS{41}{\WJ{Mutunule nga bwe musaba. Omwoyo gwo gwagala, naye omubiri gwe munafu!”}}


\par }{\PP \VS{42}N’abavaako omulundi ogwokubiri akabanga n’agenda n’asaba ng’agamba nti,
{\WJ{“Kitange! Oba tekisoboka ekikompe kino kuvaawo wabula Nze okukinywa, kale ky’oyagala kye kiba kikolebwa.”}}


\par }{\PP \VS{43}N’akomawo nate gye bali n’abasanga nga beebase, kubanga amaaso gaabwe gaali gazitowa nga gajjudde otulo.

\VS{44}N’abaleka n’agenda asaba ebigambo bye bimu nga biri.


\par }{\PP \VS{45}Ate n’akomawo awali abayigirizwa n’abagamba nti,
{\WJ{“Kale mwebakire ddala, muwummule. Kyokka mumanye ng’ekiseera kituuse Omwana w’Omuntu aweebweyo mu mikono gy’abalina ebibi.}}

\VS{46}{\WJ{Muzuukuke! Musituke tugende! Laba, omuntu agenda okundyamu olukwe wuuli ajja!”}}


\par }{\SH Yesu Akwatibwa
\par }
{\PP \VS{47}Laba Yesu yali akyayogera Yuda omu ku kkumi n’ababiri, n’atuuka ng’alina ekibiina ky’abantu abaali babagalidde ebitala n’emiggo nga batumiddwa bakabona abakulu n’abakulembeze b’Abayudaaya.

\VS{48}Eyali agenda okumulyamu olukwe yali abategeezezza akabonero nti omuntu gw’anaalamusa nga y’oyo gwe baali beetaaga, nga bamukwata.

\VS{49}Amangwago n’ajja eri Yesu n’amulamusa nti, “Mirembe, Labbi,” n’amugwa mu kifuba.


\par }{\PP \VS{50}Yesu kwe kumugamba nti.
{\WJ{“Munnange, kola ky’ojjiridde.”}}\FTNT{†}{{\FR 26:50 }{\FT{oba nti, “Owoomukwano odukidde ki?”}}} Awo abalala ne bakwata Yesu.


\par }{\PP \VS{51}Omuntu omu ku abo abaali ne Yesu n’asowolayo ekitala kye n’asalako okutu kw’omuweereza wa Kabona Asinga Obukulu.


\par }{\PP \VS{52}Naye Yesu n’amulagira nti,
{\WJ{“Ekitala kyo kizzeeyo mu kiraato kyakyo. Kubanga abo abakozesa ebitala nabo bagenda kuttibwa na kitala.}}

\VS{53}{\WJ{Tomanyi nti nnyinza okusaba Kitange bamalayika nkumi na nkumi okujja okutulwanirira?}}

\VS{54}{\WJ{Naye singa nkola bwe ntyo, olwo Ebyawandiikibwa, ebyogera ku bino ebiriwo kaakano, binatuukirira bitya?”}}


\par }{\PP \VS{55}Mu kiseera ekyo Yesu n’abuuza ekibiina nti,
{\WJ{“Ndi ng’omumenyi w’amateeka ow’akabi ennyo, n’okujja ne mujja okunkwata nga mubagalidde ebitala n’emiggo? Nabeeranga nammwe nga njigiriza mu Yeekaalu buli lunaku, ne mutankwata.}}

\VS{56}{\WJ{Naye kino kibaddewo okutuukiriza ebigambo bya bannabbi ebiri mu Byawandiikibwa.”}} Olwo abayigirizwa be bonna ne bamwabulira ne badduka.


\par }{\SH Yesu mu maaso g’Olukiiko
\par }
{\PP \VS{57}Awo ekibiina ne kitwala Yesu ewa Kayaafa, Kabona Asinga Obukulu, n’abakulembeze b’Abayudaaya gye baali bakuŋŋaanidde.

\VS{58}Mu kiseera ekyo ne Peetero yali agoberera kyokka ng’ali walako emabega w’ekibiina; n’atuuka mu luggya lw’ennyumba ya Kabona Asinga Obukulu, n’atuula awaali abaweereza ng’alinda okutegeera ebinaavaayo.

\VS{59}Bakabona abakulu n’Abasaddukaayo bonna ne banoonya obujulizi obw’obulimba ku Yesu obunamuweesa ekibonerezo eky’okufa.

\VS{60}Kyokka ne bafunayo batono ab’obujulirwa obw’obulimba. N’evumbukayo babiri

\VS{61}abeesimbawo okugamba nti, “Omuntu ono yagamba nti, ‘Nsobola okumenyawo Yeekaalu ya Katonda, ate ne ngizimba ne ngimalira mu nnaku ssatu.’ ”


\par }{\PP \VS{62}Awo Kabona Asinga Obukulu n’ayimirira n’abuuza Yesu nti, “Tolina ky’oddamu ku bino abasajja bano bye bakuloopa?”

\VS{63}Naye Yesu n’asirika busirisi.

\par }{\PP Ate Kabona Asinga Obukulu, n’amuddira ng’amugamba nti, “Nkulagira, mu linnya lya Katonda omulamu otutegeeze obanga Ggwe Kristo, Omwana wa Katonda.”


\par }{\PP \VS{64}Yesu n’addamu nti,
{\WJ{“Okyogedde. Naye mbagamba nti, okuva ne kaakano mugenda kulaba Omwana w’Omuntu ng’atudde ku mukono ogwa ddyo ogwa Katonda, ng’akomawo ku bire eby’eggulu.”}}

\VS{65}Kabona Asinga Obukulu, n’ayuza ebyambalo bye, n’agamba nti, “Kuno kuvvoola! Ate kati tukyetaagira ki abajulirwa abalala? Mwenna mumuwulidde ng’akyogera!

\VS{66}Mumusalira mutya?” Ne baddamu nti, “Gumusinze! Asaanidde kufa!”


\par }{\PP \VS{67}Olwo ne bawandira Yesu amalusu mu maaso, abamu ne bamukuba ebikonde ne bamukuba empi,

\VS{68}nga bwe bamugamba nti, “Tutegeeze, Kristo, akukubye y’aluwa?”


\par }{\SH Peetero Yeegaana Yesu
\par }
{\PP \VS{69}Mu kiseera ekyo Peetero yali atudde mu luggya. Awo omuweereza omuwala n’ajja awali Peetero n’amugamba nti, “Wali wamu ne Yesu, ow’e Ggaliraaya.”


\par }{\PP \VS{70}Naye Peetero ne yeegaana mu maaso ga buli omu ng’agamba nti, “Ky’oyogerako sikimanyi.”


\par }{\PP \VS{71}Oluvannyumako nga Peetero ayimiridde okumpi n’oluggi olunene oluva mu luggya, omuwala omulala n’amulaba, n’agamba abo abaali bayimiridde awo nti, “Omusajja ono yali ne Yesu ow’e Nazaaleesi.”


\par }{\PP \VS{72}Peetero era n’akyegaana, nga kw’atadde n’okulayira nga bw’agamba nti, “Nze oyo n’okumumanya simumanyi.”


\par }{\PP \VS{73}Naye nga wayiseewo akabanga, abasajja abaali bayimiridde awo ne bajja w’ali, ne bamugamba nti, “Ddala ddala oli omu ku bo, kubanga otegeerekeka olw’enjogera yo.”


\par }{\PP \VS{74}Peetero n’atandika okulayira nate, ne yeeyongera okwegaana ng’agamba nti, “Omuntu simumanyi.” Amangwago enkoko n’ekookolima.


\par }{\PP \VS{75}Awo Peetero n’ajjukira ebigambo bya Yesu bye yali amugambye nti,
{\WJ{“Enkoko eneeba tennakookolima onoonneegaana emirundi esatu.”}} N’afuluma ebweru ng’akaaba nnyo amaziga.




\par }\Chap{27}{\SH Yuda Yeetuga
\par }
{\PP \VerseOne{1}Awo obudde bwe bwakya, bakabona abakulu bonna n’abakulembeze b’Abayudaaya ne beeyongera okukuŋŋaana ne bateeseza wamu balabe ekkubo lye banaayitamu okutta Yesu.

\VS{2}Ne bamusiba, ne bamuweereza ewa Piraato eyali gavana Omuruumi.


\par }{\PP \VS{3}Awo Yuda, eyali amuliddemu olukwe, bwe yalaba nga Yesu bamusalidde omusango gwa kufa, n’azzaayo ebitundu amakumi asatu ebya ffeeza eri bakabona abakulu n’abakulembeze b’Abayudaaya,

\VS{4}ng’agamba nti, “Nnyonoonye, kubanga ndiddemu olukwe omusaayi ogutalina musango.” Naye ne bamuddamu nti, “kyo kitukwatako kitya? Ezo nsoga zo.”


\par }{\PP \VS{5}Kyeyava addira ensimbi eza ffeeza n’aziyiwa mu Yeekaalu n’afuluma n’agenda yeetuga!

\VS{6}Bakabona abakulu ne balondalondawo ensimbi eza ffeeza, ne bagamba nti, “Kya muzizo okuzissa mu ggwanika lya yeekaalu kubanga muwendo gwa musaayi.”

\VS{7}Bwe baamala okukikubaganyaako ebirowoozo, ne basalawo okuzigulamu ennimiro ababumbi mwe baggyanga ebbumba. Ne bateesa ennimiro eyo okugifuula ekifo eky’okuziikangamu abagwira.

\VS{8}Kyebaava batuuma ennimiro eyo, “Ennimiro y’Omusaayi” n’okutuusa leero.

\VS{9}Kino ne kituukiriza nnabbi Yeremiya bye yayogera nti, “Baddira ebitundu bya ffeeza amakumi asatu, nga gwe muwendo abaana ba Isirayiri gwe baamulamula,

\VS{10}ne bagulamu ennimiro eyali ey’ababumbi, nga Mukama bwe yalagira.”


\par }{\SH Yesu mu Maaso ga Piraato
\par }
{\PP \VS{11}Awo Yesu bwe yayimirira mu maaso ga gavana, Omuruumi, gavana n’amubuuza nti, “Ggwe Kabaka w’Abayudaaya?” Yesu n’amuddamu nti,
{\WJ{“Okyogedde.”}}


\par }{\PP \VS{12}Naye bakabona abakulu n’abakulembeze b’Abayudaaya bwe baaleeta ensonga zaabwe ze baasinziirako okumuwawaabira, Yesu teyabaanukula.

\VS{13}Piraato kwe ku mubuuza nti, “Ebyo byonna bye bakwogerako tobiwulira?”

\VS{14}Naye Yesu n’ataddamu kigambo na kimu, era gavana ne kimwewuunyisa nnyo.


\par }{\PP \VS{15}Gavana yalina empisa ey’okusumulula omusibe omu mu kiseera eky’Embaga y’Okuyitako, ng’omusibe oyo abantu be baamweronderanga.

\VS{16}Mu kkomera mwalimu kkondo lukulwe ng’erinnya lye ye Balaba.

\VS{17}Awo Piraato n’abuuza ekibiina ekyali kikuŋŋaanye nti, “Mwagala mbasumululire ani, Balaba oba Yesu, ayitibwa Kristo?”

\VS{18}Kubanga yamanya ng’abakulembeze b’Abayudaaya bamuwaddeyo lwa buggya.


\par }{\PP \VS{19}Piraato yali akyali wakati mu musango ogwo, mukazi we n’amutumira n’obubaka buno nti, “Toba na nsonga na musajja oyo omutuukirivu kubanga natawaanyizibbwa n’ekirooto eky’omuntu oyo.”


\par }{\PP \VS{20}Naye bakabona abakulu n’abakulembeze b’Abayudaaya ne basendasenda ebibiina basabeyo Balaba y’aba ateebwa, naye Yesu attibwe.


\par }{\PP \VS{21}Gavana bwe yaddamu okubabuuza nti, “Ku bano bombi mbateereko aluwa?” Ekibiina kyonna ne kiddamu nti, “Balaba!”


\par }{\PP \VS{22}Piraato n’ababuuza nti, “Kale Yesu, ayitibwa Kristo, mukole ntya?” buli omu n’addamu nti, “Akomererwe!”


\par }{\PP \VS{23}Piraato n’ababuuza nti, “Lwaki, kiki ky’asobezza?” Naye bo ne beeyongera kuleekaanira waggulu nti, “Akomererwe!”


\par }{\PP \VS{24}Awo Piraato bwe yalaba ng’ensoga talina gy’aziraza, ate ng’ebibiina byagala kusasamala, n’atumya amazzi, n’anaaba engalo ze mu maaso g’ekibiina nga bw’agamba nti, “Nze siriiko musango gwonna olw’omusaayi gw’omuntu ono omulungi. Obuvunaanyizibwa bwonna buli ku mmwe!”


\par }{\PP \VS{25}Abantu bonna ne baanukula nti, “Omusaayi gwe gubeere ku ffe ne ku baana baffe!”


\par }{\PP \VS{26}Awo Piraato n’asumulula Balaba n’abamuwa. Naye bwe yamala okukuba Yesu embooko n’amuwaayo bamukomerere.

\VS{27}Naye abaserikale baasooka kumutwala mu luggya lw’olubiri, oluyitibwa Pulayitoliyo ne bakuŋŋaanira eyo, ne bayita bannaabwe bonna.

\VS{28}Awo ne bamwambulamu engoye ze, ne bamwambaza ekyambalo ekimyufu,

\VS{29}ne bakola engule mu maggwa ne bagimutikkira, ne bamukwasa olumuli mu mukono gwe ogwa ddyo. Ne bamufukaamirira nga bamuduulira nti, “Mirembe, Kabaka w’Abayudaaya!”

\VS{30}Ne bamuwandira amalusu, ne bamusikako olumuli ne balumukubya ku mutwe.

\VS{31}Eby’okumuduulira bwe byaggwa, ne bamwambulamu ekyambalo ekimyufu, ne bamwambaza ekyambalo kye ekya bulijjo, ne balyoka bamufulumya okumutwala okumukomerera.


\par }{\SH Okukomererwa kwa Yesu
\par }
{\PP \VS{32}Bwe baali nga bagenda gye banaamukomerera, ne basisinkana omusajja omukuleene, erinnya lye nga ye Simooni, ne bamulagira lwa maanyi yeetikke omusaalaba gwa Yesu.

\VS{33}Bwe baatuuka mu kifo ekiyitibwa Gologoosa, amakulu nti, “Akasozi k’Ekiwanga,”

\VS{34}ne bawa Yesu wayini atabuddwamu omususa, naye bwe yakombako n’amugaana.

\VS{35}Bwe baamala okumukomerera, abaserikale ne bagabana ebyambalo bye nga babikubira akalulu.

\VS{36}Bwe batyo ne batuula awo nga bamukuuma.

\VS{37}Ne bawanika ekipande waggulu w’omutwe gwe ku musaalaba okuwandiikiddwa nti,

\par }{\PC “Ono ye Yesu, Kabaka w’Abayudaaya.”


\par }{\PP \VS{38}Waaliwo n’abanyazi babiri abaakomererwa naye omu ku ddyo, n’omulala ku kkono.

\VS{39}Awo abantu abaali bayitawo, ne bamuvuma nga bamunyeenyeza emitwe

\VS{40}nga bwe bagamba nti, “Wagamba okumenya Yeekaalu, ate ogizimbe mu nnaku ssatu! Weerokole okke wansi okuva ku musaalaba, obanga ggwe Mwana wa Katonda.”


\par }{\PP \VS{41}Bakabona abakulu n’abawandiisi, n’abakulembeze abalala ne bamuduulira, nga bagamba nti,

\VS{42}“Yalokolanga balala, naye ye tasobola kwerokola! Kale nga bw’ali Kabaka wa Isirayiri, ave ku musaalaba akke wansi, naffe tunaamukkiriza!

\VS{43}Yeesiga Katonda, kale amuggye ku musaalaba obanga Katonda amwagala. Yagamba nti, ‘Ndi Mwana wa Katonda.’ ”

\VS{44}N’abanyazi ababiri abaakomererwa awamu naye nabo ne bamuvuma.


\par }{\SH Okufa kwa Yesu
\par }
{\PP \VS{45}Okuviira ddala ku ssaawa mukaaga mu ttuntu okutuusiza ddala essaawa mwenda ez’olweggulo ensi yonna yabikkibwa ekizikiza.

\VS{46}Ku ssaawa nga mwenda Yesu n’ayogerera waggulu n’eddoboozi ery’omwanguka nti,
{\WJ{“Eri, Eri lama sabakusaani,”}} ekitegeeza nti,
{\WJ{“Katonda wange, Katonda wange, lwaki onjabulidde?”}}


\par }{\PP \VS{47}Naye abamu ku baali bayimiridde awo bwe baakiwulira ne bagamba nti, “Ayita Eriya.”


\par }{\PP \VS{48}Amangwago omu n’adduka n’addira ekyangwe n’akinnyika mu mwenge omukaatuufu n’akiteeka ku muti, n’akimuwa anuuneko.

\VS{49}Naye abalala ne bagamba nti, “Mumuleke. Ka tulabe obanga Eriya anajja n’amulokola.”


\par }{\PP \VS{50}Awo Yesu ne yeeyongera okwogerera waggulu n’eddoboozi eddene, n’awaayo omwoyo gwe.


\par }{\PP \VS{51}Era laba! Eggigi ly’omu Yeekaalu ne liyulikamu wakati okuva waggulu okutuuka wansi; ensi n’ekankana, n’enjazi ne zaatika.

\VS{52}Entaana ne zibikkuka era abantu ba Katonda bangi abaali bafudde ne bazuukira,

\VS{53}era Yesu bwe yamala okuzuukira ne bava mu ntaana gye baali baziikiddwa ne bayingira mu kibuga ekitukuvu ne balabibwa abantu bangi.


\par }{\PP \VS{54}Omuserikale omukulu w’ekibinja ky’abaserikale ekikumi, n’abaserikale abaali bakuuma Yesu, bwe baalaba okukankana kw’ensi ng’okwa musisi, n’ebirala ebyabaawo, ne batya nnyo. Ne bagamba nti, “Ddala ddala ono abadde Mwana wa Katonda.”


\par }{\PP \VS{55}Waaliwo n’abakazi bangi abaayitanga ne Yesu abaava naye e Ggaliraaya nga bamuweereza, baali beesuddeko akabanga, nga balaba ebigenda mu maaso.

\VS{56}Mu bo mmwe mwali Maliyamu Magudaleene ne Maliyamu nnyina wa Yakobo ne Yusufu, ne nnyina w’abaana ba Zebbedaayo.


\par }{\SH Okuziika Yesu
\par }
{\PP \VS{57}Obudde bwe bwawungeera, ne wajja omusajja omugagga ng’ava Alimasaya, erinnya lye Yusufu eyali omu ku bagoberezi ba Yesu.

\VS{58}N’agenda eri Piraato n’asabayo omulambo gwa Yesu. Piraato n’alagira bagumuwe.

\VS{59}Yusufu n’atwala omulambo n’aguzinga mu lugoye olulungi olwa linena,

\VS{60}n’agugalamiza mu ntaana ye empya gye yatema mu lwazi, n’addira ejjinja eddene n’aliyiringisiza mu mulyango gw’entaana n’aggalawo, ne yeetambulira.

\VS{61}Maliyamu Magudaleene ne Maliyamu munne, bombi baali batudde awo kumpi n’entaana.


\par }{\SH Abakuumi ku Ntaana
\par }
{\PP \VS{62}Enkeera, ng’olunaku olusooka mu nnaku z’Embaga y’Okuyitako luweddeko, bakabona abakulu n’Abafalisaayo ne bagenda eri Piraato,

\VS{63}ne bamugamba nti, “Oweekitiibwa, omulimba oli tujjukira ng’akyali mulamu yagamba nti, ‘Nga wayiseewo ennaku ssatu ndizuukira.’

\VS{64}Noolwekyo tukusaba olagire entaana ye ekuumibwe, okutuusa ku lunaku olwokusatu, abayigirizwa be baleme kumubbamu, ne balyoka bategeeza abantu nti azuukidde! Singa ekyo kiba bwe kityo, ekyo kye kijja okuba ekibi ennyo okusinga n’ekyasooka.”


\par }{\PP \VS{65}Piraato n’abaddamu nti, “Mukozese abaserikale bammwe be mulina mugende mugikuume.”

\VS{66}Bwe batyo ne bateeka akabonero ak’envumbo ku jjinja eryaggala omulyango gw’entaana, ne bateekawo n’abakuumi.




\par }\Chap{28}{\SH Yesu Azuukira
\par }
{\PP \VerseOne{1}Oluvannyuma lwa Ssabbiiti ku lunaku olusooka mu nnaku omusanvu, ng’obudde bukya, Maliyamu Magudaleene ne Maliyamu oli omulala ne balaga ku ntaana.


\par }{\PP \VS{2}Mu kiseera ekyo ne wabaawo okukankana ng’okwa musisi. Malayika wa Mukama yakka okuva mu ggulu n’ayiringisa ejjinja ne liva mu mulyango gw’entaana, n’alituulako.

\VS{3}Amaaso ge gaali gamasamasa ng’okumyansa kw’eraddu, n’ekyambalo kye nga kyeru ekitukula be tukutuku.

\VS{4}Abakuumi bwe baamulaba, ne bakankana nga batidde nnyo ne bagwa wansi ne baba ng’abafudde.


\par }{\PP \VS{5}Awo malayika n’agamba abakazi nti, “Temutya. Mmanyi nga munoonya Yesu, eyakomererwa,

\VS{6}wabula taliiwo wano! Azuukidde mu bafu, nga bwe yagamba. Muyingire mulabe we yali agalamiziddwa.

\VS{7}Kale kaakano, mugende mangu mutegeeze abayigirizwa be nti, Azuukidde mu bafu, era abakulembeddemu okugenda e Ggaliraaya gye mulimusisinkana. Obwo bwe bubaka bwange bwe muba mubatuusaako.”


\par }{\PP \VS{8}Abakazi abo ne badduka embiro nnyingi nga bava ku ntaana kyokka nga batidde nnyo, naye ate nga bajjudde essanyu. Ne bayanguwa mangu okugenda okubuulira abayigirizwa be.

\VS{9}Bwe baali bagenda, amangwago Yesu n’ayimirira mu maaso gaabwe! N’abalamusa nti,
{\WJ{“Mirembe?”}} Ne bagwa wansi ne bavuunama mu maaso ge, ne bamukwata ku bigere ne bamusinza.

\VS{10}Awo Yesu n’abagamba nti,
{\WJ{“Temutya, mugende mugambe abooluganda bagende mangu e Ggaliraaya, gye balindabira.”}}


\par }{\SH Abakuumi bye Baayogera
\par }
{\PP \VS{11}Abakazi bwe baali bagenda mu kibuga, abamu ku bakuumi abaali bakuuma entaana ne bagenda eri bakabona abakulu ne babategeeza byonna ebibaddewo.

\VS{12}Awo abakulembeze b’Abayudaaya bonna ne bakuŋŋaana ne bateesa era ne batoola ffeeza na basalawo bagulirire abakuumi.

\VS{13}Ne babalagira bagambe nti, “Bwe twali twebase ekiro, abayigirizwa ne bajja ne babba omulambo gwa Yesu ne bagutwala.”

\VS{14}Abaali mu lukiiko olwo ne basuubiza abakuumi nti, “Singa ebigambo bino bituuka ku gavana, ffe tujja kumuwooyawooya, tubazibire.”

\VS{15}Bwe batyo abaserikale ne balya enguzi, ne bakkiriza okwogera nga bwe baabagamba. Ebigambo byabwe ne bibuna nnyo wonna mu Buyudaaya, n’okutuusa ku lunaku lwa leero.


\par }{\SH Okutumibwa mu Nsi yonna
\par }
{\PP \VS{16}Awo abayigirizwa ekkumi n’omu ne basitula ne bagenda e Ggaliraaya ku lusozi Yesu gye yabagamba okumusanga.

\VS{17}Ne bamusisinkana ne bamusinza. Naye abamu ku bo tebaakakasiza ddala nti ye Yesu, ne babuusabuusa!

\VS{18}Awo Yesu n’asemberera abayigirizwa be n’abategeeza nti,
{\WJ{“Mpeereddwa obuyinza bwonna mu ggulu ne ku nsi.}}

\VS{19}{\WJ{Kale mugende mufuule abantu bonna mu nsi zonna, abayigirizwa nga mubabatiza mu linnya lya Kitaffe, Omwana era Mwoyo Mutukuvu.}}

\VS{20}{\WJ{Era mubayigirize okugonderanga byonna bye nabalagira mmwe, era Ndi nammwe bulijjo n’okutuukira ddala ensi lw’eriggwaawo.”}}

\par }